এই মহৎ মনোবাসনা বাস্তবায়িত হোক – মুক্তমনা বাংলা ব্লগ\nএই মহৎ মনোবাসনা বাস্তবায়িত হোক\nBy নীলাঞ্জনা|2015-06-03T09:39:41+00:00জুন 3, 2015|Categories: দৃষ্টান্ত, ধর্ম|8 Comments\nকয়েকদিন আগে সিলেটের সাংসদ মাহমুদ উস সামাদ চৌধুরী কায়েস ডক্টর জাফর ইকবালকে ধরে এনে প্রকাশ্যে চাবুক মারার মনোবাসনা ব্যক্ত করেছেন। তিনি একজন আওয়ামীলীগ সমর্থিত সংসদ সদস্য। তার এহেন মনোবাসনার কারণ, জাফর ইকবাল আমাদের সরকারপ্রধানপুত্র জয়ের বিরুদ্ধে কটূক্তি করেছেন। সরকারপ্রধানের পুত্রের বিরুদ্ধে কটূক্তি করলে দোররা তো খেতেই হবে।\nজয়ের বিরুদ্ধে কী কটূক্তি করেছেন জাফর ইকবাল?\nঅভিজিৎ রায় খুন হবার পর রয়টারের সাথে সাক্ষাৎকারে সরকারপ্রধানপুত্র জয় বলেছেন, অভিজিৎ তো স্বঘোষিত নাস্তিক ছিল।\nতার মানে হচ্ছে, অভিজিৎ যেহেতু স্বঘোষিত নাস্তিক ছিল সেহেতু বাংলাদেশের জনবহুল ফুটপাতে তার খুন হয়ে যাওয়া ফরজে কিফায়া। এই ঘটনায় আশ্চর্য হবার কিছু নেই।\nসরকারপ্রধানপুত্র জয় আরও বলেন, অভিজিৎ রায় ‘বিশ্বাসের ভাইরাস’ নামে বই লিখেছেন। অভিজিৎ খুন হবার পরে আমার সরকারপ্রধান মা অভিজিতের বাবা অজয় রায়কে গোপনে ফোন করে সমবেদনা জানিয়েছেন। তিনি আরো বলেন, আমারা নাস্তিক হিসেবে ট্যাগড হতে চাই না।\nমানে হচ্ছে, যে মানুষ প্রকাশ্যে বিজ্ঞান দিয়ে যুক্তি দিয়ে ধর্মগুলি যে ডাহামিথ্যা সেটা প্রমাণ করে দেয় তাকে তো খুন হতেই হবে। খুন হয়ে যাওয়া মানুষের বাবাকে রাতের আঁধারে গোপনে চুপিচুপি ফোন করে একটু সমবেদনা জানিয়ে দিলেই তো যথেষ্ট। রাষ্ট্রপ্রধানের দায়দায়িত্ব খালাস। বিচারের প্রশ্নই অবান্তর। এই হত্যাকাণ্ডের বিচার করলে বা বিচারের কথা বললে সরকারও নাস্তিক হয়ে যাবে। নাস্তিক ট্যাগড হলে সরকারের সমস্যা আছে। ধর্মব্যবসা বানচাল। খৎনাকৃত ট্যাগড হলে কোনো সমস্যা নেই। ধর্মব্যবসা জমজমাট।\nজাফর ইকবাল বলেছেন, জয়ের এধরনের বক্তব্য মৌলবাদীদের আরো উস্কে দিতে পারে। বিরাট অন্যায় কথা বলেছেন জাফর ইকবাল। জয় হচ্ছেন সরকারপ্রধানের পুত্র। তার বিরুদ্ধে এহেন কটূক্তি করা জাফর ইকবালের উচিত হয়নি মোটেই। দোররা তাকে খেতেই হবে।\nএকের পর এক নাস্তিক লেখককে দল বল নিয়ে প্রকাশ্যে লোকালয়ে এসে কুপিয়ে কুপিয়ে হত্যা করে হত্যোৎসব উদযাপন করছে ইসলামিস্ট খুনিরা। মানুষ হত্যা তাদের কাছে উৎসব, মানুষ হত্যা তাদের কাছে শান্তি। তারা শান্তিপূর্ণভাবে নির্বিঘ্নে কুপিয়ে কুপিয়ে হত্যা করে নিশ্চিন্তে হেঁটে চলে যাচ্ছে। এমন শান্তিময় অনুষ্ঠান পালনে বাংলাদেশে কোনো ভয়ের কারণ নেই। বিচার তো দূরের কথা, এবিষয়ে কোনো কথাই বলছেন না সরকার। নীরবে উপভোগ করছেন এই হত্যালীলা। এইরকম শান্তিপূর্ণ আনন্দঘন উৎসবে জাফর ইকবাল বিঘ্ন ঘটাতে আসেন কেন? বিচার তার হতেই হবে, চাবুক তাকে খেতেই হবে।\nশান্তিকামী ইসলামিস্টরা নাস্তিক লেখকদের তালিকা তৈরি করে সরকারের হাতে দেয়, এদের ব্লাসফেমি দাবী করে। আর শান্তিকামী সরকার এদের দাবী অনুযায়ী একান্ত বাধ্য ছেলের মতো নাস্তিক লেখকদের ধরে ধরে জেলে পুরে দেশে অনাবিল শান্তি প্রতিষ্ঠা করে দেন। মৌলবাদীদের উস্কে দেয়া মানে কি? সরকার আনন্দ লাভ করে বলেই তো মৌলবাদীরা একের পর এক শান্তিপূর্ণ হত্যাযজ্ঞ ঘটিয়ে যাচ্ছে।\nকিছুদিন আগে আওয়ামীলীগ সমর্থিত মন্ত্রী লতিফ সিদ্দিকী মুখ ফসকে একটা সত্য কথা বলে ফেলেছিলেন। এজন্য আওয়ামীলীগ সরকার তার মন্ত্রিত্ব কেড়ে নিয়েছেন, তাকে জেলে পুরেছেন। জাফর ইকবাল আমাদের সরকারপ্রধানপুত্রের বিরুদ্ধে কটূক্তি করেছেন ব’লেই আওয়ামীলীগের সাংসদ মাহমুদ উস সামাদ কায়েস যৌক্তিকভাবে জাফর ইকবালকে দোররা মারার মনোবাসনা ব্যক্ত করেছেন। মাত্র সামান্য একটা সত্য কথা বলার অপরাধে লতিফ সিদ্দিকীর মন্ত্রিত্ব কেড়ে নেওয়া হলো, তাকে জেলে দেয়া হলো। আর মাহমুদুস সামাদ এমন চমৎকার একটা খায়েসের কথা ব্যক্ত করার জন্য কিছুই কি পাবেন না সরকারের কাছ থেকে? অন্তত একটা একুশে পদক, বা একটা জীবনানন্দ পদক কিছু তো তার প্রাপ্য।\nআমেরিকার উন্নত নিশ্চিন্ত ও নিরাপদ জীবন ফেলে জাফর ইকবাল দেশে ফিরে এসেছেন দেশে ছেলেমেয়েদের মনে সুন্দরের স্বপ্ন বুনবেন ব’লে, দেশের মানুষের পাশে থেকে তাদের সুখদুঃখ অনুভব করবেন বলে। এই মানুষটি ঘুটঘুটে আঁধারে বাতি জ্বালিয়ে বসে থাকেন মানুষের মনের অন্ধত্ব দূর করতে। এই মানুষটি অকপটে কোদালকে কোদাল বলেন। যেকোনো অন্যায়ের বিরুদ্ধে কথা বলেন, তরুণদের সাথে কণ্ঠ মিলিয়ে শাহবাগে দাঁড়িয়ে স্লোগান দেন, কাদের মোল্লার ফাঁসী চাই, গোলাম আজমের ফাঁসী চাই, সাইদির ফাঁসী চাই, যুদ্ধাপরাধীদের বিচার চাই। তেমনি এই মানুষটি নাস্তিক লেখক খুন হলে সেই খুনিদেরও বিচার চান। নাস্তিক লেখকদের বিরুদ্ধে মৌলবাদী খুনিদের উস্কে দেয়া হলে তাও অকপটে বলেন। এই মানুষটিকে দোররা মারা না হলে আর মারা হবে কাকে?\nজাফর ইকবালকে অবিলম্বে দোররা মারার আয়োজন করা হোক। সাংসদ মাহমুদুস সামাদের খায়েস পূরণ করা হোক। জাফর ইকবালকে বেঁধে প্রকাশ্য দিবালোকে আপাদমস্তক চাবুক মারবে মাহমুদুস সামাদ। এই আনন্দময় উৎসব চেয়ে চেয়ে দেখুক বাংলাদেশ, দেখুক পৃথিবী।\nনশ্বর জুলাই 9, 2015 at 9:20 অপরাহ্ন - Reply\nকঠিন বাস্তব সত্য বলেছেন 🙁\nমৌচাকে ঢিল জুন 9, 2015 at 10:23 পূর্বাহ্ন - Reply\nহায়রে দূর্ভাগ্যের খেয়া! ঘোলা পানিতে মাছে শিকারের বিদ্যায় সরকারের যথেষ্ট পারদর্শিতা আছে জানতুম। এখন দেখছি প্রধানমন্ত্রী তার সোনার ছেলেটিকেও সেই বিদ্যার দীক্ষা ভালমতোও দিয়েছেন এবং জয় ছোকড়াও তা ভালভাবে রপ্ত করেছেন। ব্রিলিয়ান্ট ইন্জেনিয়ার বলে কথা! তাছাড়া তাদের পেছনে বর্মসুরক্ষার ঢাল হিসেবে এম.পি মন্ত্রিদের মুখের লাগোয়া উদ্ধত চাবুক তো উত্তোলিত হয়ে রয়েছেই। কেউ তাদের বিরুদ্ধে মুখ খুললেই বাজারী গুন্ডাদের মত নোংড়া ঝাড়ুর এক ঘা তার মুখ কপাটিতে বসিয়ে দেয়াকে এরা ফরজে কেফায়া জ্ঞান করে। কি আজিব ক্যারেক্টার?\nপ্রদীপ দেব জুন 8, 2015 at 8:57 পূর্বাহ্ন - Reply\nবাংলাদেশে প্রফেসর জাফর ইকবালের জনপ্রিয়তা আকাশচুম্বী। সেখানে তাঁকে এত বড় অপমান করার পরে যেরকম একটা বিক্ষোভের জোয়ার আশা করেছিলাম সেরকম কিছুই হয়নি। অন্যদিকে তারেক জিয়া বা হেফাজতুল ইসলামের তেঁতুল হুজুর সম্পর্কে যদি কেউ সামান্য কিছুও বলে – প্রচন্ড বিক্ষোভ হয়। আমাদের ভালোবাসা কি তবে শুধুই বায়বীয়?\nকলম চলুক নীলাঞ্জনা।\nতানবীরা জুন 8, 2015 at 1:36 পূর্বাহ্ন - Reply\nনীলাঞ্জনা জুন 7, 2015 at 9:00 অপরাহ্ন - Reply\nনবজাগরন জুন 5, 2015 at 11:24 অপরাহ্ন - Reply\nপ্রভৃতি গনতন্ত্রের সাথে সহবস্থান করছে।কারন ধড়িবাজ রাজনৈতিক নেতারা বোট এর জন্য অনেক নীচেই নামতে পারে। তাই সত লোকেরা রাজনীতি করতে চায় না , ফলে সমাজের নৈতিকতার কমে যাচ্ছে।\nমনজুর মুরশেদ জুন 3, 2015 at 4:44 অপরাহ্ন - Reply\nআমাদের মন্ত্রী-সাংসদরা তাদের পদলাভের জন্য মূলত দলের শীর্ষ নেতার আনুকূল্যের উপর নির্ভরশীল। পদ ধরে রাখতে হলে নেতার নেকনজরে থাকা অতি-গুরুত্বপূর্ণ। এজন্যই তারা এধরনের বেফাঁস কথা বলে নিজেদের মোসাহেবী দায়িত্ব পালনের নমুনা দেন। শুধু রাজনীতিকদেরই বা নিন্দা করি কেন; বুদ্ধিজীবি, রাস্ট্রের বেতনভোগী কর্মচারী, বিদ্যালয়ের শিক্ষক কে না চাটুকারিতায় সিদ্ধহস্ত। তাই “বাবু যত বলে পারিষদ দলে বলে তার শতগুন” মেনেই এই দেশে বাস করতে হবে।\nনীলাঞ্জনা জুন 4, 2015 at 3:15 পূর্বাহ্ন - Reply\nক্ষমতাসীনরা এখন পদ ধরে রাখার জন্য খুনিদের পদলেহনও করেন।


নিখোঁজ ব্যক্তিরা ফেরার পর চুপ থাকেন কেন? ...-577785 | কালের কণ্ঠ | kalerkantho\n১৫ ডিসেম্বর, ২০১৭ ১১:২৭\nবাংলাদেশে রাজনৈতিক দলের নেতাকর্মী, সাংবাদিক, শিক্ষক, পেশাজীবীসহ বিভিন্ন শ্রেণি পেশার মানুষ নিখোঁজ হচ্ছেন যারা গুমের শিকার বলে পরিচিত।\nমানবাধিকার সংস্থা আইন ও সালিশ কেন্দ্রের হিসেবে ২০১৭ সালে এ পর্যন্ত ৫৫ জন ব্যক্তি গুমের শিকার হয়েছেন যাদের মধ্যে মাত্র ৯ জন ফিরে এসেছেন। এ ছাড়া দুইজনের মৃতদেহ পাওয়া গেছে আর তিনজনকে গ্রেপ্তার দেখিয়েছে আইনশৃঙ্খলা রক্ষাবাহিনী।\nগুম বা নিরুদ্দেশ হয়ে যাওয়া ব্যক্তিরা যখন পরিবারে ফিরে আসেন তখন ওই ব্যক্তি কিংবা তার পরিবার কেউই মুখ খুলতে চান না। তাদের সঙ্গে কী ঘটেছিল, কারা ধরেছিল বা কোথায় রাখা হয়েছিল- সে সম্পর্কে কোনো তথ্যই পাওয়া যায় না। পুলিশও এসব ঘটনার রহস্য উদ্ঘাটন করতে কার্যত ব্যর্থ হচ্ছে বলেই অনেকে মনে করেন।\nবিবিসির পক্ষ থেকে বিভিন্ন সময় ফিরে আসা ব্যক্তিদের সঙ্গে কথা বলতে চাইলেও তারা এ প্রসঙ্গে কোনো কথাই বলতে রাজি হননি। এমনকি কোনো প্রকার তথ্য চাইলে তাদের পরিবারের পক্ষ থেকেও সাড়া পাওয়া যায় না।\nবাংলাদেশে নিখোঁজ ব্যক্তিদের প্রকাশ্যে কিংবা গণমাধ্যমের মুখোমুখি হওয়ার ঘটনা বিরল।সম্প্রতি নিখোঁজ থাকার পর ফিরে আসা প্রথম কোনো ব্যক্তি হিসেবে লেখক ফরহাদ মজহার গণমাধ্যমের মুখোমুখি হয়েছেন। অপহরণ ও উদ্ধার হওয়ার পাঁচ মাসের মাথায় এক সংবাদ সম্মেলনে তিনি দাবি করেছেন, উদ্ধার হওয়ার পর আইনশৃঙ্খলা রক্ষাকারী বাহিনী যেভাবে চেয়েছে সেভাবেই তিনি বক্তব্য দিয়েছেন।\nঅবশ্য এমন একটি সময় ফরহাদ মজহার গণমাধ্যমের মুখোমুখি হলেন যখন তার অপহরণের কাহিনি সাজানো বলে বর্ণনা করে পুলিশ মামলা করতে যাচ্ছে। বিতর্ক এবং সন্দেহের জায়গা থেকে পর্যবেক্ষকদের অনেকেই ফরহাদ মজহারের ঘটনাকে অন্যান্য গুমের ঘটনা থেকে আলাদা করে দেখেন।\nসুইডিশ বাংলাদেশি সাংবাদিক তাসনিম খলিল মনে করেন ফরহাদ মজহারের ঘটনা বাংলাদেশে বিদ্যমান গুম পরিস্থিতিকে হালকা করে দেয়। বাংলাদেশে মানবাধিকার পরিস্থিতির একজন পর্যবেক্ষক খলিল নিজেও ২০০৭ সালে বাংলাদেশে সাময়িক সময়ের জন্য নিরাপত্তা বাহিনীর হেফাজতে ছিলেন। তিনি বলেন 'বাংলাদেশে গুমের বেশিরভাগ ঘটনার সঙ্গেই কোনো না কোনো নিরাপত্তা বাহিনীর সংশ্লিষ্টতা রয়েছে।'\nবর্তমান পরিস্থিতি প্রসঙ্গে খলিল বলেন, 'আজকে দেখেন মোবাশ্বার হাসানকে তুলে নিয়ে গেছে। আমরা লেখার পরে জানতাম, এটা বাংলাদেশের কোনো পত্রপত্রিকায় প্রকাশ হবেই না। আমরা ইন্ডিয়ায় একটা ওয়েবসাইটে এটা প্রকাশ করেছি। বাংলাদেশে কয়েক ঘণ্টার মধ্যে সেটার অ্যাকসেস পর্যন্ত বন্ধ হয়ে যায়। ডেভিড বার্গম্যান এবং আমি তো বিদেশি সাংবাদিক। বাংলাদেশের অথরিটি বা সরকার আমাদেরকেই যেখানে কোনো স্পেস দিতে রাজি নয়, সেখানে ভিকটিমরা কি বের হয়ে এসে বাংলাদেশে বসে বলবে যে আমাদের ওমুক এজেন্সি নিয়ে গিয়েছিল? তার কোনো অবকাশ বাংলাদেশে নেই।'\nব্যক্তিগতভাবে অনেকেই তথ্য দিতে চান না\nমানবাধিকার কর্মী সুলতানা কামাল বলেন, 'ব্যক্তিগতভাবেও অনেকে তথ্য দিতে চান না। গণমাধ্যমে বা প্রকাশ্যে কথা না বললেও দু-একটি ক্ষেত্রে মানবাধিকারকর্মীদের কাছে কেউ কেউ তথ্য দেন। ফিরে আসার পর মুখ না খোলার পেছনে ভবিষ্যৎ নিরাপত্তা এবং ভয়ভীতি কাজ করে বলেই মানবাধিকারকর্মীরা মনে করেন।\nসুলতানা কামাল আরো বলেন, 'যখন গুম হচ্ছে বা ফিরে আসছে- তারা কী ধরনের বার্তা নিয়ে ফিরে আসছে। কোন ধরনের শর্তে তাদের ছেড়ে দেওয়া হচ্ছে- সেটা কিন্তু আমাদের খেয়াল করতে হবে। যারা ফেরত এসেছে এমন কিছু কিছু বন্ধুকে আমরা বলেছি, যে তোমরা এটা নিয়ে কথা বলোনা কেন? তখন তারা বলেছে, আপা বাচ্চা-কাচ্চার ওপরে যখন হুমকি আসে তখন আর কিছু করা যায় না। সেরকমই নিশ্চয়ই কোনো না কোনোভাবে বলে দেওয়া হয় যে তুমি যতটুকু জেনেছ, তোমার মধ্যেই রাখ আর কাউকে বলা যাবে না।'\nবাংলাদেশে গত তিন মাসেই সাংবাদিক, শিক্ষক, ব্যাংকার, ব্যবসায়ী ও রাজনীতিক ব্যক্তিত্বসহ ১৪ জন নিখোঁজ হয়েছেন। এর মধ্যে অন্তত তিনজন ফেরত এসেছেন। কিন্তু তারা কোথায় ছিলেন, কে নিয়েছিল কিছুই তারা বলতে চান না।\nযারা ফিরে আসছেন তাদের ব্যাপারে কী জানা যাচ্ছে- এ প্রশ্নের জবাবে পুলিশের গণমাধ্যম ও প্রকাশনা বিভাগের এআইজি সহেলী ফেরদৌস বলেন, 'বেশিরভাগ ক্ষেত্রে যেটা হয় যে, ওনারা আসার পর আর কথা বলতে চান না। আমাদের তরফ থেকে আমরা নিশ্চিত করি যে তাদের নিরাপত্তার দায়িত্ব আমাদের। কিন্তু ওনাদের কাছ থেকে আর কোনো তথ্য না পাওয়ায় আমাদের পরবর্তী অনুসন্ধান ব্যাহত হয়। এর সঙ্গে কে জড়িত, সন্দেহভাজন কিছু রয়েছে কিনা- এই জিনিসগুলো খুঁজে বের করা কঠিন হয়ে যায়।'\nএদিকে, যারা নিঁখোজ হয়েছেন তাদের নিরাপত্তা বাহিনীর সদস্যরা ধরে নিয়ে গিয়ে প্রথমে স্বীকার করেনি কিন্তু পরে তেমনটাই প্রকাশ হয়েছে, এরকম নজির বাংলাদেশে আছে। মানবাধিকারকর্মীরা বলছেন, 'সরকারি বাহিনীর সদস্যদের সংশ্লিষ্টতার প্রমাণ থাকায় বাংলাদেশে নিখোঁজ বা গুম পরিস্থিতি মারাত্মক আতঙ্ক এবং উদ্বেগের বিষয় হয়ে দাঁড়িয়েছে।'


cosmicculture.science: বিজ্ঞানকে জানতে ও জানাতে - ২০১০ সালে চিকিৎসায় নোবেল পেয়েছেন টেস্টটিউব বেবির জনক রবার্ট জি. এডওয়ার্ড\nপ্রথম পাতা » নোবেল পুরষ্কার: চিকিৎসা » ২০১০ সালে চিকিৎসায় নোবেল পেয়েছেন টেস্টটিউব বেবির জনক রবার্ট জি. এডওয়ার্ড\nটেস্টটিউব বেবির জনক রবার্ট জি এডওয়ার্ডস চিকিৎসাবিদ্যায় নোবেল পুরস্কার পেয়েছেন। ইন ভিটরো ফার্টিলাইজেশন প্রযুক্তি উন্নয়নের জন্য তিনি এই পুরষ্কার লাভ করেন। এই পদ্ধতির মাধ্যমে প্রায় ৪০ লাখ শিশুর জন্ম সম্ভব হয়েছে এবং তার অবদান বিশ্বের ১০ শতাংশেরও বেশি দম্পতির বন্ধ্যাত্ব দূর করেছে।\nরবার্ট জি এডওয়ার্ড\nতিনি ১৯২৫ সালে ইংল্যান্ডের ম্যানচেস্টারে জন্মগ্রহণ করেন। দ্বিতীয় বিশ্বযুদ্ধ পরবর্তী সময়ে তিনি বাঙ্গোরের ওয়েলস বিশ্ববিদ্যালয় এবং স্কটল্যান্ডের এডিনবার্গ বিশ্ববিদ্যালয়ে জীববিজ্ঞান নিয়ে পড়াশুনা করেন। ১৯৫৫ সালে এডিনবার্গ বিশ্ববিদ্যালয় থেকেই পিএইচডি ডিগ্রী লাভ করেন। ১৯৫৮ সালে লন্ডনের ন্যাশনাল ইনস্টিটিউট ফর মেডিক্যাল রিসার্স-এ বিজ্ঞানী হিসেবে যোগদান করেন এবং সেখানে মানব ভ্রুনের উর্বরতা নিয়ে কাজ করেন। ১৯৬৩ সালে প্রথমে কেমব্রিজ বিশ্ববিদ্যালয়ে এবং পরে পৃথিবীর প্রথম আইভিএফ সেন্টার বুয়র্ণ হল ক্লিনিকে কাজ করেন। সেখানে তিনি প্যাট্রিক স্টেপটো’র সঙ্গে যৌথভাবে কাজ করেন। এখানে এডওয়ার্ড রিসার্চ পরিচালক হিসেবে বহু বছর কাজ করেন এবং এছাড়া তিনি মানব ভ্রুনের উর্বরতা বিষয়ে বেশ কিছু বিজ্ঞান জার্নালের সম্পাদকের দায়িত্বও পালন করেন। বর্তমানে তিনি কেমব্রিজ বিশ্ববিদ্যালয়ের ইমেরিটাস প্রফেসর।\nতিনি মানবদেহের বাইরে ডিম্বাণু নিষিক্ত করার কৌশল উদ্ভাবন করেন, পরে ওই ডিম্বাণু জরায়ুতে স্থানান্তর করে ভ্রুন জন্মানো হয়। ১৯৭৮-এর ২৫ জুলাইয়ে এই পদ্ধতিতে জন্ম নেওয়া ব্রিটেনের লুইস ব্রাউন-ই সর্বপ্রথম টেস্ট টিউব বেবি।


বিয়ে করে মা হতে চাই, কিন্তু!\n২২ নভেম্বর ২০১৭, ০৮:০৪\nবাকী আট দশ জন মানুষের মত বিয়ে করেই সংসার পেতে চান। প্রতিটি মানুষই তার জীবনে সাংসারিক জীবনের জন্য ব্যাকুল হয়ে থাকেন। পাকিস্তানি অভিনেত্রী মীরাও ঠিক তাই। আইনি প্রকিয়া দেওয়াল তুলেছে। আবার এদিকে যে মেঘের কারণে বেলা অনেকটা গড়িয়ে পড়েছে। বয়স ইতিমধ্যে চল্লিশের কোঠায় গিয়ে পড়েছে, হতাশার ডালপালাও দিন দিন বেড়ে গিয়েছে। আতিক-উর-রেহমান নামের একজন পাকিস্তানি ব্যবসায়ী নিজের স্ত্রী দাবি করে মীরার বিরুদ্ধে আদালতে মামলা করেছেন।\nবিপত্তি ঘটেছে এখানেই।\nহয়তো এ কারণেই তিনি মা হতে পারছেন না। কেননা, দেশটির প্রচলিত আইন বলছে, মামলা নিষ্পত্তি না হওয়া পর্যন্ত যে মীরা বিবাহ বন্ধনে আবদ্ধ হতে পারবেন না। মীরা এ বিষয়ে হতাশায় বলেন, বিয়ে করতে চাই আমি। আমি সন্তানের মা হতে চাই। সময় তার আপনগতিতে চলে যাচ্ছে, কিন্তু...........! আমি আদালতে এভাবে লড়াই করতে করতে যে এখন ক্লান্ত। মানসিকভাবে যে আমি ভেঙে পড়েছি। পাকিস্তানি এই অভিনেত্রী তাকে অবিবাহিত প্রমাণ করার জন্য গত সাত বছর যাবৎ আইনি লড়াই করে যাচ্ছেন। স্বামী দাবিদ্বার করা আতিক অভিযোগ তুলেছেন, তার সাথে মীরার বিয়ে হয়েছিল, কিন্তু মীরা তাদের মদুজনের মধ্যকার বিয়ের সংবাদ গোপন করে নিজেকে অবিবাহিত বলে রীতিমত দাবি করে যাচ্ছেন।\nবুধবার ২২ নভেম্বর বিবিসির অনলাইনে বলা হয়েছে, মীরা পাকিস্তান চলচ্চিত্রের খুব জনপ্রিয় একটি মুখ। ৪০ বছর বয়সী এই অভিনেত্রী দেশ পেরিয়ে বলিউডেও অভিনয় করেছন। তার রাজনিতীতে অংশ নেওয়ার ইচ্ছাও রয়েছে। সামাজিক যোগাযোগ মাধ্যমেও মীরা বেশ অ্যাক্টিভ। সব সময় তিনি নিত্য নতুন সব রঙ ঢঙের ভিডিও পোস্ট করে আলোচনায় থাকেন। ২০০৯ সালে সাংবাদিকদের আতিক-উর-রেহমান নামের ফয়সালাবাদের একজন ব্যবসায়ী বলেন, ২০০৭ সালে গোপনীয়তা মীরা ও সে বিবাহবন্ধনে আবদ্ধ হন। বিয়ের খবর মীরা প্রকাশ করতে চায়নি। বাকী সবাইকে মীরা অবিবাহিত বলে রটিয়ে বেড়াচ্ছেন। মীরার এই বিসয়ে তিনি মনঃকষ্টে ভূগছেন। পরে মীরার বিরুদ্ধে তিনি আদালতে কয়েকটি মামলা দায়ের করেন। এমন কী প্রমাণস্বরূপ তিনি বিয়ের কাবিননামা ও স্ত্রীর মেডিকেল পরীক্ষার কাগজ পত্র হাজির করেন। দাবি করেন তারা যেখানে থাকতেন তা দেখার জন্য।\nমীরার আইনজীবী বালাক শের খোসা জানিয়েছেন, আতিক-উর-রেহমান আদালতে মীরার মেডিকেল পরীক্ষার যে আবেদনপত্র করেছিলেন তা লাহোর হাইকোর্ট পরে খারিজ করে দেন। পরে ২০১০ সালে মীরা আতিক-উর-রেহমানের দাখিল করা ‘কাবিননামা’ কে চ্যালেঞ্জ করে মীরা নিজে একটি পাল্টা মামলা করেন। মীরা তার পাল্টা মামলায় দাবি করেন যে তিনি কাউকেই বিয়ে করেননি। আতিক-উর-রেহমান নামের ব্যক্তিটি কেবলি আলোচনায় অঅসার জন্য এসব করেছেন।\nতাহালে এখানে মীরা না আতিক; কার কথা বিশ্বাসযোগ্য??? একজন বন্ধার মাধ্যমে আতিকের সাথে মীরার পরিচয় হয়। আতিক কয়েকটি কনসার্ট ও আয়োজনে উদ্যোক্তা হিসেবে ছিলেন। আর তার পরেই আতিক কিচু ভূয়া বানোয়াট ছবি কোথেকে যেনো হাজির করে দাবি করছেন যে তারা বিবাহিত। এমনটাই জানিয়েছেন মীরা। মীরা আরো বলেন, সে কীভাবে আমাকে তার স্ত্রী হিসেবে দাবি করেন। আমি একজন তারকা। কী কারণে বা কেনোই বা আমি ঘরোয়াভাবে তার মত একজনকে বিয়ে করতে যাব? অপরদিকে আতিকের আইনজীবী আলী বোখারি বলেন, আমার মক্কেল আতিক মীরার মা ও তার চাচার উপস্থিতিতে মীরাকে বিয়ে করেছেন। এখন মীরার উচিত হবে আতিককে তার স্বামী হিসেবে গ্রহণ করে নেওয়া।\nবিয়ের ভূয়া নিবন্ধনপত পাকিস্তানে বের করা একদমই সহজ ব্যাপার। আবার তারকারা যে বিয়ে করে তার গোপন রাখে সেটাও কিন্তু সকলেরই জানা। বিশেষ করে অভিনেত্রীদের মধ্যে এমনটা হয়ে থাকে। তাদের মতে বিয়ের খবর প্রকাশিত হলে ক্যারিয়ারে তা নেতিবাচক প্রভাব ফেলবে। দর্শক চাহিদাও কমে যাওয়ার সম্ভাবনা থাকে। তাদেরকে সব সময় তাড়কাখ্যাতি কমে যাওয়ার এই আশঙ্কা তাড়িয়ে বেড়ায়। কিন্তু মীরার ক্ষেত্রে কোনটা ঘটেছে তা এখনো নির্দিষ্ট করে বলা যাচ্ছে না, সেজন্য আদালতের রায়ের অপেক্ষায়ই যে সকলের থাকতে হবে!


অক্ষয়ের এই নায়িকা সোশ্যাল মি়ডিয়া এমন ছবি পোস্ট করেছেন যারপর তাঁকে ট্রল করা হয়\n4:21 pm2Dec, 2017\nব্রুনা আবদুল্লা …. আপনি কি এই নাম শুনেছেন? যদি আপনি শুনে থাকেন, তবে কোন ব্যাপার না, যদি আপনি না শুনে থাকেন,তাহলে আমরা আপনাকে বলছি। বলিউড অভিনেতা অক্ষয় কুমারের সঙ্গে ব্রুনা আব্দুল্লাহ কাজ করেছেন। ‘দেশি বয়েস’ একটি গানে অক্ষয় এবং জন আব্রাহামের সাথে তাঁকে দেখা গিয়েছিল।\nব্রুনা আব্দুল্লাহ ফ্যাশন জগতের একজন বিখ্যাত মডেল।\nএখন তাঁর ফটোশুটের কারণে আলোচনা করা হচ্ছে।\nBecause he won't wait for me to pose!!! 🙈🤣✌🏼🦋🌴 #instagramhusband @alfromscotland #praiadajoaquina ✌🏼🦋 #praiamole #travel #sea #brazil #braziliangirl #brazilianbikinis #blessed #island #magic #brunaabdullah\nব্রুনা বিকিনিতে একটি ফটোশুট তৈরি করিয়েছেন এবং এই ছবিগুলো ইনস্টাগ্রামে এ শেয়ার করেছেন।\nতবে মানুষের এই ফটোগুলি পছন্দ হয়েনি তাঁর ছবির ওপর বাজে কমেন্ট করা হচ্ছে।\nব্রুনা এই কমেন্টের উত্তরও দিয়েছেন।\nআপনি নিজে দেখে নিন।\nবিকিনিতে ব্রুনার কয়েকটি ছবি।\nব্রুনা আব্দুল্লাহ বলিউডে নতুন তিনি দেশী বয়েস, আই হেট লাভ স্টোরি এবং গ্র্যান্ড মস্তির মতো কয়েকটি ছবিতে অভিনয় করেছেন।\nতাঁকে খাতরো ক্যা খিলাড়ি, নাচ বালিয়া6এবং কমেডি ক্লাসেও দেখা গেছে ব্রুনা আব্দুল্লাহ 2007 সালে চলচ্চিত্র ‘ক্যাশ’ এর সাথে তার বলিউডের কর্মজীবন শুরু করেছিলেন।\nপাকিস্তানে বাড়ছে ঢিনচ্যাক পূজার অনুরাগীর সংখ্যা\nবিগ বসের পর বলিউডের এই অভিনেতার সাথে বড় পর্দায় আসছেন স্বপ্না চৌধুরী\nঅনুমতি ছাড়া ‘পদ্মাবতী’ মুক্তি পেলেই পুড়িয়ে দেওয়া হবে প্রেক্ষাগৃহ\n‘বিগ বস’ অংশ নেওয়ার জন্য এই 10 সেলিব্রিটিদের দেওয়া হয়েছিল কোটি কোটি টাকা


মেসি: বোঝা, নাকি সোনার হরিণ? – খেলা ৭১\nসাদা চোখে যদি মনে হয় যে মেসির বেতন মেটাতে গিয়ে বার্সার এই দশা, তবে আপনি অবশ্যই ভুল করছেন। মেসির এতো বেতন যেমন বার্সার ওয়েজ স্ট্রাকচারে বিশাল প্রভাব ফেলছে, তেমনই মেসি বার্সেলোনার অর্থনীতিতে বড় প্রভাব রেখে চলেছে এতোদিন ধরে।\nBy মৃণাল সাহা\t On Feb 1, 2021\nমেসির সাথে ২০১৭ সালে হওয়ার বার্সেলোনার বিশাল চুক্তির নথিপত্র ফাঁস করে দিয়েছে স্প্যানিশ পত্রিকা মুন্ডো দেপোর্তিভো। তাদের মতে গত ৪ বছরে মেসির পেছনেই বার্সার খরচ হয়েছে প্রায় অর্ধ বিলিয়ন ইউরো। কিন্তু আসল ঘটনার পেছনেও ধূমায়িত কিছু সত্য লুকায়িত থাকে, সেটিই বের করার চেষ্টা করি আমরা।\nলিওনেল মেসি বার্সেলোনা ছাড়ছেন, মিডিয়ার কাছে এর থেকে বড় খবর আর কিছুই হতে পারে না। বলতে গেলে নেইও। জুন মাসে শেষ হয়ে যাচ্ছে বার্সেলোনার সাথে চলমান চুক্তি। অতএব এরপর মেসি যোগ দিতে পারেন যেকোনো ক্লাবে। এমনকি চুক্তি অনুযায়ী শেষ ছয়মাসে যেকোনো ফ্রি এজেন্ট অন্য ক্লাবের সাথে নিজেই মৌখিক ও আনুষ্ঠানিক চুক্তি করতে পারেন পরবর্তী মৌসুমের জন্য। এখনও যখন বার্সা আলোচনায় বসেনি নতুন চুক্তি নিয়ে তাহলে ধরেই নেওয়া যাচ্ছে, এই মৌসুমেই যবনিকাপাত ঘটছে মেসি আর বার্সার এতোবছরের জার্নির।\nতবে এর মধ্যেই মিডিয়ায় বিস্ফোরণ ঘটিয়েছে বার্সেলোনাভিত্তিক সংবাদ মাধ্যম ‘এল মুন্ডো দেপোর্তিভো’। তারা এক গোপন নথি প্রকাশ করেছে যাতে পাওয়া গিয়েছে লিওনেল মেসির সাথে বার্সার চুক্তিপত্রের সম্পূর্ণ হিসাব-নিকাশ। বলাবাহুল্য খেলোয়াড়দের এমন চুক্তিপত্র খুব সহজে বাইরে আসে না, তাই বড় বড় খেলোয়াড়দের চুক্তি-বেতন-বোনাস সবটাই মিডিয়ার আন্দাজে বলা। তাঁর সঠিক কোনো তথ্য পাওয়া সম্ভব নয় বললেই চলে। কিন্তু মেসির চুক্তির খবর হুট করে বাইরে চলে আসা, যেন পুরো ফুটবল বিশ্বের জন্যই ধাক্কা।\nতাঁর থেকে বড় বিষয় হচ্ছে টাকার অংকটা। ২০১৭ সালে করা চুক্তি অনুযায়ী ২০২১ পর্যন্ত বার্সেলোনায় থাকলে মেসি একাই আয় করবেন মোট ৫৫৫ মিলিয়ন ইউরো। বাংলা টাকায় যা প্রায় ৫ হাজার ৭০০ কোটি টাকা!\nলিওনেল মেসির সাথে বার্সেলোনা তাদের শেষ চুক্তি করে ২০১৭ সালে। ২০১৮ সালের জুনে বার্সার সাথে চুক্তি ফুরিয়ে যাওয়ার সময় আসায়, এক বছর আগেই মেসির সাথে চুক্তি করে আরো ৪ বছর বার্সেলোনায় থাকার ব্যবস্থা করে নেয় কাতালান ক্লাবটি। মুন্ডো দেপোর্তিভোর মতে বেতন ও বোনাস মিলিয়ে প্রতিবছর মেসিকে বার্সেলোনার দিতে হচ্ছে ১৩৮ মিলিয়ন ইউরো। সেটা শুধু প্রতিবছর, ৪ বছরে তা দাঁড়ায় ৫৫৫ মিলিয়নে। আরো কাঁটাছেড়া করলে ভালোমতো বোঝা যাবে জিনিসটা।\nচুক্তির সময় সাইনিং বোনাস হিসেবে বার্সেলোনা মেসিকে দিয়েছিল মোট ১১৫ মিলিয়ন ইউরো। সেটা শুধু সেই কাগজে সাইন করেই পেয়েছেন মেসি। সেই সাথে চুক্তিতে ছিল, মেসি যদি তাঁর চুক্তির শেষদিন পর্যন্ত বার্সেলোনায় থাকেন, তবে তিনি পাবেন আরো ৭৮ মিলিয়ন ইউরো। এটির নাম দেওয়া হয়েছে ‘লয়্যালিটি ফী’। এ তো গেল শুধু এককালীন দেনা-পাওনার হিসাব। আর প্রতিবছর খেলোয়াড় হিসেবে বেতন, ট্রফি-গোল করলে বোনাস তো আছেই। সেই সবকিছু মিলিয়ে শুধু মেসির পেছনেই বছরে বার্সার খরচ প্রায় ১৩৮ মিলিয়ন ইউরো।\nবলা বাহুল্য, এই খবরটা এমন একটা সময় লিক হয়েছে যখন বার্সেলোনার শ্যাম রাখি না কূল রাখি অবস্থা। এমনিতেই ক্লাবের প্রেসিডেন্ট বিদায় নিয়েছেন চারপাশের সমালোচনায়, কোচ কোম্যানও দল সামলাতে হিমশিম খাচ্ছেন এবং দলের উপর ১.২ বিলিয়ন ইউরোর দেনা। এমন অবস্থায় মেসির পুরো ফাইনানসিয়াল স্টেইটমেন্ট ফাঁস হওয়ায় বেশ বিপাকেই পরেছে দুইপক্ষ। এর থেকে বড় হলো মেসি বা বার্সেলোনা কেউই এই নথিপত্রকে অস্বীকার করেনি। উল্টো তারা মামলা দিয়েছে মুন্ডো দেপোর্তিভো পত্রিকার বিরুদ্ধে তাদের ক্লাবের গোপন নথিপত্র ফাঁস করে দেওয়ায়। বলাই যায়, এখানে বেশ ভালোপরিমান সত্যতা রয়েছে বৈকি।\nমুন্ডোর ফাঁস করা নথি থেকে আপনার মনেই হতে পারে, মেসিই বার্সেলোনার ভিলেন। ক্লাবের এমন অবস্থায় নিজের বেতন না কমিয়ে দিনশেষে দলের অবস্থাই খারাপ করছেন। কিন্তু পুরো গল্পটা এমন না অবশ্য। মেসি যে বার্সেলোনার অর্থনীতির বড় একটা অংশ, সেটা ভুলে যাবেন না যেন। মেসির প্রতি বছর ১৩৮ মিলিয়ন ইউরোর অনেকটা ‘নেসেসারি ইভিল’। এতো বড় অংক দিয়ে তাকে রাখা নিজেদের লাভের জন্যই।\nমেসি বর্তমান বিশ্বের সর্বোচ্চ শার্টসেলার। গতবছর এই প্যান্ডেমিকের মধ্যেও মোট ২ মিলিয়ন অফিসিয়াল জার্সি বিক্রি হয়েছে শুধুমাত্র লিওনেল মেসির। যার দাম ১০০ থেকে ২০০ ইউরো। প্রতিটি অফিসিয়াল জার্সি সেলের ১৫% পায় ক্লাব কর্তৃপক্ষ। সে হিসেবে বার্সা প্রায় ৩৭ থেকে ৫০ মিলিয়ন আয় করেছে শুধু তাঁর জার্সি সেল করেই। এছাড়াও মেসির ব্র্যান্ড ভ্যালুর কথা ভুললে চলবে না, এক মেসির নামে যেখানে সারা পৃথিবী কাঁপে, সেখানে মেসির জন্য বিভিন্ন ব্র্যান্ডের বিশাল স্পন্সর পায় বার্সা। মেসি ছাড়াও যে পেত না, বিষয়টা তা নয়। তবে মেসি আছে বলেই টাকার অংকটা অনেক বেশি।\n‘কোনামি’র ভিডিও গেম ‘প্রো ইভ্যুলুশন সকার’ ‘পেস’-এর মূল দল এই বার্সাই। বলা বাহুল্য মেসিকে কাভার করতে গিয়েই পুরো বার্সা ও ক্যাম্প ন্যুকে নিজেদের চুক্তিতে শামিল করেছে তারা। প্রতিবছর বিশাল অঙ্কের টাকাও আসছে এই সোর্স থেকে। মিডিয়া রাইটস, ফটো রাইটস কিংবা টিকিট বিক্রিতে মেসির প্রভাব না হয় বাদই দিলাম।\n২০১৯ সালের দিকে বার্তেমেউ মেসির সাথে আরেকটু চুক্তি সাক্ষর করতে বসতে চেয়েছিলেন, তাতে করে মেসির সাথে আজীবন চুক্তি থাকবে বার্সার। তার সুবিধা অনুযায়ী মেসির আজীবন ব্র্যান্ড ও ফটো রাইটসের অধিকার থাকবে বার্সার হাতে। যদিও মেসি রাজি হননি। নইলে সেখান থেকেও প্রতি বছর বিশাল অংকের টাকা আয় করতে পারতো বার্সেলোনা। প্রতি বছর কম করে হলেও শুধুমাত্র মেসির নামের উপর ভর করেই প্রায় ৮০ থেকে ১০০ মিলিয়ন ইউরো আয় করে বার্সা। সেটা শুধু মেসির কাছ থেকেই। মেসির সাথে অন্যান্য খেলোয়াড়দের পার্টনারশিপ করে করা অ্যাড কিংবা স্পন্সর থেকে নয়।\nবার্সেলোনার আজকের এমন দশার পেছনে শুধু মেসির এতো বেতন নেওয়াই দায়ী না। বরং তাদের বাজে পলিসি এবং ওয়েজ বিল কন্ট্রোল না করতে পারাই আজ তাদের এমন অবস্থার সম্মুখীন করেছে। মুন্ডো যেখানে মূদ্রার একপিঠ দেখিয়ে মেসিকেই পুরো ঘটনার ভিলেন বানাচ্ছে, ঘটনা ঠিক তেমনটাও নয়। এক কথায় বলতে গেলে মেসি বার্সার কাছ থেকে যতটা পয়সা নেয়, তাঁর থেকে বেশি উসুল করে দেয় তাঁর পারফরম্যান্স আর স্পন্সর দিয়ে। মেসি আর বার্সেলোনা দুজন দুজনের পরিপূরক, অন্তত বর্তমান অবস্থান আরকী। আগামী ৫ মাস পর কী হবে, তা এখনই বলা কঠিন।


(ছবি) 'ভগ বিউটি অ্যাওয়ার্ডস' মাতালেন বিরাট-অনুষ্কা ও অন্যান্যরা | Virat Kohli, Anushka Sharma & Celebs Who Rocked Vogue Beauty Awards - Bengali Oneindia\n5 min ago ইডির সমনে হাজিরা রাজ থাকরের! প্রতিবাদে আত্মহত্যা দলের কর্মীর\n26 min ago পাকিস্তানের বিরুদ্ধে এবার প্রিয়ঙ্কার সমর্থনে কোমর বেঁধে নামলেন কঙ্গনা! উঠে এলো কোন মন্তব্য\n| Updated: Wed, Jul 22, 2015, 13:34 [IST]\n'ভগ বিউটি অ্যাওয়ার্ডস ২০১৫' অনুষ্ঠান বলিউড সেলেবসরা চুটিয়ে উপভোগ করলেও একটি জুটিই লাইম লাইটের সব আলো কেড়ে নিয়েছে। তাঁরা হলেন ভারতের টেস্ট অধিনায়ক বিরাট কোহলি ও অভিনেত্রী অনুষ্কা শর্মা। [কান চলচ্চিত্র উৎসবে পোশাক বিভ্রাটের কবলে তারকারা]\nভগের অ্যাওয়ার্ডস অনুষ্ঠানে বলিউডে নবাগতা আথিয়া শেট্টি, নিমরত কৌর, রানি মুখোপাধ্যায়, এলভিন শর্মা, কিয়ারা আদবানি, সোফি চৌধুরী প্রভৃতি সেলেবস উপস্থিত ছিলেন। কিন্তু তা সত্ত্বেও লাইমলাইটের সব আলো শুষে নিল বিরাট-অনুষ্কা জুটি। [দেখে নিন কে কীভাবে কানের রেড কার্পেটে ঝড় তুললেন]\nএদিনের অনুষ্ঠানে 'এজলেস বিউটি' পুরষ্কার পেলেন রানি মুখোপাধ্যায়। অনুষ্কা শর্মা পেলেন 'বিউটি অব দ্য ইয়ার'-এর পুরষ্কার। 'মোস্ট বিউটিফুল ম্যান' হলেন পাকিস্তানি অভিনেতা ফাওয়াদ খান ও 'ফ্রেস ফেস'-এর পুরষ্কার জিতে নিলেন আথিয়া শেট্টি। নিচের স্লাইডে দেখে নিন, সেলেবসরা কীভাবে ভগ-এর রেড কার্পেট মাতালেন।\n'ভগ বিউটি অ্যাওয়ার্ডস ২০১৫'-র সেরা আকর্ষণ ছিল বিরুষ্কা জুটি।\nঅভিনেতা সুনীল শেট্টির মেয়ে আথিয়া শেট্টি সলমন খানের আগামী সিনেমা 'হিরো'-তে একসঙ্গে অভিনয় করেছেন।\nভগের অনুষ্ঠানে 'এজলেস বিউটি' পুরষ্কার পেলেন অভিনেত্রী রানি মুখোপাধ্যায়।\nনীল গাউনে বক্ষ বিভাজিকা দেখিয়ে রেড কার্পেটে লাইমলাইটের আলো শুষলেন অভিনেত্রী নেহা ধুপিয়া।\nঅভিনেত্রী এলভিন শর্মাও হাজির ছিলেন 'ভগ বিউটি অ্যাওয়ার্ডস ২০১৫'-র অনুষ্ঠানে।\nঅভিনেত্রী সোফি চৌধুরীও ভগের রেড কার্পেট মাতালেন নিজস্ব স্টাইলে।\nবলিউডে নবাগতাদের একজন নিমরত কৌরও সবুজ গাউনে হাজির ছিলেন ভগের অনুষ্ঠানে।\nবহুদিন অভিনেত্রী তারা শর্মাকে বলিউডে অভিনয় করতে দেখা না গেলেও ভগের অনুষ্ঠানে তিনি ছিলেন স্বপ্রতিভ।\nবলিউডের নবাগতা অভিনেত্রী কিয়ারাও ভগের রেড কার্পেট লুকে ছিলেন ঝকঝকে।\n'তনু ওয়েডস মনু' খ্যাত অভিনেত্রী স্বরা ভাস্করের অ্যাওয়ার্ডস অনুষ্ঠানের লুকও ছিল অন্যদের চেয়ে খানিকটা ভিন্ন ও স্টাইলিশ।\nvogue magazine bollywood award virat kohli anushka sharma movies photo feature ভগ ম্যাগাজিন বলিউড অ্যাওয়ার্ড বিরাট কোহলি অনুষ্কা শর্মা সিনেমা\nVirat Kohli, Anushka Sharma & Celebs Who Rocked Vogue Beauty Awards


চুক্তি বাস্তবায়ন ব্যতিরেকে পার্বত্য চট্টগ্রামে স্বাভাবিক অবস্থা আশা করা যায় না- ড.মিজানুর রহমান | Hillbd24.com\nআর্ন্তজাতিক আদিবাসী দিবস উপলক্ষে রাজধানীতে সমাবেশে\nজাতীয় মানবাধিকার কমিশনের সাবেক চেয়ারম্যান অধ্যাপক ড. মিজানুর রহমান বলেছেন,মাতৃভাষা ছাড়া অন্য ভাষায় শিক্ষা কার্যক্রম ততটা ফলপ্রসূ হয় না এটা বৈজ্ঞানিকভাবেই প্রতিষ্ঠিত। এটা যেকোন রাষ্ট্রের দায়িত্ব দেশের নাগরিকদের নিজস্ব মাতৃভাষায় শিক্ষা কার্যক্রম সুনিশ্চিত করা।\nতিনি আরো বলেন, আদিবাসী জনগোষ্ঠীর ভেতরে একটি অশান্ত পরিবশে বিরাজ করছে। তাদের মধ্যে একটি ভীতির সঞ্চার হয়েছে তারা যেন সংবিধান অনুযায়ী সমঅধিকার সম্পন্ন নাগরিক নন। এর দু’টোকারণ এখানে উল্লেখ করা যেতে পারে। এক.পার্বত্য চুক্তির পূর্ণ বাস্তবায়ন হয়নি। এ চুক্তি বাস্তবায়ন ব্যতিরেকে পার্বত্য চট্টগ্রামে স্বাভাবিক অবস্থা আশা করা যায় না। দুই. পার্বত্য চুিক্ত পুরোপুরি বাস্তবায়ন সম্ভব নয় কারণ সেখানে নিরাপত্তার প্রশ্ন জড়িত। বাংলাদেশ রাষ্ট্রের অখন্ডতার নিরাপত্তার প্রশ্ন সেখানে জড়িত বলে কেউ কেউ মনে করেন। যদি তাই হয়ে থাকে তাহলে কাকে রাষ্ট্র দেশপ্রেমিক বলবেন আর কাকে দেশদ্রোহী বলবেন তিনি তার ব্যাখ্যা চান।\n৯ আগষ্ট আর্ন্তজাতিক আদিবাসী দিবসকে সামনে রেখে সোমবার রাজধানী ঢাকার কেন্দ্রীয় শহীদ মিনারে আয়োজিত সমাবেশে প্রধান অতিথির বক্তব্যে তিনি এসব কথা বলেন।\nসমাবেশে বাংলাদেশ আদিবাসী ফোরামের সভাপতি জ্যোতিরিন্দ্র বোধিপ্রিয় লারমার সভাপতিত্বে বিশেষ অতিথি হিসেবে উপস্থিত ছিলেন ঐক্যন্যাপ-এর সভাপতি পঙ্কজ ভট্টাচার্য, বাংলাদেশের ওযার্কার্স পার্টিও সভাপতি রাশেদ খান মেনন এমপি, সিপিবি-এর সভাপতি মুজাহিদুল ইসলাম সেলিম, আশা বিশ্ববিদ্যালয়ের উপাচার্য অধ্যাপক ড. ডালেম চন্দ্র বর্মন, সামাজিক বিজ্ঞান অনুষদ, ঢাকা বিশ্ববিদ্যালয়ের ডীন অধ্যাপক ড. সাদেকা হালিম, মানুষের জন্য ফাউন্ডেশনের নির্বাহী পরিচালক শাহীন আনাম, বাংলাদেশ হিন্দু বৌদ্ধ খ্রীস্টান ঐক্য পরিষদেও সাধারণ সম্পাদক এড. রাণাদাশ গুপ্ত প্রমুখ।\nসমাবেশে পাহাড় ও সমতলের বিভিন্ন আদিবাসীদের সংগঠন, আদিবাসী নারী, যুব ও ছাত্র সংগঠন, এবং সহযোগী অন্যান্য সংগঠন তাদের নিজ নিজ ব্যানার নিয়ে অনুষ্ঠানে যোগদান করে। সমাবেশের পর বিভিন্ন আদিবাসী শিল্পীদের অংশগ্রহণে এটি আদিবাসীদের সাংস্কৃতিক অনুষ্ঠান। পরে একটি বর্ণাঢ্য র‌্যালি বের করা হয়।\nপ্রধান অতিথির বক্তব্যে জাতীয় মানবাধিকার কমিশনের সাবেক চেয়ারম্যান অধ্যাপক ড. মিজানুর রহমান তিন প্রশ্ন রাখেন আজ যে আদিবাসীরা এ কেন্দ্রীয় শহীদ মিনারে এসে সমবেত হয়ে আবেগ দিয়ে জাতীয় সঙ্গীত- ‘আমারসোনার বাংলা, আমি তোমার ভালবাসি...’ -গেয়ে অনুষ্ঠান শুরু করল সে কি দেশদ্রোহী; নাকি যিনি শতশত কোটি টাকা বিদেশে পাচার করে নিজেকে দেউলিয়া ঘোষণা করে জনগণকে পথে নামিয়েছে সে দেশদ্রোহী? এ রাষ্ট্র কার পক্ষ অবলম্বন করবেন-এ প্রশ্নটি তিনি ছুঁড়েন। সুতরাং নিরাপত্তার দোহায় দিয়ে পার্বত্য চুক্তি বাস্তবায়ন হলে বাংলাদেশের অখন্ডতা থাকবে না এ খোঁড়া যুক্তি আর বেশিদিন টানা সম্ভব না।\nসভাপতির বক্তব্যে বাংলাদেশ আদিবাসী ফোরামের সভাপতি জ্যোতিরিন্দ্র বোধিপ্রিয় লারমা বলেন বাংলাদেশে এখনও গণমুখী শাসনব্যবস্থা প্রতিষ্ঠা পায়নি। সমতলে আদিবাসীদের জাতীয় জীবনে বিরাজ করছে অস্থিরতা এবং পাহাড়ে আদিবাসীদের জাতীয় জীবনে চলছে অশান্তি। একদিন এই অশান্তি ও অস্থিরতার কারণ ঠিকই খোঁজে পাওয়া যাবে।\nমানুষের জন্য ফাউন্ডেশনের নির্বাহী পরিচালক শাহীন আনাম বলেন শুধু আদিবাসীদের মাতৃভাষায় শিক্ষা প্রদানের জন্য শুধু গুটিকয়েক আদিবাসী ভাষায় শিক্ষা ব্যবস্থা গ্রহণ করলেই দায়িত্ব শেষ হবে না, আদিবাসীদের মাতৃভাষা ও সংস্কৃতির প্রতি রাষ্ট্রের মর্যাদা থাকতে হবে।\nবাংলাদেশ আদিবাসী ফোরামের সাধারণ সম্পাদক সঞ্জীব দ্রং তার স্বাগত বক্তেব্যে বলেন, ৯ আগস্ট আন্তর্জাতিক আদিবাসী দিবস। এবার সারা বিশ্বে এ দিবসের রজতজয়ন্তী পালন হচ্ছে। বাংলাদেশে এবার ঈদুল আযহা ছুটির সময়টা বিবেচনা করে একটু এগিয়ে ৫ তারিখেই কেন্দ্রীয় শহীদ মিনারের আদিবাসী দিবসের মূল অনুষ্ঠান আয়োজন করেছেন বাংলাদেশ আদিবাসী ফোরাম। কিন্তু দেশব্যাপী ৯ আগষ্ট এ দিবসটি উদযাপন করা হবে।\nসমাবেশে উপস্থিত বক্তারা আরো বলেন, স্বাধীনতার ৪৮ বছর পেরোলেও দেশের ৩০ লক্ষাধিক আদিবাসী জনগণ মানবাধিকার ও মৌলিক স্বাধীনতা থেকে বঞ্চিত রয়েছে। সম্পূর্ণ এক অনিশ্চিত ভবিষ্যতের দিকে আদিবাসী ভাষা, সংস্কৃতি ও জীবনধারাকে ঠেলে দেওয়া হয়েছে। ক্রমাগতভাবে আদিবাসীদের ভূমি অধিকার কেড়ে নেওয়া হয়েছে। এক সময় যেসব অঞ্চলে আদিবাসীরা সংখ্যাগরিষ্ঠ ছিল, সেখানে ‘পপুলেশন ট্রান্সফারের’ ফলে আদিবাসী জনগণ নিজভূমিতে সংখ্যালঘুতে পরিণত হয়েছে। পার্বত্য চট্টগ্রাম, গারো পাহাড়, উত্তরবঙ্গ, গাজীপুর, মধুপুর বনাঞ্চল, পটুয়াখালী-বরগুনা, খাসিয়া অঞ্চল সর্বত্র আদিবাসীরা তাদের ঐতিহ্যগতভূমি হারিয়েছে। আদিবাসীদের মানবিক মর্যাদা প্রতিষ্ঠা তো দূরের কথা, এখন আত্ম-পরিচয়, মাতৃভাষা ও নিজস্ব সংস্কৃতি নিয়ে অস্তিত্ব টিকিয়ে রাখাই কঠিন হয়ে পড়েছে। তারপরও আদিবাসী জনগণ অধিকার প্রতিষ্ঠার জন্য সংগ্রাম অব্যাহত রেখেছে।\n« শ্রেনি কক্ষে ঢুকে শিক্ষককে মারধরের প্রতিবাদে রাঙামাটিতে মানববন্ধন\nডেঙ্গু প্রতিরোধে কাপ্তাই থানার উদ্যোগে র‍্যালী পথসভা ও মতবিনিময় »


পাণ্ডুলিপির কবিতা : মাতাল আত্মপাঠ – পরস্পর\nহোম কবিতা পাণ্ডুলিপির কবিতা : মাতাল আত্মপাঠ\nDecember 13, 2016 সুদীপ্ত সাইদ খান 0\nপাণ্ডুলিপির কবিতা : মাতাল আত্মপাঠ\nসুদীপ্ত সাইদ খান\nজন্ম ১০ অক্টোবর। ফুলকোচা, মেলান্দহ, জামালপুর।\nপেশা : সাংবাদিকতা।\nবিএ অনার্স, বাংলা, সরকারি তিতুমীর কলেজ, ঢাকা।\nLatest posts by সুদীপ্ত সাইদ খান (see all)\nপাণ্ডুলিপির কবিতা : মাতাল আত্মপাঠ - December 13, 2016\nসুদীপ্ত সাইদ খান। প্রকাশের কালখণ্ড বিবেচনায় বাংলাদেশের দ্বিতীয় দশকের কবি। প্রতিনিয়ত লিখছেন, ভাঙছেন, গড়ছেন। এই কাব্যিক যাপনের মলাটবন্দী নিবেদন মাতাল আত্মপাঠ প্রকাশিত হতে যাচ্ছে। সেই পাণ্ডুলিপি থেকে কিছু কবিতা ‘পরস্পর’ পাঠকদের জন্য তুলে দেয়া হলো। সেই সঙ্গে সুদীপ্তকে অভিনন্দন। স্বাগতম হে কবি, কবিতার নবতর মহাসড়কে…\nঘোরগ্রস্ত স্বপ্নের ভেতর হেঁটে যাওয়া আমিই কি তবে সেই বিকেল; যার দীর্ঘশ্বাস থেকে বেরিয়ে আসে অসংখ্য ভোর, মধ্যাহ্ন, মধুপূর্ণিমা! আর চেতন-অবচেতনের মধ্যবিন্দুতে বসে তাস খেলে জ্যামিতিক বৃত্ত।\nআর কে না জানে, গোল্লাছুট খেলায় দুই প্রান্তের দুটি বৃহৎ শূন্যই আমাদের একমাত্র আশ্রয়স্থল এবং শূন্য থেকেই ছড়িয়ে পড়ি সমস্ত খেলোয়াড়। ক্ষয়িষ্ণু জীবনের খেলাঘরে খেলতে খেলতে শূন্যের ধাঁধায় সময় ফুরিয়ে গেলে আমাদের মনে পড়ে অঙ্ক স্যারের প্রিয় বাঁশবেত। অতঃপর অবোধ রাতের পাঠশালায় আমি এক অবুঝ বালক—জীবনের কেমিস্ট্রি পরীক্ষায় পদ্যের পর পদ্য লিখতে গিয়ে এঁকে চলেছি ত্রিকালদর্শী ত্রিভুজ।\nএকটি বোধের নিছক ছক\nনিস্তব্ধতা ভেঙে শব্দ বানাই। শব্দটি কুত-কুত-কু-উ-ধা। একটি খেলার বুলি—খেলাটি জীবন।\nকুত-কুত-কুত-কুত শব্দে ছক কাটা একটার পর একটা ঘর পাড়ি দিয়ে কু-উ-ধা’তে এসে বৃত্তকে ছুঁয়ে দিলেই পূর্ণ হয় ষোলকলা। তবে খেলার নিয়ম অনুযায়ী দম বন্ধ হয়ে গেলে বহু আগেই বেজে উঠতে পারে রেফারির সমাপ্তি বাঁশি।\nশৈশবে নিছক আনন্দ ছাড়া খেলাটি আমাকে আর কিছুই দিতে পারে নি—অথচ শৈশবের এ খেলাটিই যেন প্রশ্নবিদ্ধ পাথর; গেঁথে আছে বুকের বাম অলিন্দে।\nকোনো ট্রেনেই আমার জন্য সিট খালি নেই\nদিগন্ত স্টেশন; বিকেলের হৈ-হুল্লোড়।\nপ্রান্তরের পর প্রান্তর পাড়ি দিয়ে আন্তঃনগর গোধূলি ট্রেনটি থামতেই—গুটি গুটি পায়ে নেমে এলো রাত।\nপ্ল্যাটফর্মের বেঞ্চিতে বসে আমরা আড্ডা দিলাম একপক্ষ সময়। মসজিদ থেকে ফজর আলি মুয়াজ্জিনের কণ্ঠ ভেসে আসতেই উঠে গেল বন্ধুটি। বন্ধুটি উঠা মাত্রই দুজনের মধ্যে আঁকা হয়ে গেল অনন্ত সময়ের ব্যবধান রেখা। অচেনা বন্ধুটির বিরহ শেষ হতে না হতেই পক্ষীরাজের মতো হুইসেল দিতে দিতে থেমে গেল আন্তঃনগর ভোর—\nট্রেন থেকে নেমে এল হাস্যোজ্জ্বল সকাল।\nআমাকে সুপ্রভাত জানিয়ে দ্রুত পায়ে হেঁটে হেঁটে চলে গেলেন দুপুরপুরের দিকে। আর আমি কোনো ট্রেনের টিকিট না পেয়ে অগত্যা দেখে যাচ্ছি দিন ও রাতের যাওয়া-আসা।\nহ্যাঁ, একদিন স্বপ্নরাতে কালবৈশাখীর মেঘগুলো জোছনা হয়ে ঝরে পড়েছিল আমাদের এক চিলতে উঠোনের মাঝ-বরাবর। আমরা মরগাঙ্গীর বিলে শাপলা কুড়ানোর মতো ডুব দিয়ে দিয়ে কুড়িয়েছিলাম উঠোনের এক মুঠো ধুলো। অঝোর শ্রাবণের রাতে যেদিন প্রতিবেশী বুড়ো মানুষটি আমার কাছে শেষবারের মতো একফালি কাঁচা আম খেতে না পেয়ে অভিমানে পৃথিবী ছেড়ে চলে গেছে তারাদের দেশে। সেদিনও আমরা চাঁদ দেখার ছল করে দেখেছিলাম পড়শিবাড়ির তরুণী নীলাঞ্জনাকে।\nনীলাঞ্জনা এবং আমি ভাবনার অতলে যখন দেহ-মনে সমর্পিত, ঠিক তখনই পেয়ে যাই মৃত্যুসংবাদটি। মৃত্যুসংবাদটি কি আমার! নীলাঞ্জনার! না ঐ বুড়ো মানুষটির?\nকাল ভোরে চ্যানেল, অনলাইন অথবা পত্রিকাগুলো কি প্রচার করবে সঠিক সংবাদ?\nপাঠ করো তোমার নামে প্রকৃতি পুস্তক\nপাঠশেষে ঘুম যাও—পাঠ করো স্বপ্নান্ধ হৃদয়।\nঅতঃপর পাঠকেও পাঠ করো। আরেকটি পাঠ। পাঠের ভেতর পাঠ। সমস্ত পাঠ শেষে হয়ে যাও ঈশ্বর। বলো আ’নাল হক।\nএবার শব্দ শরাব খেয়ে হও মাতাল। শব্দে শব্দে পাঠ করো আত্মার অতল। সমস্ত পাঠ শেষে আত্মস্থ হও আত্মার ভেতর—\nআত্মা সেই বাষ্পীয় ট্রেন; ক্লেদাক্ত ধোঁয়া ছাড়তে ছাড়তে তোমাকে বহন করে চলেছে পরিশুদ্ধির জংশনে।\nপরিশুদ্ধ—একটি আপেক্ষিক শব্দ মাত্র।\nশূন্যতায় হেসে ওঠো অবিশ্বস্ত প্রেমিকা। জীবনের ভোরগুলো মধ্যরাত হয়ে ঝরে যায় তোমার ঠোঁটের কোণে। আমি অবোধ বালক— তোমার চোখে একটি রঙিন প্রজাপতি খুঁজতে গিয়ে হারিয়ে ফেলেছি ভবিষ্যৎ।\nবিপন্ন বিশ্বাসের অনন্ত অন্ধকার থেকে ফিরে আসি অদ্ভুত আলোকবেলায়!… আলো! বালিয়াড়ির মরীচিকা খেলায় সেই তো একমাত্র সম্বল। তবু, একফালি আলোর উৎসমুখ দেখতে নগরীর ইঁদুর গর্ত থেকে বেরিয়ে যাই উদোম গায়ে। অদ্ভুত জোছনালোকে বাতাসে ভাসে মাইল মাইল পতিত জমির পাশে ঘিঞ্জি গ্রামের দীর্ঘশ্বাস। আমি ফিরে আসি চিরচেনা নদী ও নারীর কাছে—\nসে তো ভুলে গেছে ঝিনাইজলের শেষ ডুব সাতার।\nশহরের বিলবোর্ড চোখে ভাসে\nprevious পাণ্ডুলিপির কবিতা : অতিরিক্ত বাগানবাড়ি\nnext রাসেল রায়হানের কবিতা\nApril 13, 2015 রিমঝিম আহমেদ 0\nতানভীর আকন্দের কবিতা\nJuly 1, 2015 তানভীর আকন্দ 0\nডাল্টন সৌভাত হীরার কবিতা\nAugust 5, 2015 ডাল্টন সৌভাত হীরা 0\nতীব্র ৩০ : স্বদেশ সেনের বাছাই কবিতা\nMay 3, 2016 স্বদেশ সেন 0\nপাণ্ডুলিপির কবিতা : অতিরিক্ত বাগানবাড়ি\nDecember 12, 2016 ইলিয়াস কমল 0\nদ্বিতীয় দশকের কবিতা : ২য় কিস্তি\nDecember 23, 2016 সম্পাদক 0\nঅহম ও অশ্রুমঞ্জরী\nApril 14, 2017 অনুপম মণ্ডল 0\nশঙ্কর বসুর কবিতা\nJune 1, 2017 শঙ্কর বসু 0\nবারীন ঘোষাল : প্রস্থান নয়, অন্যকবিতা যাত্রা\nOctober 31, 2017 সম্পাদক 0\nবই থেকে : ক্রমশ জলের দিকে\nFebruary 12, 2019 নাজমুল আহসান 0\nরুবাইয়াৎ : শেষ পর্ব\nJanuary 9, 2020 সারাজাত সৌম 0\nআমার একলা পথের সাথি : ৩\nআমার একলা পথের সাথি : ২\nরবীন্দ্রনাথ ঠাকুরের গান্ধিমার্কা উপন্যাস\nজাক দেরিদার নজরে আস্তিক নাস্তিক পজিশন এবং সর্বশক্তিমানের নিরস্তিত্ব\nকবি আসে কবি যায়!\nতীব্র ৩০ : আবদুল মান্নান সৈয়দের বাছাই কবিতা\nনির্বাচিত ১০টি কবিতার বই : বইমেলা ২০২০\nআকমল হোসেন নিপু\nআজমাঈন তূর হক\nআবু সাঈদ ওবায়দুল্লাহ\nআবু সাঈদ তুলু\nআবু সাঈদ নয়ন\nআব্দুল হাফিজ দেওয়ান\nআলমগীর ফরিদুল হক\nআহমেদ স্বপন মাহমুদ\nকামরুন নাহার শীলা\nখন্দকার নাহিদ হোসেন\nখন্দকার স্বনন শাহরিয়ার\nজাকারিয়া আকন্দ বিপ্লব\nনাজমুল হাসান পলক\nনাসরিন জে রানি\nমহ্‌সীন চৌধুরী জয়\nমাঈন উদ্দিন জাহেদ\nমাকসুদ ইবনে রহমান\nমীর মুশফিক আহসান\nমোহাম্মদ রায়হান খান\nরাজু আহমেদ মামুন\nরেজাউল ইসলাম হাসু\nরেজাউল করিম রনি\nশাহ ইয়াছিন বাহাদুর\nশাহ মাইদুল ইসলাম\nশেখ ফিরোজ আহমদ\nসফি কামাল রিয়াদ\nসমিধ বরণ জানা\nসুরাইয়া ফারজানা হাসান\nহামীম কামরুল হক


ডেইলি সিলেট ডট কম :: প্রকাশিত হয়েছে : ৩০ জুন ২০২১, ২:১৫ পূর্বাহ্ন | ২:১৫ পূর্বাহ্ন\nসরকার মুজিববর্ষ উপলক্ষে দেশের ভূমি ও গৃহহীনদের জায়গা ও আধাপাকা বাড়ি করার সিদ্ধান্ত নেন এবং বাস্তবায়ন করেন। এসব বাড়ি নির্মাণের অর্থ বরাদ্দ দেওয়া হয় প্রশাসনের হাতে। বরাদ্দের ২৫ লাখ টাকা বেঁচে যাওয়ায় সরকারি কোষাগারে জমা দিয়েছেন রংপুরের বদরগঞ্জের উপজে’লা নির্বাহী কর্মক’র্তা (ইউএনও) মো. মেহেদী হাসান।\nএ ব্যাপারে ইউএনও মো. মেহেদী হাসান বলেন, আমা’র নেতৃত্বে বাড়ি নির্মাণে পাঁচ সদস্যের কমিটি ছিল। আমি কাজ শুরু করার আগে কমিটির সদস্যদের নিয়ে বসেছিলাম। ওইদিন সদস্যদের বলেছিলাম যদি বাড়ি নির্মাণ করে টাকা বেঁচে যায়, তাহলে বেঁচে যাওয়া টাকা সরকারকে ফেরত দিব। তারা আমা’র সঙ্গে একমত ছিলেন। সরকারের কোষাগারে টাকা ফেরত দিয়ে নিজেকে খুব ভালো লাগছে।’\nইউএনও’র কার্যালয় সূত্রে জানা গেছে, মো. মেহেদী হাসান ২০২০ সালের ৩১ মে কুড়িগ্রামের রাজিবপুর উপজে’লা থেকে বদলী হয়ে বদরগঞ্জ উপজে’লায় ইউএনও হিসেবে যোগদান করেন। তার বাড়ি ঠাকুরগাঁও জে’লার সদর উপজে’লায়। তিনি সম্প্রতি অ’তিরিক্ত জে’লা প্রশাসক হিসেবে পদোন্নতি পেয়েছেন। আগামী ৩০ জুন তার শেষ কর্ম’দিবস বদরগঞ্জ উপজে’লায়। এরপর তিনি অ’তিরিক্ত জে’লা প্রশাসক হিসেবে দিনাজপুর জে’লায় যোগদান করবেন।


যেভাবে দোয়া করা উচিত নয় | 850701 | কালের কণ্ঠ | kalerkantho\nদোয়া সব ইবাদতের মগজ। যে আল্লাহর কাছে দোয়া করে না, আল্লাহ তার ওপর রাগান্বিত হন। আকাশ-বাতাস, গ্রহ-নক্ষত্র—সব কিছুর মালিক তিনি। তিনিই সবার পালনকর্তা ও রিজিকদাতা। মানুষের যেকোনো চাওয়া-পাওয়া পূরণ করার ক্ষমতা একমাত্র তিনিই রাখেন। এ জন্য আমাদের উচিত জীবনের প্রতিটি মুহূর্তে আল্লাহকে স্মরণ করা। যেকোনো প্রয়োজনে আল্লাহর কাছে আত্মসমর্পণ করা।\nআনাস (রা.) থেকে বর্ণিত, তিনি বলেন, রাসুল (সা.) বলেছেন, তোমাদের কেউ যখন দোয়া করে, সে যেন দৃঢ়তা প্রকাশের সঙ্গে দোয়া করে। আর সে যেন না বলে, ‘হে আল্লাহ! যদি তুমি ইচ্ছা করো, তবে আমাকে দান করো।’ কেননা মহান ও সর্বশক্তিমান আল্লাহর জন্য কোনো বাধ্যকারী নেই। (মুসলিম, হাদিস : ৬৭০৪)\nকোনো বিপদে পড়লে কখনো মহান আল্লাহর কাছে মৃত্যু কামনা করে দোয়া করা উচিত নয়। বরং বিপদে ধৈর্যসহকারে তাঁর আশ্রয় প্রার্থনাই মুমিনের কাজ। আনাস (রা.)-এর সনদে নবী (সা.) থেকে বর্ণিত, তিনি বলেন, রাসুলুল্লাহ (সা.) বলেছেন, তোমাদের মধ্যে কেউ যেন বিপদে পড়ার কারণে মৃত্যু আকাঙ্ক্ষা না করে। তবে মৃত্যু তার কামনা হয়, তাহলে সে যেন বলে, ‘হে আল্লাহ! আপনি আমাকে জীবিত রাখুন যতক্ষণ পর্যন্ত আমার হায়াত আমার জন্য কল্যাণকর হয়। আর যদি আমার জন্য মৃত্যু কল্যাণকর হয়, তবে আমাকে মৃত্যু দিয়ে দিন।’ (মুসলিম, হাদিস : ৬৭০৭)\nঅন্য হাদিসে ইরশাদ হয়েছে, রাসুলুল্লাহ (সা.) বলেছেন, তোমাদের কেউ যেন মৃত্যু কামনা না করে এবং মৃত্যু আসার আগে যেন মৃত্যুর জন্য দোয়া না করে। কেননা তোমাদের কেউ মারা গেলে তার আমল বন্ধ হয়ে যায়। আর মুমিন লোকের বয়স তার কল্যাণই বাড়িয়ে থাকে। (মুসলিম, হাদিস : ৬৭১২)\nআনাস (রা.) থেকে বর্ণিত, তিনি বলেন, রাসুলুল্লাহ (সা.) একজন মুসলিম রোগীকে সেবা করতে গেলেন। সে (অসুখে কাতর হয়ে) অত্যন্ত দুর্বল হয়ে পড়েছিল, এমনকি সে পাখির ছানার মতো হয়ে গেল। রাসুলুল্লাহ (সা.) তাকে বলেন, তুমি কি কোনো বিষয় প্রার্থনা করছিলে অথবা আল্লাহর কাছে বিশেষভাবে কিছু চেয়েছিলে? সে বলল, হ্যাঁ। আমি বলেছিলাম, হে আল্লাহ! আপনি পরকালে আমাকে যে সাজা দেবেন তা এ ইহকালেই দিয়ে দিন। সে সময় রাসুলুল্লাহ (সা.) বললেন, সুবহানাল্লাহ! তোমার এমন সামর্থ্য নেই যে, তা বহন করবে? অথবা তুমি তা সহ্য করতে পরবে না। তুমি এমনটি বললে না কেন? হে আল্লাহ! আমাদের কল্যাণ দাও পৃথিবীতে এবং কল্যাণ দান করো পরকালেও। আর জাহান্নাম থেকে আমাদেরকে রক্ষা করো। তিনি (বর্ণনাকারী) বলেন, তখন তিনি তার জন্য আল্লাহর কাছে দোয়া করেন। আর আল্লাহ তাকে সুস্থ করে দেন। (মুসলিম, হাদিস : ৬৭২৮)


সদ্যোজাত বাছুরের রক্ত, আফ্রিকান বাঁদরের কোষ মিলিয়ে তৈরি হচ্ছে কোভ্যাক্সিন! This is why blood from newbThis is why blood from newborn cattle is being used to develop Indian Covid vaccineorn cattle is being used to develop Indian Covid vaccine – News18 Bangla\nHome » Photo » coronavirus-latest-news » সদ্যোজাত বাছুরের রক্ত, আফ্রিকান বাঁদরের কোষ মিলিয়ে তৈরি হচ্ছে কোভ্যাক্সিন! জানাল বায়োটেক\nসদ্যোজাত বাছুরের রক্ত, আফ্রিকান বাঁদরের কোষ মিলিয়ে তৈরি হচ্ছে কোভ্যাক্সিন! জানাল বায়োটেক\nআগে গরুর ভ্রূণেরসেরাম সংগ্রহ করার জন্য গর্ভবতী গাভী’কে মেরে ফেলা হত । এখন অবশ্য সদ্যোজাত বাছুরের শরীর থেকেই তা সংগ্রহ করা হয় ।\n• মানব দেহে বিরূপ প্রভাব ফেলায় বন্ধ হয়েছে অক্সফোর্ডের টিকা তৈরি । কিন্তু ভারত বায়োটেকের করোনা টিকা এখনও পর্যন্ত দূরন্ত সাফল্যের সঙ্গে এগিয়ে চলেছে । ট্রায়াল শুরু হয়ে গিয়েছে কোভ্যাক্সিনের । কিন্তু কোনওরকম বিরূপ প্রভাব দেখা যায়নি এখনও । প্রতীকী চিত্র ।\n• ফলে ফলে ভারতের করোনার টিকা কোভ্যাক্সিন নিয়ে আশাবাদী গোটা দেশ তথা বিশ্বের করোনা বিধ্বস্ত দেশগুলিও । একাবর এই টিকা সাধারণের জন্য উৎপাদ শুরু হয়ে গেলেই এই মারণ ভাইরাসকে নাশ করা সম্ভব হবে বলে মনে করা হচ্ছে । প্রতীকী চিত্র ।\n• সম্প্রতি ভারত বায়োটেক সামনে এনেছে এই টিকায় ব্যবহৃত প্রধান উপকরণগুলি । বিশ্বের কোনও সংস্থাই ভ্যাকসিন তৈরির পদ্ধতি বা উপাদন সচরাচর সামনে আনতে চায় না। বায়োটেকের পক্ষ থেকেও সবকিছু খোলসা না করে কয়েকটি উপাদানের কথা জানানো হল । প্রতীকী চিত্র ।\n• কাউন্সিল অব সায়েন্টিফিক অ্যান্ড ইন্ডাস্ট্রিয়াল রিসার্চ সেন্টার ফর সেলুলার অ্যান্ড মলিউকিউলার বায়োলজির গবেষক ভি রাধা বলেছেন, গরুর ভ্রূণের সেরাম বা বাছুরের সেরাম যে কোনও ভ্যাকসিনেরই অন্যতম উপাদান। কোভ্যাক্সিন তৈরিতেও এই উপাদানই কাজে লাগানো হয়েছে। প্রতীকী চিত্র ।\n• পাশাপাশি আফ্রিকার এক বিশেষ প্রজাতির বাঁদরের (African Green Monkey) কিডনির CCl-81 কোষ নিয়ে ল্যাবরেটরিতে তার কালচার করা হয়েছে। সেই কোষকে এরপর বিশেষ বৈজ্ঞানিক পদ্ধতিতে সার্স-কোভ-২ ভাইরাল স্ট্রেনের সঙ্গে মিশিয়ে দেওয়া হয়েছে। এর পরে ভাইরাস সমেত সেই কোষকে ৩৬ ঘণ্টা সংশ্লেষ করা হয়েছে এবং তারপরে নিষ্ক্রিয় করা হয়েছে। প্রতীকী চিত্র ।\n• দেশে করোনা সংক্রমণে কোনওভাবেই রাশ টানা যাচ্ছে না । গত ২৪ ঘণ্টায় ৯৮ হাজার মানুষ করোনা পজিটিভ হয়েছেন । ফলে দ্রুত বাজারে ভ্যাকসিন আসা এবং সকলকে দ্রুত টিকাকরণ করার প্রয়োজন রয়েছে । প্রতীকী চিত্র ।


MISSION SLST – INTERVIEW SPECIAL – Mission Geography India\nMISSION SLST – INTERVIEW SPECIAL\nJanuary 4, 2017 by missiongeographyindia, posted in MISSION SLST FOR INTERVIEW\n১) পৃথিবীর সর্বপ্রধান জলবিভাজিকা কাকে বলা হয়?\nউঃ মধ্য এশিয়ার পার্বত্যভূমি।\n২) নদীর কোন প্রকার ক্ষয়কার্যে মন্থকূপ সৃষ্টি হয়?\n৩) নদী কোন প্রক্রিয়ার সাহায্যে সর্বাধিক পরিমান বস্তু পরিবহন করে?\nউঃ আকর্ষণ প্রক্রিয়া।\n৪) বিশ্বের গভীরতম গিরিখাত কোনটি?\nউঃ কলকা নদীর গিরিখাত (পেরু, দঃ আমেরিকা)।\n৫) পৃথিবীর বৃহত্তম গিরিখাত কোনটি?\nউঃ গ্র্যান্ড ক্যানিয়ন (USA)।\n৬) পৃথিবীর উচ্চতম জলপ্রপাত কোনটি?\nউঃ এঞ্জেল জলপ্রপাত (ভেনেজুয়েলা)।\n৭) কোলকাতা শহর গঙ্গা নদীর কোন প্রকার ভূমিরূপের ওপর অবস্থিত?\nউঃ স্বাভাবিক বাঁধ।\n৮) বিগত ১০০ বছরে সমুদ্রপৃষ্ঠের গড় উচ্চতার বৃদ্ধির পরিমান কত?\nউঃ +২.৯ মিমি।\n৯) পৃথিবীর কোন জনবসতিপূর্ণ দ্বীপ প্রথম সমুদ্রের জলস্তর বৃদ্ধির জন্য নিমজ্জিত হয়?\nউঃ সুন্দরবনের লোহাচড়া দ্বীপ (১৯৯৫ সালে)।\n১০) পৃথিবীর মোট সুপেয় জলের কত শতাংশ বরফ আকারে সঞ্চিত আছে?\n১১) পৃথিবীর সুপেয় জলের বৃহত্তম ভান্ডার কি?\nউঃ মহাদেশীয় ও পার্বত্য হিমবাহ সমূহ।\n১২) তিস্তা নদীর উচ্চ অববাহিকার কোন অঞ্চলে গ্রাবরেখা দেখা যায়?\nউঃ লাচুং ও লাচেন অঞ্চলে।\n১৩) পৃথিবীর সবচেয়ে বিখ্যাত রাপিড জলপ্রপাত কোনটি?\nউঃ নায়াগ্রা জলপ্রপাত।\n১৪) ভারতের একটি কাসকেড জলপ্রপাতের উদাহরন দাও।\nউঃ জোনা বা জোনহা জলপ্রপাত (রাঁচি)।\n১৫) ভারতের বৃহত্তম নদী দ্বীপ বা নদীচরের নাম কি?\nউঃ মাজুলি (আসাম)।\n১৬) একটি ভ্যানিশিং আইল্যান্ডের উদাহরন দাও।\nউঃ লোহাচড়া দ্বীপ (সুন্দরবন)।\n১৭) পৃথিবীর গভীরতম ফিয়র্ড কোনটি?\nউঃ সোঙনে ফিয়র্ড বা সোভনে ফিয়র্ড (নরওয়ে)।\n১৮) গ্রাবরেখায় সৃষ্টি হওয়া একটি ত্রিকোণাকার ভূমিরূপের নাম লিখ।\n১৯) বরফহীন পর্বত শিখরকে কি বলে?\n২০) হিমবাহ জিভের মতো এগিয়ে গেলে, তা কি নামে পরিচিত?\n২১) পৃথিবীর বৃহত্তম পাদদেশীয় হিমবাহ কোনটি?\n২২) জমাটবদ্ধ তুষার কণা কি নামে পরিচিত?\n২৩) ভারতের কোথায় রসে মতানে দেখা যায়?\nউঃ লিডার নদী উপত্যকায় (জম্মু ও কাশ্মীর)।\n২৪) পৃথিবীর দ্রুততম হিমবাহ কোনটি?\nউঃ জ্যাকোবসাভোঁ ইসব্রে (গ্রিনল্যান্ড)।\n২৫) ভারতের ঝুলন্ত উপত্যকায় সৃষ্ট একটি জলপ্রপাতের উদাহরন দাও।\nউঃ বসুধারা জলপ্রপাত (বদ্রীনাথ)।\n২৬) পশ্চিমবঙ্গের কোথায় উপকূলীয় বালিয়াড়ি দেখা যায়?\n২৭) পৃথিবীর বৃহত্তম অপসারণ গর্ত কোনটি?\nউঃ কাতারা বা কোয়াতার (মিশর)।\n২৮) ভারতের বৃহত্তম প্লায়া হ্রদ কোনটি?\nউঃ সম্বর হ্রদ (রাজস্থান)।\n২৯) আয়তন অনুসারে, পৃথিবীতে ভারতের থর মরুভূমি কোন স্থান অধিকার করে?\n৩০) আফ্রিকায় মরু হ্রদ কি নামে পরিচিত?\n৩১) ভারতের কোন রাজ্যে লোয়েস মৃত্তিকা দেখা যায়?\nউঃ গুজরাট ও মধ্যপ্রদেশ।\n৩২) অ্যাডোব কি?\nউঃ আমেরিকা যুক্তরাষ্ট্রের মিসিসিপি-মিসৌরীনদী অববাহিকায় সঞ্চিত লোয়েস মৃত্তিকা।\n৩৩) কোন দেশের রাজধানী শহরটি মরুদ্যানে অবস্থিত?\nউঃ সৌদি আরবের রাজধানী রিয়াধ।\n৩৪) ফারো কি?\nউঃ মরু অঞ্চলে বায়ুপ্রবাহিত শিলাখন্ডের সাথে সংঘর্ষের ফলে, ফালি ফালি দাগযুক্ত দন্ডায়মান শিলাকে ফারো বলে।\n৩৫) লিংগুঅয়েড ও বারখানয়েড কি?\nউঃ অ্যাকলে বালিয়াড়ির বাঁকের সামনের অংশকে লিংগুঅয়েড এবং পিছনের অংশকে বারখানয়েড বলে।\n৩৬) দৈনিক গড় তাপমাত্রা নির্নয়ের সূত্র কি?\nউঃ কোনোদিনের — সর্বোচ্চ তাপমাত্রা + সর্বনিম্ন তাপমাত্রা /২\n৩৬) দৈনিক উষ্ণতার প্রসর নির্নয়ের সূত্র কি?\nউঃ কোনো স্থানের দিনের সর্বোচ্চ উষ্ণতা – সর্বনিম্ন উষ্ণতা।\n৩৭) গড় মাসিক তাপমাত্রা নির্নয়ের সূত্র কি?\nউঃ কোনো মাসের প্রত্যেক দিনের গড় তাপমাত্রার যোগফল / ওই মাসের দিনসংখ্যা।\n৩৮) বার্ষিক গড় উষ্ণতা নির্নয়ের সূত্র কি?\nউঃ কোনো বছরের প্রতি মাসের গড় উষ্ণতার যোগফল / বছরের মোট মাস সংখ্যা।\n৩৯) কোন দুই মাসের উষ্ণতার সাহায্যে বার্ষিক উষ্ণতার প্রসর নির্নয় করা হয়?\nউঃ জানুয়ারি ও জুলাই।\n৪০) নিরক্ষরেখা থেকে উত্তর বা দক্ষিনে প্রতি ১ ডিগ্রি অক্ষাংশের পার্থক্যে কিরূপ উষ্ণতা হ্রাস পায়?\nউঃ ০.২৮ ডিগ্রি C\n৪১) পৃথিবীর প্রধান গ্রিন হাউস গ্যাস কোনটি?\n৪২) গ্লোবাল ওয়ার্মিং এর ফলে পৃথিবীর উষ্ণতা বৃদ্ধির কারনে কোন কোন ফসলের উৎপাদন বাড়বে?\nউঃ ভুট্টা, আখ, জোয়ার, বাজরা, রাগি প্রভৃতি।\n৪৩) গ্লোবাল ওয়ার্মিং এর ফলে পৃথিবীর উষ্ণতা বৃদ্ধির কারনে কোন কোন ফসলের উৎপাদন কমবে?\nউঃ ধান, গম, বার্লি, ওট, সয়াবিন, তামাক, তুলো, পাট প্রভৃতি।\n৪৪) কে কত সালে প্রথম ব্যারোমিটার তৈরি করেন?\nউঃ বিজ্ঞানী টরিসেলি, ১৬৪৪ সালে।\n৪৫) কোন যন্ত্রের সাহায্যে বায়ুচাপ পরিবর্তন পরিমাপ করা হয়?\n৪৬) সমুদ্রপৃষ্ঠ থেকে প্রতি ৩০০ মিটার উচ্চতায় কত পরিমাণ বায়ুচাপ হ্রাস পায়?\nউঃ ১ ইঞ্চি বা ৩৪ মিলিবার।\n৪৭) উত্তর গোলার্ধে আয়নবায়ুর গতিবেগ কত?\nউঃ ১৬ কিমি/ঘন্টা।\n৪৮) দক্ষিন গোলার্ধে আয়ন বায়ুর গতিবেগ কত?\nউঃ ২২ কিমি/ঘন্টা।\n৪৯) কোন জেট বায়ুর সাথে ভারতের শীত ঋতুর তীব্রতার সম্পর্ক রয়েছে?\nউঃ উপক্রান্তীয় পশ্চিমি জেট বায়ু।\n৫০) কোন কোন মেঘ পরিষ্কার আবহাওয়ার ইঙ্গিত দেয়?\nউঃ সিরাস, সিরো-কিউমুলাস, অল্টো-কিউমুলাস।\n৫১) কোন মেঘ আসন্ন ঝড়ের আভাস দেয়?\n৫২) কোন মেঘ প্রবল বৃষ্টিপাতযুক্ত আবহাওয়া নির্দেশ করে?\n৫২) কোন মেঘ গুঁড়ি গুঁড়ি বৃষ্টিপাতযুক্ত আবহাওয়া নির্দেশ করে?\n৫৩) কোন মেঘ খারাপ আবহাওয়ার নির্দেশ করে?\n৫৪) কোন মেঘ বজ্রবিদ্যুৎ সহ প্রবল বৃষ্টি নির্দেশ করে?\n৫৫) ভারতে কোন ঋতুতে পরিচলন বৃষ্টিপাত দেখা যায়?\nউঃ শরৎ কাল।\n৫৬) Isohyet কি?\nউঃ সমবর্ষণ রেখা।\n৫৭) বায়ুমন্ডলে কোন বস্তুর উপস্থিতির জন্য আকাশকে নীল দেখায়?\n৫৮) বায়ুমন্ডলের কোন স্তরে বৈপরীত্য উত্তাপ দেখা যায়?\n৫৯) কে ওজোন গ্যাস আবিষ্কার করেন?\n৬০) পৃথিবী ও আন্তঃগ্রহমন্ডলীয় মহাকাশের সীমা কি?\n৬১) পৃথিবীর গড় উষ্ণতা কত?\nউঃ ১৫ ডিগ্রি C\n৬২) নিরক্ষরেখা থেকে উত্তরদিকে কোন সমোষ্ণরেখাকে উষ্ণমন্ডলের সীমা ধরা হয়?\nউঃ ২৭ ডিগ্রি C\n৬৩) প্রতি মিনিটে পৃথিবীর সৌর ধ্রুবকের পরিমান কত?\nউঃ ১.৯৪ ক্যালোরি/বর্গসেমি।\n৬৪) হিমালয় পর্বতের কোন ঢালের গড় উষ্ণতা বেশি?\nউঃ দক্ষিন ঢালের।\n৬৫) ডিগ্রি ফারেনহাইট স্কেলে কত ডিগ্রি কে হিমাঙ্ক ধরা হয়?\n৬৬) মেরুপ্রদেশের বরফ প্রতি দশকে কত শতাংশ হারে গলছে?\n৬৭) পৃথিবীর গড় উষ্ণতা ১ ডিগ্রি বাড়লে, সমুদ্রতলের উচ্চতা কত বৃদ্ধি পায়?\nউঃ ১০-১২ সেমি।\n৬৮) পৃথিবীর কোন ক্ষেত্র থেকে সবচেয়ে বেশি গ্রিনহাউস গ্যাস উৎপাদিত হয়?\nউঃ তাপবিদ্যুৎ উৎপাদন।\n৬৯) সূর্যের তরঙ্গ দৈর্ঘ্য মাপার একক কি?\n৭০) ভূমির সমান্তরালে তাপপ্রবাহকে কি বলে?\n৭১) চিরবসন্তের দেশ কাকে বলা হয়?\nউঃ কুইটো (ইকুয়েডর)।\n৭২) ফারেনহাইট স্কেলে কত ডিগ্রিকে স্ফূটনাঙ্ক ধরা হয়?\n৭৩) সমুদ্রপৃষ্ঠে বায়ুর চাপ কত?\n৭৪) বর্ষাকালে ভারতে কোন জেটবায়ু প্রবাহিত হয়?\nউঃ পুবালি জেট।\n৭৫) কোরিওলিস বল কোথায় সবথেকে বেশি অনুভূত হয়?\n৭৬) কোরিওলিস বল কোথায় সবথেকে কম অনুভূত হয়?\n৭৭) বায়ুর শক্তিমাত্রা নির্নায়ক স্কেল কোনটি?\nউঃ বিউফোর্ট স্কেল।\n৭৮) কোরিওলিস বল অপর কি নামে পরিচিত?\nউঃ ছদ্ম বল।\n৭৯) কোন অঞ্চলে খাবার সবচেয়ে ভালো সেদ্ধ হয়?\nউঃ সমুদ্র সমতল অঞ্চলে।\n৮০) কোন যন্ত্রের সাহায্যে বায়ুপ্রবাহের দিক নির্ণয় করা হয়?\n৮১) গভীর সমুদ্রে সমুদ্রস্রোতের গড় গতিবেগ কত?\nউঃ ৩ – ৩.৫ কিমি/ঘন্টা।\n৮২) অগভীর সমুদ্রে সমুদ্রস্রোতের গড় গতিবেগ কত?\nউঃ ৭ – ৯ কিমি/ঘন্টা।\n৮৩) পৃথিবীর বৃহত্তম মগ্নচড়া কোনটি?\nউঃ গ্র্যান্ডব্যাঙ্ক (আটলান্টিক মহাসাগর)।\n৮৪) পৃথিবীর সবচেয়ে গুরুত্বপূর্ণ কডমাছ শিকার কেন্দ্র কোনটি?\nউঃ গ্র্যান্ড ব্যাঙ্ক (আটলান্টিক মহাসাগর)।\n৮৫) চাঁদ কতদিনে পৃথিবীকে একবার প্রদক্ষিন করে?\nউঃ ২৭ দিন।\n৮৬) কিসের প্রভাবে মুখ্য জোয়ার সৃষ্টি হয়?\nউঃ চাঁদের আকর্ষন।\n৮৭) কিসের প্রভাবে গৌণ জোয়ার সৃষ্টি হয়?\nউঃ পৃথিবীর কেন্দ্রাতিগ বল।\n৮৮) পৃথিবীর জলভাগে প্রতি ২৪ ঘন্টায় কতবার জোয়ার ও কতবার ভাঁটা হয়?\nউঃ ২ বার জোয়ার ও ২ বার ভাঁটা।\n৮৯) প্রতি ২৪ ঘন্টায় চাঁদ কত ডিগ্রি কৌণিক পথ অতিক্রম করে?\nউঃ ১৩ ডিগ্রি।\n৯০) পৃথিবীর দুটি মুখ্য জোয়ার বা দুটি গৌণ জোয়ারের মধ্যে সময়ের ব্যবধান কত?\nউঃ ২৪ ঘন্টা ৫২ মিনিট।\n৯১) পৃথিবীর একটি মুখ্য জোয়ার ও একটি গৌণ জোয়ারের মধ্যে সময়ের ব্যবধান কত?\nউঃ ১২ ঘন্টা ২৬ মিনিট।\n৯২) পৃথিবীর একটি স্থানে জোয়ার ও ভাঁটার মধ্যে সময়ের ব্যবধান কত?\nউঃ ৬ ঘন্টা ১৩ মিনিট।\n৯৩) কোন তিথিতে ভরা কোটাল হয়?\nউঃ পূর্নিমা ও অমাবস্যা তিথিতে।\n৯৪) পৃথিবীতে কত দিন পরপর ভরা কোটাল হয়?\nউঃ ১৫ দিন।\n৯৫) কোন তিথিতে মরা কোটাল হয়?\nউঃ কৃষ্ণ ও শুক্ল পক্ষের অষ্টমী তিথিতে।\n৯৬) সিজিগি কি?\nউঃ যখন সূর্য, চন্দ্র ও পৃথিবীর কেন্দ্র একই সরলরেখায় অবস্থান করে, তাকে সিজিগি বলে।\n৯৭) সিজিগি কয় প্রকার ও কিকি?\nউঃ দুই প্রকার– প্রতিযোগ অবস্থান (পূর্নিমার দিন ; সূর্য ও চন্দ্রের মাঝে পৃথিবী) & সংযোগ অবস্থান (অমাবস্যার দিন ; সূর্য ও চন্দ্র পৃথিবীর একই দিকে)।\n৯৮) অ্যাপোজি বা অ্যাপোগি কি?\nউঃ চাঁদ যখন পৃথিবীর কেন্দ্র থেকে সবচেয়ে দুরে অবস্থান করে, অর্থাৎ চাঁদের অপসূর অবস্থানকে অ্যাপোজি বা অ্যাপোগি বলে।\n৯৯) পেরিজি বা পেরিগি কি?\nউঃ চাঁদ যখন পৃথিবীর কেন্দ্র থেকে সবচেয়ে কাছে অবস্থান করে, অর্থাৎ চাঁদের অনুসূর অবস্থানকে পেরিজি বা পেরিগি বলে।\n১০০) কতদিন অন্তর চাঁদের অ্যাপোজি ও পেরিজি অবস্থান হয়?\n১০১) কোন তিথিতে বানডাকা দেখা যায়?\nউঃ পূর্নিমা & অমাবস্যা তিথিতে ; ভরা কোটালের সময়।\n১০২) কেন্দ্রাতিগ বল কি?\nউঃ পৃথিবীর আবর্তনের ফলে পৃথিবীর কেন্দ্রে উৎপন্ন বহিমুর্খী শক্তি।\n১০৩) কোন মহাসাগরে হিমপ্রাচীর দেখা যায়?\n১০৪) পৃথিবীর সর্বাধিক জাহাজ যাতায়াত করে কোন অঞ্চলে?\nউঃ উত্তর আটলান্টিক মহাসাগর।\n১০৫) জায়র বা চক্রগতি কি?\nউঃ মহাসাগরের জলরাশির সামগ্রিক চক্রাকার গতিকে জায়র বলে।\n১০৬) পৃথিবীর গভীরতম সমুদ্রখাত কোনটি?\nউঃ মারিয়ানা খাত।\n১০৭) মরা কোটালের সময় সূর্য ও চাঁদের পারস্পরিক অবস্থান কিরূপ থাকে?\n১০৭) চাঁদ অপেক্ষা সূর্যের ভর কতগুন বেশি?\nউঃ ২৫৫ গুন বেশি।\n১০৮) পৃথিবীর ওপর চাঁদের আকর্ষণ মান কত গুন বেশি?\nউঃ ২.২ গুন বেশি।\n১০৯) সাধারন জোয়ারের তুলনায় পেরিজি/পেরিগি জোয়ারে জলস্ফীতি কত শতাংশ বেশি হয়?\n১১০) কাডাল শব্দের অর্থ কি?\n১১১) পৃথিবী থেকে চাঁদের দূরত্ব অপেক্ষা পৃথিবী থেকে সূর্যের দূরত্ব কত গুন বেশি?\nউঃ ৩৯১ গুন।\n১১২) কোন ঋতুতে সবচেয়ে বেশি বানডাকা হয়?\n১১৩) চাঁদ ও সূর্যের জোয়ার উৎপন্ন করার ক্ষমতার প্রকৃত অনুপাত কত?\nউঃ ১১ : ৫\n১১৪) কোন কোন সাগরে জোয়ার ভাঁটা সেইরূপ দেখা যায় না?\nউঃ ভূমধ্যসাগর ও বাল্টিক সাগর।\n১১৫) SPM এর পুরো নাম কি?\nউঃ সাসপেনডেড পারটিকুলেট মেটার।\n১১৬) বর্জ্য ব্যবস্থাপনা-তে 3R কি?\nউঃ Reduce – বর্জ্যের পরিমান হ্রাস ; Reuse – পুনর্ব্যবহার ; Recycle – পুনর্নবীকরন।\n১১৭) ল্যান্ড ফিল পদ্ধতি কি?\nউঃ বড়ো আকারের জমিকে গভীর ভাবে খনন করে, কঠিন বর্জ্য পদার্থ দিয়ে তা ভরাট করে, সবশেষে পুনরায় মাটি চাপা দেওয়া হয়। একে ল্যান্ড ফিল পদ্ধতি বলে।\n১১৮) কম্পোস্টিং কি?\nউঃ গ্রামাঞ্চলে বাড়ির সামনে জমিতে গর্ত খনন করে, তাতে গৃহস্থালির দৈনিক বর্জ্য ফেলে ভরাট হলে মাটি চাপা দেওয়ার পদ্ধতিকে কম্পোস্টিং বলে।\n১১৯) স্ক্র্রাবার কি?\nউঃ স্ক্র্রাবার হল বায়ুদূষণ নিয়ন্ত্রনের কাজে ব্যবহৃত একটি যন্ত্র, যা দূষিত পদার্থ গুলিকে আলাদা করে দেয়।\n১২০) কঠিন বর্জ্য থেকে কোন গ্যাস পাওয়া যায়?\nউঃ জৈব গ্যাস।\n১২১) কি তৈরিতে ফ্লাই অ্যাশ ব্যবহৃত হয়?\nউঃ ইট তৈরিতে।\n১২২) চিকিৎসা বর্জ্য থেকে কোন রোগ ছড়াতে পারে?\n১২৩) কোথা থেকে ফ্লাই অ্যাশ পাওয়া যায়?\n১২৪) সর্বাধিক বিষাক্ত বর্জ্য কোনটি?\nউঃ তেজস্ক্রিয় বর্জ্য।\n১২৫) ল্যান্ডফিল পদ্ধতিতে জৈব পদার্থের পচন হতে কত সময় লাগে?\nউঃ ৪-৬ মাস।\n১২৬) ভারতের কোন মেগাসিটিতে বর্জ্যের চাপ সবচেয়ে বেশি?\n১২৭) একটি পরিবেশমিত্র বর্জ্যের নাম লিখ।\n১২৮) একটি পূর্নচক্রী বর্জ্যের উদাহরন দাও।\nউঃ প্লাস্টিকের বোতল।\n১২৯) একটি তরল বর্জ্যের উদাহরন দাও।\n১৩০) ল্যান্ডফিলে বর্জ্য ধোয়া জলকে কি বলে?\n১৩১) একটি বিষাক্ত বর্জ্যের উদাহরন দাও।\nউঃ CFC বাল্ব।\n১৩২) নরওয়েতে স্ক্র্রাবার থেকে ছড়িয়ে পড়া সংক্রামক রোগ কোনটি?\n১৩৩) কবে কোথায় ‘স্বচ্ছ ভারত অভিযান’ শুরু হয়?\nউঃ ২/১০/২০১৪, নিউ দিল্লি।\n১৩৪) বর্জ্য ব্যবস্থাপনার প্রথম লক্ষ কি?\nউঃ বর্জ্যের পরিমানগত হ্রাস।\n১৩৫) গোবর গ্যাসের মূল উপাদান কি?\nউঃ ৬০% মিথেন ও ৪০% কার্বন ডাই অক্সাইড।\n১৩৬) একটি চিকিৎসা সংক্রান্ত বিপদজনক/বিষাক্ত বর্জ্যের উদাহরন দাও।\n১৩৭) বর্জ্য থেকে তাপ উৎপাদনে একটি অক্সিজেনবিহীন দহনের প্রক্রিয়ার নাম লিখ।\n১৩৮) কঠিন বর্জ্য নিয়ন্ত্রনে সবচেয়ে গুরুত্বপূর্ণ পদ্ধতি কোনটি?\nউঃ স্যানিটারি ল্যান্ডফিল।\n১৩৯) কম্পোস্টিং পদ্ধতিতে কোন প্রকার ব্যাকটেরিয়া ব্যবহৃত হয়?\nউঃ অ্যারোবিক ব্যাকটেরিয়া।\n১৪০) কবে ভারতে বিপদজনক বর্জ্য আইনটি প্রচলিত হয়?\n১৪১) বর্জ্য পদার্থের নিয়ন্ত্রিত দহনকে কি বলে?\n১৪২) কঠিন বর্জ্য পদার্থের সবথেকে বড়ো উৎস কি?\nউঃ ইমারতি দ্রব্য।\n১৪৩) একটি অর্গানোক্লোরিন বর্জ্যের উদাহরন দাও।\n১৪৪) রাবিশ কি?\nউঃ যেসব দাহ্য বা অদাহ্য কঠিন বর্জ্য পদার্থ ব্যবহারের পর বাতিল করা হয়, তাদের রাবিশ বলে।\nউদাহরন – কাগজ, কাঠ।\n১৪৫) ওপেন ডাম্পিং কি?\nউঃ শহরের কাছে নীচু খোলা জমিতে বর্জ্য উন্মুক্তভাবে ফেলে রাখাকে ওপেন ডাম্পিং বলে।\n১৪৬) ব্যাগাসে কি?\nউঃ আখের ছিবড়ে কে ব্যাগাসে বলে।\n১৪৭) ওশেন ডাম্পিং কি?\nউঃ মহাসমুদ্রে, উপকূল থেকে কমপক্ষে ৩০০ কিমি দূরে, প্রায় ১০০০০ মিটার গভীরতায় কঠিন বর্জ্য নিক্ষেপকে ওশেন ডাম্পিং বলে।\n১৪৮) কোন দূষণকে প্রথম দূষণ বলে?\n১৪৯) কোন দূষণকে দ্বিতীয় দূষন বলে?\n১৫০) কোন দূষনকে তৃতীয় দূষন বলে?\nউঃ বর্জ্য দূষন।\nSuggested by Sneha Das.\nPrevious postRain Mystery\nNext postContinental Drift Theory and Isostasy SAQ


সাইবার ক্রাইম রোধে আঁচল এর ভিন্নরকম উদ্যোগ - QTV Bangla\nছবিঃ ওয়েবিনার ব্যানার।\nবাংলাদেশের প্রযুক্তি ব্যবহারকারীদের মধ্যে ১৩ ধাপে অপরাধ সংঘটিত হচ্ছে। যার ৬৮ শতাংশ ভুক্তভোগী নারী। (সূত্রঃ আঁচল ফাউন্ডেশন)\nBy QTV Desk\t Last updated এপ্রিল 8, 2021\nবিশ্ববিদ্যালয়ের শিক্ষার্থী প্রিয়া। পড়াশুনার পাশাপাশি টিউশনি করিয়ে সে তার হাতখরচের টাকা পেয়ে যেত। কিন্ত করোনাকালীন সময়ে টিউশনি বন্ধ থাকায় বেশ হতাশায় ভুগছিল। কারণ প্রতি মাসেই তাঁর পরিবারকে কিছু খরচ দেয়া লাগে। হঠাৎ তাঁর মাথায় অনলাইনে ব্যবসা করার আইডিয়া আসলো। তাই সে তার বিজনেসের সব কাজ গুছাতে শুরু করে দিলো। সে খেয়াল করলো অনেকেই বিভিন্ন লাইভের মাধ্যমে তাদের পণ্য বিক্রি করছে। তাই সেও লাইভ করা শুরু করলো। প্রথম দিকে ভালো সাঁড়া পেলেও কিছুদিন পর লাইভ চলাকালীন সময়ে নানা ধরণের বাজে মন্তব্য আসা শুরু হয়। শুধু তাই নয় তার লাইভের স্ক্রিনশট নিয়ে অনেকেই সামাজিক যোগাযোগ মাধ্যমের বিভিন্ন জায়গায় ছড়িয়ে দেয়। আর যার ফলে প্রিয়া মানসিকভাবে ভেঙ্গে পরে এবং এক পর্যায়ে সে ব্যবসাই বন্ধ করে দেয়।\nবিশ্বায়নের এই যুগে ইন্টারনেটের উপর নির্ভরশীলতা দিন দিন বেড়েই যাচ্ছে। সেই সাথে বাড়ছে ফেইসবুক, টুইটার, ইন্সটাগ্রাম ইত্যাদিসহ বিভিন্ন সামাজিক যোগাযোগ মাধ্যমের ব্যবহার। কিন্তু বেশিরভাগ মানুষেরই সামাজিক যোগাযোগ মাধ্যম ব্যবহারের সঠিক পদ্ধতি অজানা। ফলে ইচ্ছাকৃত বা অনিচ্ছাকৃতভাবে অন্যদের ক্ষতি করার কারণ হয়ে দাঁড়াচ্ছি আমরা অনেকেই।\nবিশেষ করে শিক্ষার্থীরা যেভাবে এর নিয়মিত ভিকটিম হচ্ছে, তেমনি তারা নিজেরাও অজ্ঞতাবশত অন্যকে ক্ষতির মুখে ফেলছে। অনেক সময় তাদের এই শেয়ার, কমেন্ট এবং লাইক গুজব তৈরির পিছনে ভূমিকা রাখছে। কিংবা তরুণ সমাজ বিশেষ করে মেয়েদের প্রতিনিয়ত নিগ্রহের শিকার হতে হচ্ছে।\nশিক্ষার্থীরা আগামি দিনের ভবিষ্যত। তাই তাদের মানসিক স্বাস্থ্য ঠিক রেখে সামনে এগিয়ে যেতে হবে। কিন্তু সাইবার বুলিং ও সাইবার ক্রাইমের ফলে ভার্চুয়াল জগত নিয়ে ভয়াবহ ধরনের ভয়ের ভিতর রয়েছে তারা।\nএ সকল বিষয় চিন্তা করেই ‘আঁচল ফাউন্ডেশন’ হাতে নেয় আওয়াজ প্রজেক্ট। এই প্রজেক্টির মূল উদ্দেশ্য হলো তরুণদের মাঝে সাইবার সচেতনতা সৃষ্টি করা এবং তাদেরকে বিভিন্ন পরামর্শ দানের মাধ্যমে সহায়তা করা । একই সাথে যদি কেউ ভিকটিম হয় তাকে আইনি সহায়তা পাওয়ায় সহযোগিতা করা।\nআওয়াজ প্রজেক্টের উদ্যোগে আগামী ৯ এপ্রিল, শুক্রবার রাত ৮:৩০ ঘটিকায় অনুষ্ঠিত হতে যাচ্ছে “সোশ্যাল মিডিয়া; হোয়াট উই লাইক, কমেন্ট, শেয়ার ?” শীর্ষক শিরোনামে একটি ওয়েবিনার। উক্ত প্রোগ্রামে প্রধান অতিথি হিসেবে থাকছেন সামাজিক যোগাযোগ মাধ্যমে পরিচিত কন্টেন্ট ক্রিয়েটর তাহসিন এন রাকিব, যিনি তাহসিন্যাশন নামে অধিক পরিচিত। ইন্টারনেট বিশেষ করে সামাজিক মাধ্যমে আমরা কোন ধরনের কন্টেন্টের সাথে নিজদের সংযুক্তি রাখবো আর কোন কন্টেন্টকে উপেক্ষা করবো সেই বিষয়ে আলোকপাত করবেন।\nতিনি আরো কথা বলবেন “সোশ্যাল মিডিয়ায় আমাদের কি শেয়ার করা উচিত বা উচিত নয়, একটা ভুল শেয়ারের কারণে একজন মানুষ ক্ষতিগ্রস্ত হতে পারেন তা নিয়েও।” সেইসাথে ওয়েবিনারটিতে অংশগ্রহণকারীদের কোনো সমস্যা থাকলে তার যথাসম্ভব সমাধান দেয়া হবে।\n”আওয়াজ” প্রজেক্ট সম্পর্কে “আঁচল ফাউন্ডেশনের” প্রতিষ্ঠাতা ও সভাপতি তানসেন রোজ বলেন “আমরা তরুণরা যদি এগিয়ে এসে সাইবার ক্রাইমের বিরুদ্ধে মানুষকে সচেতন করে তুলতে সঠিক পদক্ষেপ নিতে পারি তবেই এই অপরাধের হার কমার সম্ভাবনা আছে।\nডিজিটাল যুগে সাইবার ক্রাইম তরুণদের জন্যে বিষফোঁড়া হয়ে দাঁড়িয়েছে। সেটি থেকে তরুণ সমাজকে রক্ষার অভিপ্রায়েই আঁচল ফাউন্ডেশন প্রজেক্ট আওয়াজের মাধ্যমে জাতির ভবিষ্যৎ কাণ্ডারীদের জন্যে কাজ করে যাচ্ছে। আশা করি এ ওয়েবিনারে সবাই যুক্ত হলে সাইবার ক্রাইম সম্পর্কিত অনেক অজানা তথ্য আপনাদের জানা হবে।”\nউক্ত ওয়েবিনার নিয়ে ফাউন্ডেশনটির আওয়াজ প্রজেক্ট সমন্বয়কারী ও সাইবার নিরাপত্তা বিশ্লেষক জুয়েল এইস বলেছেন, ডিজিটাল বিশ্বায়নের এই যুগে তথ্য প্রযুক্তির ব্যবহার যতটা বেড়েছে আমরা ততটা সচেতন হতে পারিনি আজও। সামাজিক যোগাযোগমাধ্যম তথা ইন্টারনেটে আমরা কোন কিছু শেয়ার করার আগে সেটির প্রভাব সম্পর্কে একবারও চিন্তা করিনা। ভিত্তিহীন খবর কিংবা মিথ্যা তথ্য সম্বলিত আপডেটস আমরা হরহামেশাই শেয়ার করে ফেলি, যা পরবর্তীতে নিজেদের জন্য যেমন বিপদজনক হয় ঠিক তেমনি সমাজেও একটি নেতিবাচক প্রভাব ফেলে। এসব থেকে মুক্তি পেতে হলে আমাদের তথ্য প্রযুক্তির ব্যবহার সম্পর্কে প্রচুর পরিমাণ জানতে হবে, সচেতন হতে হবে, সচেতনতা তৈরি করতে হবে। সর্বপরি, তথ্যপ্রযুক্তির সঠিক ব্যবহার করতে হবে।\nএই সম্পর্কে ফাউন্ডেশনের আওয়াজ প্রজেক্টের লিডার জিনাতুল জাহরা ঐশী বলেন ”সাইবার ক্রাইমের শিকার ব্যাক্তিটিই জানেন তার এবং তার পরিবারের উপর দিয়ে কি ঝড় যায়। তারা যেনো অপরাধ না করেও দোষী সাব্যস্ত হয়! আমরা আঁচল ফাউন্ডেশনের প্রজেক্ট আওয়াজ এর মাধ্যমে সেই সকল ভিক্টিমদের পাশে দাঁড়াতে চাচ্ছি যেনো অপরাধীকে উপযুক্ত শাস্তির আওতায় আনা যায়। সেই সাথে সকলের মাঝে এই বার্তাটি ছড়িয়ে দিতে চাচ্ছি যে সাইবার ক্রাইমের শিকার হলে চুপ না থেকে আওয়াজ তুলুন দেশ, সমাজ, জাতি ও আমরা আপনাদের পাশে আছি। পাশে আছে আমাদের কর্মঠ আইনশৃঙ্খলা রক্ষাকারী বাহিনী।”\nআঁচল ফাউন্ডেশন একটি সামাজিক প্রতিষ্ঠান যা মূলত মানসিক স্বাস্থ্য নিয়ে কাজ করে। মানসিক স্বাস্থ্যের ব্যাপারটি আমাদের সমাজে এখনও অবহেলিত হওয়ায় অনেকেই এ সংক্রান্ত সমস্যায় উপনীত হলেও নিশ্চুপ থাকে। আর এর ফলে এক সময় তারা বিপর্যস্ত হয়ে পড়ে যার প্রভাব তাদের ব্যক্তিগত জীবনের পাশাপাশি কর্ম ও পারিবারিক জীবনেও দৃশ্যমান হয়। আঁচল ফাউন্ডেশন এই সকল বিষয় মাথায় রেখে যাত্রা শুরু করে সকলকে একটি সুন্দর ও স্বাভাবিক জীবন উপহার দেওয়ার লক্ষ্যে। সাইবার ক্রাইম মানসিক স্বাস্থ্যকে বিপর্যস্ত করার অন্যতম নিয়ামক। তাই এই বিষয়ে আরো বেশি আলোচনা ও সচেতন হওয়া জরুরী। সেই লক্ষ্যপানে অগ্রসর হওয়ার আরেকটি ধাপ এই ওয়েবিনারটি।\nআাওয়াজের মাধ্যমে ইতোমধ্যে গত ২০ ফেব্রুয়ারি, ২০২১ সালে আরো একটি ওয়েবিনার সফলভাবে আয়োজন করা হয়েছিলো। উল্লেখ্য, আঁচল ফাউন্ডেশন একটি অলাভজনক সামাজিক প্রতিষ্ঠান, গত ২ বছর ধরে প্রতিষ্ঠানটি মেন্টাল হেলথ এবং ক্যারিয়ার সংক্রান্ত বিষয়ে নানাবিধ কার্যক্রম করে আসছে।\nজায়ান্ট শাওমি বাজারে রেডমি ৯ স্মার্টফোনের নতুন ভ্যারিয়েন্ট…\nজানু. 31, 2021


জাতির পিতা বঙ্গবন্ধু শেখ মুজিবুর রহমানের দুঃসাহসিক এবং দূরদর্শী পদক্ষেপের ফলেই দেশের জ্বালানী খাত শক্তিশালী ভিত্তির ওপর দাড়িয়েছে। বঙ্গবন্ধু জ্বালানি খাতে ক্ষমতার বিকেন্দ্রীকরণ এবং স্বনির্ভরতার ওপর জোর দিয়েছিলেন। বর্তমান সরকারেরও সেই ধারা অব্যাহত রাখতে হবে। আজ রোববার (৯ আগস্ট) জাতীয় জ্বালানি নিরাপত্তা দিবস, ২০২০ উপলক্ষে জ্বালানি ও খনিজ সম্পদ বিভাগের আয়োজনে অনলাইনে সেমিনারে বক্তারা এসব কথা বলেন।\nপ্রধানমন্ত্রীর বিদ্যুৎ, জ্বালানি ও খনিজ সম্পদ বিষয়ক উপদেষ্টা ড. তৌফিক-ই-ইলাহী চৌধুরী বীরবিক্রম প্রধান অতিথির বক্তব্যে বলেন, ‘জ্বালানি নীতি সরকারের সার্বিক চিন্তার মধ্যে রাখতে হবে। আমরা মানুষের উন্নয়ন চাই।’ তিনি বলেন, ‘আমরা গ্যাস ও বায়ুর সম্পদের মূল্যায়ন করেছি।’ দেশের ভোলাতে আরও গ্যাস পাওয়া যাবে বলে মনে করেন তিনি। কয়লা উত্তোলনের বিষয়ে তিনি বলেন, ‘কয়লা তুলতে গেলে জমি আর ফেরত পাবো না। এজন্য আমরা একটি সমীক্ষা করেছি। এই সমীক্ষায় অনেকগুলো সমস্যা আমাদের সামনে এসেছে। এগুলো বিবেচনায় নিয়েই কাজ করতে হচ্ছে। আমাদের সাগরে যদি গ্যাস পাওয়া যায়, তাহলে তা আসতে ১০ বছর লাগবে। এজন্য বিকল্প চিন্তাও একই সঙ্গে করতে হবে।’ উপদেষ্টা জ্বালানি ব্যবহারে সাশ্রয়ী হওয়ার আহ্বান জানান। একইসঙ্গে মানসম্পন্ন জ্বালানি সরবরাহেরও নির্দেশ দেন তিনি।\nবিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বিপু বিশেষ অতিথির বক্তব্যে বলেন, ‘৭৫ সালে বঙ্গবন্ধুকে হত্যার মাধ্যমে বাংলাদেশকে অন্ধকারে ঠেলে দেওয়া হয়েছিল। ৯ আগস্ট আমাদের জন্য একটি বিশেষ গুরুত্বপূর্ণ দিন। যুদ্ধবিধ্বস্ত একটি দেশে ৫টি গ্যাস ক্ষেত্র কিনে নেন বঙ্গবন্ধু। তার স্বনির্ভর জ্বালানি খাতের দর্শন অনুসরণ করেই বর্তমান সরকার কাজ করছে। এতে করে আমাদের নিজস্ব গ্যাস উৎপাদন বেড়েছে। এছাড়াও জ্বালানির সংস্থান নিশ্চিত করতে আমদানি করা হচ্ছে। এতে করে আমাদের রফতানি বাড়ছে। আমরা সম্পদের সুষ্ঠু পরিকল্পনা করছি। এখন বৈশ্বিক জ্বালানি খাতে পরিবর্তন হচ্ছে। এজন্য লম্বা সময় ধরে একই পরিকল্পনা কাজ করবে না। এজন্য বহুমুখী জ্বালানি ব্যবহার করছে সরকার। কিন্তু আমাদের কারিগরি জ্ঞান এবং দক্ষ জনবলের অভাবের কারণে অনেক কাজ দ্রুতই করা যায় না।’ তিনি বলেন, ‘বিএনপি সরকারের সময় মিয়ানমারের থেকে ভারত পাইপ লাইন হওয়ার কথা ছিল। কিন্তু পাকিস্তানের কথা শুনে বিএনপি সেই উদ্যোগে সংযুক্ত হয়নি। এতে করে আমরা ২০/২৫ বছর পিছিয়ে গেছি।’ তিনি বলেন, ‘সবাইকে সাশ্রয়ী মূল্যে জ্বালানি দেওয়ার প্রচেষ্টা রয়েছে সরকারের।’\nমূল প্রবন্ধ উপস্থাপন করেন রূপান্তরিত প্রাকৃতিক গ্যাস কোম্পানির সাবেক ব্যবস্থাপনা পরিচালক প্রকৌশলী মো. কামরুজ্জামান। তিনি বলেন, ‘জ্বালানি ব্যবহারের সঙ্গে বাড়ছে মানুষের উন্নয়ন এবং জিডিপি। এখন আমরা জ্বালানি ব্যবহারে মধ্যম আয়ের দেশের নিচের দিকে রয়েছি। এটা আস্তে আস্তে বাড়ছে।’ কিন্তু জ্বালানি সরবরাহে আমাদের সাশ্রয়ী, নির্ভরযোগ্য এবং টেকসই হতে হবে বলে জানান তিনি। তিনি বলেন, ‘গ্যাসের উৎপাদন ২০১৮ সাল পর্যন্ত বৃদ্ধি করা সম্ভব হয়েছে। এখন এই উৎপাদন কমতে শুরু করেছে। এখন উন্নয়ন না করলে চাহিদা এবং সরবরাহে একটি বড় পার্থক্য তৈরি হবে’। যা দূর করা প্রয়োজন বলে জানান তিনি। এখন গ্যাসের পরিবর্তে মানুষ আস্তে আস্তে বিদ্যুৎ ব্যবহার বাড়ছে। তিনি বলেন, ‘সাগর এবং স্থলভাগে অনুসন্ধান, নবায়নযোগ্য জ্বালানির উন্নয়ন একই সঙ্গে পারমাণবিক জ্বালানি ব্যবহার বাড়াতে হবে।’\nজ্বালানি ও খনিজ সম্পদ বিভাগের সিনিয়র সচিব মো. আনিছুর রহমানের সভাপতিত্বে ভার্চুয়াল সেমিনারে অন্যান্যের মধ্যে বক্তব্য রাখেন সংসদীয় স্থায়ি কমিটির সদস্য আবু জাহির, পেট্রোবাংলার চেয়ারম্যান এবি আবদুল ফাত্তাহ, বিপিসি চেয়ারম্যান সামছুর রহমান। বিদ্যুৎ বিভাগের সচিব ড. সুলতান আহমেদসহ পিডিবি, আরইবি চেয়ারম্যান এবং বিভিন্ন কোম্পানির ব্যবস্থাপনা পরিচালকরা সেমিনারে অংশ নেন।


ট্রান্সফার টুকিটাকি : এবার কার্লোসও! - গোল্লাছুট\nHome > আন্তর্জাতিক খেলার খবর > ট্রান্সফার টুকিটাকি : এবার কার্লোসও!\nট্রান্সফার টুকিটাকি : এবার কার্লোসও!\nনিশাত আহমেদ - জুলাই 6, 2015\nনিকলাস আনেলকা, রবার্ট পিরেস, মার্কো মাতেরাজ্জি, আলেসসান্দ্রো দেল পিয়েরো, লুইস গার্সিয়া, আন্দ্রে সান্তোস, ডেভিড ত্রেজেগে, জোসেমি – এদের পর এইবার ভারতে পা রাখছেন ব্রাজিলিয়ান কিংবদন্তী রবার্তো কার্লোসও। কোচ হিসেবে যোগ দিচ্ছেন ইন্ডিয়ান সুপার লিগের ক্লাব দিল্লি ডায়নামোস-এ, যেখানে গত মৌসুমে খেলে গেছেন আলেসসান্দ্রো দেল পিয়েরো।\nতিন বছরের চুক্তিতে ৫.৫ মিলিয়ন ইউরো’র বিনিময়ে ম্যানচেস্টার ইউনাইটেড থেকে তুর্কি ক্লাব ফেনারবাচেতে যোগ দিয়েছেন পর্তুগিজ উইঙ্গার নানি। এই তিন বছরে ট্যাক্স ছাড়া ৫ মিলিয়ন ইউরো করে কামাবেন তিনি। শুধু নানিই নয়, ম্যানচেস্টার ইউনাইটেড থেকে ডাচ স্ট্রাইকার রবিন ভ্যান পার্সিকেও আনতে চাচ্ছে তারা।\nওদিকে ক্লাব রেকর্ড ফিতে টটেনহ্যাম হটস্পার থেকে ওয়াটফোর্ডে যোগ দিয়েছেন ফ্রেঞ্চ মিডফিল্ডার এতিয়েঁ কাপু। সুইস ফরোয়ার্ড ট্র্যাঙ্ক্যুইলো বার্নেত্তাকেও দলে আনতে চাচ্ছে তারা।\nসাউদাম্পটন কোচ রোনাল্ড ক্যোম্যান বলেছেন ডাচ ক্লাব এফসি টোয়েন্টে’র ডিফেন্ডার কুকো মার্টিনাকে দলে চাচ্ছেন তিনি। এদিকে মিডলসব্রো দলে চাচ্ছে সাবেক লিভারপুল খেলোয়াড় ওয়েস্টহ্যামের ইংলিশ উইঙ্গার স্টুয়ার্ট ডাউনিংকে। এদিকে লিভারপুল থেকে এবার লাজিওতে যোগ দিতে পারেন স্ট্রাইকার ফাবিও বোরিনিও।\nআনুষ্ঠানিকভাবে জুভেন্টাস থেকে নিউ ইয়র্ক এফসিতে যোগ দিয়েছেন আন্দ্রেয়া পিরলো।\nএদিকে এডিন জেকো’র পাশাপাশি আন্ডারলেখটের স্ট্রাইকার আলেক্সান্দার মিত্রোভিচকেও দলে চাচ্ছে এএস রোমা। অগসবুর্গ থেকে লেফট উইংব্যাক আব্দুর রহমান বাবাকেও চাচ্ছে তারা। অগসবুর্গ চায় ২৫ মিলিয়ন ইউরো, কিন্তু রোমা ১৮ মিলিয়নের চেয়ে বেশী দিতে রাজী নয়।\nএদিকে পার্মা থেকে মিডফিল্ডার হোসে মাউরিকে দলে এনেছে এসি মিলান। তোরিনোর রাইট উইংব্যাক মাতেও দারমিয়ানের জন্য ১২ মিলিয়ন ইউরো অফার করেছে ম্যানচেস্টার ইউনাইটেড।


পরী মণির বাসায় র‍্যাবের অভিযান | Times.com.bd\nHome সকল বিভাগ আইন আদালত পরী মণির বাসায় র‍্যাবের অভিযান\nরাজধানীর বনানীতে চিত্রনায়িকা পরী মণির বাসায় অভিযান চালাচ্ছেন র‍্যাব সদর দপ্তরের সদস্যরা। আজ বুধবার বিকেলে এই অভিযান শুরু হয়।\nর‍্যাবের লিগ্যাল অ্যান্ড মিডিয়া উইংয়ের পরিচালক কমান্ডার খন্দকার আল মঈন জানান, সুনির্দিষ্ট তথ্যের ভিত্তিতেই চলছে এ অভিযান।\nপরী মণির বাসার সামনে থাকা এক র‍্যাব কর্মকর্তা উপস্থিত গণমাধ্যম কর্মীদের জানান, র‍্যাব সদর দপ্তরের নির্দেশে এই অভিযান চালানো হচ্ছে। আমরা এখানে নিরাপত্তার জন্য দায়িত্ব পালন করছি।\nএর আগে পরী মণি ফেসবুক লাইভে এসে অভিযোগ করেন, তাঁর বাসায় সাদা পোশাক পরা ব্যক্তিরা ভাঙচুর করছেন। এজন্য তিনি গণমাধ্যমকর্মীসহ সবার সহযোগিতা চান এবং তাঁকে রক্ষা করার আকুতি জানান।\nবিকেল ৪টার দিকে পরী মণি তাঁর ফেসবুক লাইভে বলেন, ‘আমি ফেসবুক লাইভে আছি। লাইভেই থাকব। লাইভ থেকে বের হব না। আমার কিছু হবে, আর তা বিশ্ব দেখবে না? মরতে তো হবেই। সবাইকে নিয়ে মরব। আপনারা বুঝতে পারতেছেন আমার অবস্থা?\nআমি এই ভয়টাই পাইতেছিলাম। ভাই, আপনারা কিছু দেখতেছেন না? বলতেছেন না? আচ্ছা, আমার পরিচিত লোকজন দেখতেছে না এরা কারা? একটু আসবেন? দেখবেন? এরা কারা? ঘর-দরজা ভাঙচুর করছে। আমি এখন কী করব? আপনারা সবাই দেখতেছেন। পুরো মিডিয়ার লোক দেখতেছে। কিন্তু কিছু বলতেছে না। আপনারা যারা মিডিয়ার লোকজন আছেন, তারা একটু বাঁচাতে আসবেন? আমি মরে যাচ্ছি একদম। একজন কালো পোশাক, লাল পোশাক পরে এসেছেন। শুধু বলতেছে আমরা পুলিশ। তারা বাড়ির মেইন গেট-দরজা ভাঙাভাঙি করতেছে। গেট ভেঙে উপরে এসেছেন। আপনারা কেউ আসবেন? এভাবে আসার মানে কী? তারা কি আমাকে মেরে ফেলবে? আমি এই ভয়টাই পাচ্ছিলাম।\nতখন পরী মণি বলেন, ‘কেন লাইভ কেটে দিতে হবে? আপনারা মোবাইল নিয়ে নিচ্ছেন কেন?’ সে সময় র‍্যাব থেকে বলা হয়, ‘আমরা আইনানুগভাবেই এগুলো নিচ্ছি।\nPrevious article১১ আগস্ট থেকে চলবে বাস, লঞ্চ, ট্রেন\nNext articleকরোনায় আরও ২৪১ জনের মৃত্যু, শনাক্ত ১৩৮১৭


1. কোন যৌগটি ডায়াজেনিয়াম লবণ উৎপন্ন করে?\n2. নিম্নের কোন বিক্রিয়াটির Kp=Kc?\nCOCl2 (g) ⇔ CO(g) +Cl2(g)\n2HI(g)⇔H2(g) + I2 (g)\nN2(g) + 3H2(g)⇔2NH3(g)\n3. পানি - ফেনল একটি -\n4. সালোক সংশ্লেষণের মাধ্যমে উদ্ভিদ শর্করা তৈরীতে যে অক্সাইড ব্যবহার করে -\n5. পানির অণুতে অক্সিজেনের হাইব্রিডাইজেশন স্টেট কত?\n6. ফুলারিন -এ কার্বন পরমাণুর সংখ্যা কত?\n7. নিউট্রন থাকে না ____ পরমাণুতে\n8. কোনটি বিজারক নয়?\n9. pH এর জন্য কোন উক্তিটি সঠিক নয়?\nH+ ঘণত্ব বাড়লে pH বাড়ে\npH H+ - এর ঘণত্বের ব্যাস্তানুপাতিক\nOH-,pH বাড়াতে সাহায্য করে\nআয়নমুক্ত বিশুদ্ধ পানির pH=7\n10. কোনটিকে নিরব ঘাতক বলা হয়?\n11. বয়েলের সূত্রের ক্ষেত্রে কোনটি সঠিক?\n12. গ্লাইঅক্সালের গাঠনিক সংকেত -\n13. Sn2 বিক্রিয়ায় গতি বৃদ্ধি পায়-\n1°RX>3° RX> 2°RX\n2°RX> 3°RX> 1°RX\n14. কোনটি ক্যানিজারো বিক্রিয়া দিবে?\n15. একটি যৌগে 26.7% কার্বন ও 2.24% হাইড্রোজেন আছে। যৌগটির স্থুল সংকেত হলো-\n16. 0.025M HCl দ্রবণে pH হবে-\n17. বৈদ্যুতিক বাল্বে আজকাল নাইট্রোজেনের পিরিবর্তে ব্যবহার করা হয়-\n18. নির্দিষ্ট চাপে 27°C তাপমাত্রায় একটি গ্যাসের আয়তন 1.85×10-2m3 হলে 25°C তাপমাত্রায় এর আয়তন কত?\nA, B, C এর একটিও নয়\n19. H2(g)+Cl2(g) ⥩ 2HCl(aq) এর বিক্রিয়াটির Order কত?\n20. নীচের কোন নির্দেশকটি শক্তিশালী এসিড ও দুর্বল ক্ষারের টাই্রেটশনের ‘শেষ বিন্দু নির্দেশ করে-\nযে কোন দিক\n21. AlCl3 এর জলীয় দ্রবণ\n22. ফ্রেয়ন নামে পরিচিত যৌগটি হচ্ছে-\n23. কোনটি অত্যাবশ্যকীয় অ্যামাইনো এসিড?\n24. রম্বোহেড্রাল কোন যৌগের কেলাস কাঠামো?\n25. Cr এর ইলেকট্রনিক বিন্যাস হচ্ছে-\n26. U92x+n01=K3692r+B56Ya+301n+Energy, X এবং Y হচ্ছে-\n27. যদি কোনদ্রবণের pOH=4.47 হয় তাহলে দ্রবণের pH কত?\n28. দ্বিতীয় ক্রম বিক্রিয়া K এর একক কি?\n29. CaC2→Ho2 Ca(OH),, এখানে A=?\n30. কোনটি ভলকানাইজিং রোধক?


Fascinating facts about Chinese President Xi Jinping dgtl - Anandabazar\nFascinating facts about Chinese President Xi Jinping dgtl\nবাবা কারাবন্দি, কাঁধে একশো কেজি গম নিয়ে পাকদণ্ডি বেয়ে ওঠা সেই ছেলেই আজ রাষ্ট্রপ্রধান\n১৪ অক্টোবর ২০১৯ ১১:৫২\nতাঁর বাবা ছিলেন মাও জে দং-য়ের ঘনিষ্ঠ। কিন্তু তাতে কোনও বাড়তি সুবিধে হয়নি শি চিনফিংয়ের। কার্যত শূন্য থেকে শুরু করে নিজের যোগ্যতায় আজ তিনি চিনের প্রেসিডেন্ট।\nচিনফিংয়ের জন্ম বেজিংয়ে। ১৯৫৩ সালের ১৫ জুন। তাঁর বাবা জি ঝোংজান এবং মা কি জিন, দু’জনেই ছিলেন কমিউনিস্ট পার্টির সক্রিয় সদস্য।\n১৯৪৯ সালে মাও জে দং-য়ের নেতৃত্বে প্রতিষ্ঠিত হয় পিপলস রিপাবলিক অব চায়না। এরপর দলের তথা প্রশাসনের বিভিন্ন গুরুত্বপূর্ণ দায়িত্ব পালন করেন চিনফিংয়ের বাবা, জি ঝোংজান।\nতবে দল এবং সরকারের সঙ্গে বারবার মতানৈক্যে জড়িয়ে পড়েছিলেন ঝোংজান। তার মাশুলও তাঁকে দিতে হয়। ১৯৬৩ সালে তাঁকে দল থেকে সরিয়ে পাঠিয়ে দেওয়া হয় হেনান প্রদেশে, একটি কারখানায় কাজের জন্য।\n১৯৬৬ সালে গোটা চিন উত্তাল ‘গ্রেট প্রোলেটারিয়ান কালচারাল রেভোলিউশন’-এ। ব্যাহত হয় চিনফিংয়ের পড়াশোনা। পাশাপাশি, কয়েক বছরের জন্য বিচ্ছিন্ন হয়ে যায় বাবার সঙ্গে যোগাযোগ।\n‘কালচারাল রেভোলিউশন’-এর বিরোধিতা করায় বন্দি করা হয় ঝোংজানকে। ১৯৬৮ থেকে ১৯৭২, এই চার বছর জি ঝোংজান ছিলেন পরিবারবিচ্ছিন্ন এবং কারাবন্দি।\nছয়ের দশকের শেষে চিনে শুরু হল মাও জে দংয়ের ‘ডাউন টু দ্য কান্ট্রিসাইড মুভমেন্ট’। তরুণ শি চিনফিং-কে পাঠিয়ে দেওয়া হল শানজি প্রদেশের ইয়ানচুয়ান গ্রামে। সেখানে রোজ কাঁধে প্রায় ১০০ কেজি ওজনের গমের দানা নিয়ে পাড়ি দিতে হত পাহাড়ি পাকদণ্ডি।\nগ্রামের জীবন ভাল না লাগায় চিনফিং পালিয়ে গেলেন বেজিংয়ে। আবার তাঁকে পাঠিয়ে দেওয়া হয় গ্রামাঞ্চলেই। সে সময় ক্যাম্পে গিয়ে পরিখা কাটার কাজও করতে হয়েছে তাঁকে।\nঝঞ্ঝা বিধ্বস্ত শৈশব ও কৈশোর হলেও উচ্চশিক্ষা সম্পূর্ণ করেছেন চিনফিং। বেজিং-এর শিঙ্ঘুয়া বিশ্ববিদ্যালয় থেকে তিনি কেমিক্যাল ইঞ্জিনিয়ারিং-এ উত্তীর্ণ হন। তাঁর পরিচয় ছিল কর্মী-কৃষক-সৈন্য-ছাত্র।\n১৯৭১ সালে চিনফিং কমিউনিস্ট পার্টির যুবশাখায় যোগ দেন। ১৯৭৩ সাল থেকে তিনি চেষ্টা শুরু করেন কমিউনিস্ট পার্টিতে যোগদানের। সাফল্য আসে দশম বারের প্রচেষ্টায়।\nকয়েক বছর অভিজ্ঞতা সঞ্চয়ের পরে বাড়ল দায়িত্বভার। ১৯৮২ সালে ডেপুটি পার্টি সেক্রেটারি করে তাঁকে পাঠানো হল হেবেই প্রদেশের ঝেংডিং গ্রামে।\n১৯৯৯ সালে তাঁর পদোন্নতি হয় ফুজিয়ান প্রদেশের ভাইস গভর্নর পদে। এক বছর পরে তিনি ওই প্রদেশের গভর্নর হিসেবে দায়িত্ব পান।\nএরপর তিনি ঝেঝিয়াং প্রদেশের দলীয় প্রধানের দায়িত্ব লাভ করেন। পরে তিনি একই দায়িত্বে ছিলেন সাংহাই প্রদেশেও।\n২০০৭ সালে সপ্তদশ পার্টি কংগ্রেসে তিনি চিনের কমিউনিস্ট পার্টির পলিটব্যুরো স্ট্যান্ডিং কমিটির সদস্য হন। তার পরের বছরই তিনি চিনের ভাইস প্রেসিডেন্ট। তার চার বছর পরে তিনি চিনের কমিউনিস্ট পার্টির জেনারেল সেক্রেটারি পদের দায়িত্বে এবং ২০১৩ সালে চিনের প্রেসিডেন্ট হিসেবে দায়িত্ব গ্রহণ করেন।\nশি চিনফিংয়ের প্রথম স্ত্রী ছিলেন আমেরিকায় চিনের রাষ্ট্রদূত কে হুয়ার মেয়ে কে লিংলিং। তাঁদের বিয়ে হয় ১৯৭৯ সালে। তবে সেই দাম্পত্য স্থায়ী হয়নি বেশিদিন। তিন বছর পরে ১৯৮২ সালে তাঁদের বিচ্ছেদ হয়ে যায়।\nপ্রথম বিয়ে ভেঙে যাওয়ার পাঁচ বছর পরে দ্বিতীয় বিয়ে করেন চিনফিং। তাঁর দ্বিতীয় পক্ষের স্ত্রী পেং লিইউয়ান চিনের নামী লোকসঙ্গীতশিল্পী। বিয়ের পরে দু’জনেই ব্যস্ত নিজেদের কাজের জগতে। তাঁদের একমাত্র মেয়ে শি মিংজে ২০১৫ সালে স্নাতক হন হারভার্ড বিশ্ববিদ্যালয় থেকে।\nকমিউনিস্ট চিনফিং চিনের প্রাচীন দার্শনিক ভাবধারাতেও উদ্বুদ্ধ। কম হলেও, তাঁর বক্তব্যে শোনা যায় প্রাচীন চিনের দার্শনিক মতবাদ।\nদিনভর ব্যস্ততার মাঝে সময় পেলেই এই রাষ্ট্রপ্রধান চোখ রাখেন বইয়ের পাতায়। রুশ সাহিত্যের ভক্ত চিনফিংয়ের প্রিয় সাহিত্যিক নিকোলাই গোগোল। তিনি বলেন, দেশবাসী তাঁকে এই উচ্চতায় নিয়ে গিয়েছে। তিনি চিনের মানুষকে নিয়ে যেতে চান সবার উপরে।\n২০১৭ সালে ‘দ্য ইকোনমিস্ট’ পত্রিকা তাঁকে বিশ্বের সর্বোচ্চ ক্ষমতাবান মানুষের আখ্যা দেয়। ২০১৮ সালে ‘ফোর্বস’ পত্রিকার বিচারে তিনিই বিশ্বের সর্বোচ্চ ক্ষমতাবান ও প্রভাবশালী ব্যক্তিত্ব। তাঁর আগে এই তকমা টানা পাঁচ বছর ধরে পেয়ে এসেছিলেন রুশ প্রেসিডেন্ট ভ্লাদিমির পুতিন।\n শুরুতেই শেষ কেরিয়ার, মাত্র ৬ হাজার টাকার জন্য খুন হতে হয় উঠতি এই অভিনেত্রীকে\n পৌনে তিন লাখ টাকায় এক কেজি! এই আমগাছ পাহারায় থাকে সশস্ত্র রক্ষী\n ২৩৭ কোটির বিমান, ১৩৭ কোটির বাড়ি, ১৩ কোটির ঘড়ি... রোনাল্ডোর সংগ্রহ আপনাকে চমকে দেবে\n মাটির নীচে লুকিয়ে হিরে! বড়লোক হতে শ’য়ে শ’য়ে লোক ছুটছেন দক্ষিণ আফ্রিকার এই গ্রামে


পড়তে চাইলে দক্ষিণ কোরিয়ায় – DO MAG\nHome›Scholarship›পড়তে চাইলে দক্ষিণ কোরিয়ায়\nজাতির অগ্রগতির জন্য শিক্ষাব্যবস্থায় দক্ষিণ কোরিয়া কোনো রকম কমতি রাখতে রাজি নয়। প্রতি বছর শিক্ষা ও গবেষণা খাতে উন্নতির লক্ষ্যে ভিনদেশের হাজারো মেধাবী শিক্ষার্থী ও গবেষকদের সুযোগ দিয়ে থাকে দেশটি। এতে বাংলাদেশের মেধাবীরাও পিছিয়ে নেই।\nকোরিয়াতে বাংলাদেশের প্রায় এক হাজার শিক্ষার্থী ও গবেষক বিভিন্ন বিশ্ববিদ্যালয়ে কাজ করছেন। যাদের অনেকেই নিজ নিজ পরিশ্রম ও মেধা দিয়ে কোরিয়ার মাটিতে লাল-সবুজের পতাকাকে উজ্জ্বল করে চলেছেন। আপনিও তাদের মধ্যে একজন হতে চাইলে এ লেখাটি আপনার জন্য।\nদক্ষিণ কোরিয়ায় পড়ার জন্য আবেদন করবেন কীভাবে?\nদক্ষিণ কোরিয়ার সরকারের স্কলারশিপ প্রোগ্রামে (কেজিএসপি) ‘গ্র্যাজুয়েট’ এবং আন্ডারগ্র্যাজুয়েট’ উভয়ের জন্যই প্রযোজ্য। নিজ দেশের কোরিয়ান দূতাবাস থেকে অথবা কোরিয়ায় এই প্রোগ্রামের জন্য মনোনীত বিশ্ববিদ্যালয়গুলোর মাধ্যমে নির্বাচিত শিক্ষার্থী হিসেবে সরাসরি আবেদন করা যায়।\nকেজিএসপি প্রোগ্রামে অধ্যয়ন করতে প্রথম একবছর কোরিয়ান ভাষা শেখা বাধ্যতামূলক।\nবাংলাদেশি ছাত্রছাত্রীদের কেউ কোরিয়ায় অধ্যয়ন করতে চাইলে সেখানকার অধ্যয়নরত ছাত্রছাত্রীদের কাছ থেকে তথ্য নিতে পারেন।\nকোরিয়ান গভার্মেন্ট স্কলারশিপ প্রোগ্রাম (কেজিএসপি), source: Notice Board\nপ্রতি বছর আন্ডারগ্র্যাজুয়েট কোর্সের জন্য বিভিন্ন দেশের শিক্ষার্থীদের স্কলারশিপ দিচ্ছে দক্ষিণ কোরিয়া সরকার। প্রতিবছর এই স্কলারশীপের আওতায় বিভিন্ন দেশের শিক্ষার্থীদের কাছ থেকে আবেদন চাওয়া হয়ে থাকে। কিন্তু এই স্কলারশীপের জন্য বাংলাদেশের কোটা থাকে ২ থেকে ৩ জন।\nস্কলারশিপ পেতে হলে নিজেকে সবার চেয়ে আলাদাভাবে উপস্থাপন করতে হয়। যেমন: একাডেমিক রেজাল্ট, আইইএলটিএস, কোরিয়ান ল্যাংগুয়েজ সার্টিফিকেট (যদি থাকে), এক্সট্রা কারিকুলাম সার্টিফিকেট ইত্যাদি। যদিও উল্লেখিত সার্টিফিকেটের কথা উল্লেখ থাকে না কিন্তু সবার চেয়ে নিজেকে যোগ্য হিসেবে উপস্থাপন করতে হলে এই ধরণের সার্টিফিকেটগুলো কাজে দিবে। সেজন্য উচ্চমাধ্যমিকে থাকা অবস্থায় প্রিপারেশন নেওয়া উচিৎ বলে মনে করি। যদিও একই যোগ্যতা থাকা স্বত্বেও ভাগ্যের কারণে অনেকেই এই স্কলারশীপ থেকে বঞ্চিত হন।\nএই স্কলারশিপে নির্বাচিত শিক্ষার্থীরা বিমান ভাড়াসহ যাবতীয় খরচ পাবেন কোরিয়া সরকারের পক্ষ থেকে। শিক্ষার্থী নিজ যোগ্যতা অনুযায়ী যে কোন বিষয় এবং বিশ্ববিদ্যালয় পছন্দ করতে পারবেন।\nপ্রথম ১ বছর কোরিয়ান ভাষায় পড়ে লেভেল ৩ পাশ করে তারপর অনার্সের মূল কোর্সের পড়াশোনা শুরু হয়ে থাকে। যদি আপনার পছন্দ করা সাবজেক্টে ইংরেজি লেকচার হয়, সেক্ষেত্রে শিক্ষার্থীরা ইংরেজিতে পড়তে পারবেন। কিন্তু বেশিরভাগ ইউনিভার্সিটিতে আন্ডারগ্র্যাজুয়েটে কোরিয়ান ভাষায় লেকচার হয়।\nকেজিএসপি স্কলারশীপের আওতায় যা যা পাওয়া যাবে তার একটু সংক্ষিপ্ত বর্ণনা দিই। আসা যাওয়ার বিমানের টিকেট, সেটেলমেন্ট এলাউন্স ২ লাখ উওন, লিভিং এলাউন্স ৮ লাখ উওন, মেডিকেল ইন্স্যুরেন্স মাসিক ২০ হাজার উওন, ল্যাংগুয়েজ কোর্স ফি ৮ লাখ উওন, টিউশন ফি, এক্সিলেন্ট ল্যাংগুয়েজ প্রফিসিয়েন্সি অ্যাওয়ার্ড বাবদ মাসিক অতিরিক্ত ১ লাখ উওন, রিসার্চ সাপোর্ট প্রতি সেমিস্টারে ২ লাখ দশ হাজার উওন।\nএছাড়া অন্যান্য প্রয়োজনীয় সকল খরচ কর্তৃপক্ষ বহন করবে। আগ্রহী শিক্ষার্থীকে বাংলাদেশে শিক্ষা মন্ত্রণালয়ের নির্ধারিত ফর্মে আবেদন করতে হবে। প্রতি বছর সেপ্টেম্বরে শিক্ষা মন্ত্রণালয়ের ওয়েবসাইটে চোখ রাখতে হবে। তবে আবেদনের জন্য প্রয়োজনীয় কাগজপত্র আগেই প্রস্তুতি নিয়ে রাখতে হবে। সেক্ষেত্রে আগের বছরের আবেদন ফর্মের সাথে যুক্ত ‘প্রয়োজনীয় কাগজপত্র’ অংশ দেখে নিতে পারেন।\nদক্ষিণ কোরিয়ার শিক্ষার্থীরা, source: Flying Chalks\nস্কলারশিপ কীভাবে পাবেন?\nচন্নাম ন্যাশনাল বিশ্ববিদ্যালয়, দক্ষিণ কোরিয়া, source: Abroad 101\nকীভাবে খুঁজে পাবেন?\nশুরু থেকে শেষ পর্যন্ত গুগল আপনাকে সহযোগিতা করবে। গুগল থেকে ইউনিভার্সিটি খুঁজে বের করে সেই ইউনিভার্সিটির ওয়েবসাইটে গেলে সব তথ্য পাওয়া যাবে। ওয়েবসাইটে কোরিয়ান ভাষা দেখে ঘাবড়ানোর কিছু নাই, ওয়েবসাইটের ডানপাশের কোনায় ইংরেজির একটা অপশন থাকে সেখানে ক্লিক করলেই ইংরেজি ওয়েবসাইট ওপেন হবে।\nইউনিভার্সিটিগুলোর ওয়েবসাইট দেখে আপনাকে স্কলারশিপের লিস্ট করতে হবে এবং কোন ইউনিভার্সিটি কি সুবিধা দিচ্ছে সব দেখে এবার এপ্লাই করা শুরু করে দেন বিভিন্ন ইউনিভার্সিটিতে। অনলাইন/ অফলাইন দুইভাবেই আপনি এপ্লাই করতে পারবেন।\nদক্ষিণ কোরিয়া স্টুডেন্ট ভিসা, source: Study Abroad\nভিসার জন্য কী করবেন?\nআবেদনকারীর নিজ হাতে পূরণকৃত আবেদন পত্র। ভর্তিকৃত বিশ্ববিদ্যালয় বা প্রতিষ্ঠান কর্তৃপক্ষ প্রদত্ত ভর্তির সার্টিফিকেট (মূল কপি ও ফটোকপি)। আবেদনকারীর জাতীয় পরিচয়পত্রের মূলকপি ও ফটোকপি।\nআবেদনকারীর জন্ম নিবন্ধন (বার্থ সার্টিফিকেট) এর মূল কপি ও স্বরাষ্ট্র মন্ত্রণালয় থেকে স্বাক্ষরিত সত্যায়িত ফটোকপি। বি দ্র: অনেক ঝামেলা পোহাতে হয় এইটা নিয়ে। সচিবালয়ের স্বরাষ্ট্র মন্ত্রণালয়ের কাউন্টারে কোন বার্থ সার্টিফিকেট জমা নেয় না। এইজন্য আগে থেকেই অন্য কোনোভাবে কাউন্টার পাস নিয়ে ভিতরে গিয়ে সত্যায়িত করতে হয়। এক্ষেত্রে অবশ্যই সাথে নোটারী কপি সাথে নিয়ে যাবেন।\nসিটি কর্পোরেশন (সমমান) থেকে দেয়া ফ্যামিলি রিলেশন সার্টিফিকেট।\nএকাডেমিক ও অন্যান্য খরচ বহন করা হবে এই মর্মে কোন সার্টিফিকেট (সাধারণত স্কলারশীপ দাতা প্রতিষ্টান বা প্রফেসররা এটা দিয়ে থাকে। বিশ্ববিদ্যালয়ের কোনো স্কলারশীপ হলে কতৃপক্ষ ভর্তির সার্টিফিকেটের সাথেই এই সার্টিফিকেট পাঠিয়ে থাকে। অন্যথায় একাডেমিক ও থাকা খাওয়ার খরচ বহনের জন্য আবেদনকারীর নিজের অথবা তার অভিভাবকের অর্থনৈতিক সামর্থের প্রমানপত্র দিতে হবে)।\nমাতাপিতার সম্মতিপত্র (সাধারণত ৫০ টাকার স্ট্যাম্পে)। মাতাপিতার বাংলাদেশী পরিচয়পত্র ও পাসপোর্টের ফটোকপি। পুলিশ ভেরিফিকেশন, যা অবশ্যই স্বরাষ্ট্র অথবা পররাষ্ট্র মন্ত্রণালয় থেকে সত্যায়িত করে নিতে হবে (এটি নিয়ে পররাষ্ট্র মন্ত্রণালয়ে গেলে খুব সহজেই সত্যায়িত করা যায়)।\nশিক্ষাগত যোগ্যতার সকল সনদের মূলকপি ও ফটোকপির নোটারী করাতে হবে শিক্ষা মন্ত্রণালয় ও পররাষ্ট্র মন্ত্রণালয় থেকে (এটি প্রথমে শিক্ষা মন্ত্রণালয়ে জমা দিতে হবে এবং শিক্ষা মন্ত্রণালয়ের সত্যায়িত কপি নিয়ে আবার পররাষ্ট্র মন্ত্রণালয়ে জমা দিয়ে সত্যায়িত করতে হবে)।\nবি দ্র: সকল বাংলা কাগজপত্রের ইংরেজি অনুবাদ জমা দিতে হবে।\nউপরের কাগজপত্রসহ দক্ষিণ কোরিয়ার অ্যাম্বাসিতে জমা দিতে হবে। এসময় স্টুডেন্ট ভিসার ফি হিসেবে ৫৭ মার্কিন ডলার পরিশোধ করতে হবে।\nদক্ষিণ কোরিয়ার অ্যাম্বাসি: ৪ মাদানী সরণি বারিধারা, ঢাকা ১২১২, ফোন: (+৮৮০২) ৫৮৮১- ২০৮৮~৯০।\nসবকিছু ঠিকঠাক থাকলে আপনি খুব শীঘ্রই হাতে পেয়ে যাবেন আপনার স্বপ্নের দেশের ভিসা।


সিআরপিএফ-কে ঘিরে ফেলে ভোট দিতে যান! কোচবিহারে বললেন মুখ্যমন্ত্রী । India Rag\nসিআরপিএফ-কে ঘিরে ফেলে ভোট দিতে যান! কোচবিহারে বললেন মুখ্যমন্ত্রী\nArjunApril 7, 2021\nকোচবিহারঃ তৃতীয় দফার ভোটের পর চতুর্থ দফার ভোটের প্রস্তুতি নিচ্ছেন মুখ্যমন্ত্রী মমতা বন্দ্যোপাধ্যায়। আর সেই সুত্রেই তিনি আজ কোচবিহারে একাধিক সভা করলেন। তিনি কোচবিহারের সভা থেকে একযোগে নির্বাচন কমিশন, কেন্দ্রীয় বাহিনী এবং বিজেপিকে আক্রমণ করেন। তিনি এও বলেন যে, তিন দফায় ৯০-এর বেশি আসনে ভোট হয়ে গিয়েছে, আর আমরা তাতে জিতছি। তিনি বলেন, প্রথম তিন দফায় বিজেপি আমাদের ধারেকাছে আসতে পারেনি।\nতিনি চতুর্থ দফার ভোটের আগে অসমের বর্ডার সিল করার পরামর্শ দেন কমিশনকে। এছাড়াও তিনি ভুটানের বর্ডারও সিল করার দাবি তোলেন। তিনি বলেন, ভুটান আমাদের প্রতিবেশী দেশ, বন্ধু দেশ … তবুও বলব ভুটানের বর্ডার সিল করে দিন। কোচবিহারের আশেপাশে বাংলাদেশের বর্ডারও সিল করার দাবি তোলেন তিনি। মুখ্যমন্ত্রী বলেন, বাইরে থেকে লোক এসে অশান্তি করতে পারে, তাই সব বর্ডার সিল করুন।\nপাশাপাশি মুখ্যমন্ত্রী মহিলাদের পরামর্শ দিয়ে বলেন, সিআরপিএফ যদি গুণ্ডামি করে তাহলে তাঁদের ঘেরাও করে রাখুন। ওদের একদল ঘেরাও করে রাখবেন আর একদল ভোট দিতে যাবেন। নিজেদের ভোট নষ্ট করবেন না। মুখ্যমন্ত্রী বলেন, কোচবিহারকে আমরা হেরিটেজ টাউনের স্বীকৃতি দেব। পঞ্চানন বর্মার নামে একটি বিশ্ববিদ্যালয় করে দিয়েছি। এবারের বাজেটে ২০০ রাজবংশি স্কুলকে স্বীকৃতি দেওয়ার কথা বলেছিল।\nমুখ্যমন্ত্রী বলেন, আমি এর আগে যখন কোচবিহারে আসতাম তখন রাস্তার মধ্যে কত গর্ত দেখতাম। এখন শিলিগুড়ি থেকে কোচবিহারে সহজেই আসা যায়। আমরা আরও অনেক রাস্তা করছি। মেচেদা থেকে রাস্তা করছি যা নেপাল, ভুটান। বাংলাদেশের সঙ্গে সংযুক্ত হবে। এই রাস্তার ফলে ব্যবসা, বাণিজ্য বাড়বে। চাকরির সুযোগ বাড়বে। কর্মসংস্থান বাড়বে।


ইউক্রেন সংঘাতে পাঁচ লাখের বেশি শিশু কষ্ট পাচ্ছে | বিশ্ব | DW | 21.02.2016\nইউক্রেন সংঘাতে পাঁচ লাখের বেশি শিশু কষ্ট পাচ্ছে\nইউক্রেনের যুদ্ধে অন্তত দু'লাখ পনেরো হাজার শিশু স্বদেশেই বাস্তুহারা হয়েছে; যুদ্ধের বিভীষিকায় মানসিকভাবে পীড়িত আরো অনেক শিশু৷ ইউনিসেফ এদের সাহায্য করার জন্য ‘‘অবাধ প্রবেশাধিকার'' চায়৷\n‘‘সরকারের নিয়ন্ত্রিত নয় এবং রণাঙ্গণের নিকটবর্তী এলাকা সমূহের ৫,৮০,০০০ শিশু ইউক্রেন সংঘাতের দ্বারা বিশেষভাবে প্রভাবিত হয়েছে'', ইউনিসেফ তার বিবরণে বলেছে৷\nইউক্রেনের ক্রেমলিন-সমর্থিত প্রেসিডেন্ট ভিক্টর ইয়ানুকোভিচ-এর বিরুদ্ধে ২০১৪ সালের গণতন্ত্র আন্দোলনের পর পূর্ব ইউক্রেনে যে সশস্ত্র বিচ্ছিন্নতাবাদী বিদ্রোহ শুরু হয়, তার ফলশ্রুতি স্বরূপ প্রায় ২,১৫,০০০ শিশু গৃহহারা হয়েছে, বলে জানিয়েছে ইউনিসেফ৷\n‘‘দু'বছর ধরে সহিংসতা, গোলাবর্ষণ আর আতঙ্ক পূর্ব ইউক্রেনের হাজার হাজার শিশুর মনে অনপনেয় ছাপ রেখে গেছে'', বলেছেন ইউক্রেনে ইউনিসেফ-এর প্রতিনিধি জোভান্না বারবেরিস৷ ‘‘যত এই সংঘাত চলবে, ততই আমাদের এই সব শিশুদের কাছে পৌঁছানো জরুরি হয়ে পড়বে, যাতে আমরা তাদের শারীরিক ও মানসিক সুবিধা-অসুবিধার দেখাশোনা করতে পারি'', বলেন তিনি৷\nইউনিসেফ-এর রিপোর্ট অনুযায়ী ২০১৫ সালে পূর্ব ইউক্রেনের সংঘাতে অন্তত ২০ জন শিশু নিহত ও আরো ৪০ জন শিশু নিহত হয়েছে৷ এছাড়া মাইন ও অবিস্ফোরিত গোলাগুলি ফেটে ২৮ জন শিশু নিহত হয়েছে৷ ‘‘ইউনিসেফ ইউক্রেন সংঘাতে সংশ্লিষ্ট সব পক্ষের প্রতি পীড়িত শিশুদের সাহায্যের জন্য নিরাপদ গতিবিধি ও মানবিক ত্রাণ পৌঁছনোর অবাধ প্রবেশাধিকার দানের আহ্বান জানাচ্ছে'', বলেছেন বারবেরিস৷\nযুদ্ধ অব্যাহত, স্বপ্ন ও দুঃস্বপ্নের মাঝে ইউক্রেনবাসী\nইনি মারিউপোলের বাসিন্দা৷ একটি রকেট হামলায় তাঁর নয় তলার ফ্ল্যাট বাড়িটি গুড়িয়ে গেছে৷ সব হারিয়ে আজ তিনি দিশেহারা৷\nহঠাৎ করেই নিঃস্ব\n৮৩ বছরের এই বৃদ্ধা নিজের বাড়ির সামনেই দাঁড়িয়ে৷ তবে বাড়ি বললে বোধহয় ভুল বলা হবে এখন, কারণ, রকেট হামলা তাঁর শেষ সম্বল এই বাসস্থানও কেড়ে নিয়েছে৷\nডেবাল্টসেভে শহরের একটা রাস্তা৷ মেয়েটি যে বাড়ির জানালা পরিষ্কার করছে ভোরের দিকে সেখানে একটি ‘মিসাইল’ আছড়ে পড়েছিল৷ আজকাল এখানে সারাদিনই গুলির আওয়াজ শোনা যায়৷\nযুদ্ধ নয়, শান্তি চাই\nবোমা হামলা থেকে বাঁচতে আজ এখানে আশ্রয় নিয়েছে তাঁরা৷ সকাল সকাল বেসরকারি একটি সংস্থার কাছে থেকে জল, খাবার-দাবার আর রাতের জন্য কম্বলখানা জোগাড় করে আবার এখানেই ফিরতে হবে৷ মনে একটাই প্রশ্ন – এ যুদ্ধ শেষ হবে তো?\nভয়ের পরে ভয় জমেছে\nক’দিন আগে মারিউপোলের এই পরিবারটিকে বাড়ির ‘বেসমেন্ট’-এ আশ্রয় নিতে হয়েছিল৷ সারাদিন ধরে রকেট হামলা চলছিল – ভয় তো পাওয়ারই কথা৷ পরে একটি স্বেচ্ছাসেবক দল তাদের নিরাপদ জায়গায় সরিয়ে নেয়৷ বাড়ি ফেরার কথা শুনলে আজও তাদের বুক কাঁপে৷\nধ্বংস হয়ে যাওয়া বাড়ি-ঘর, দোকান-পাট পাহারা দিচ্ছে পুলিশ৷ যে কোনো সময় আবারো রকেট আর বোমা হামলার আশঙ্কা যে এখনো আছে...!\nইউক্রেনের পূর্বাঞ্চলের পোপাসনা অঞ্চল৷ সেখানকারই বাসিন্দা এই নারী৷ নিজের বসতবাড়িটি আজ ধ্বংসস্তূপ ছাড়া কিছুই নয়৷ অবশিষ্ট পাথর-নুড়ির মধ্যেই কী যে খুঁজছেন তিনি!\nকোনো রকমে বেঁচে থাকা\nবোমা হামলায় জানলাটা গেছে৷ জানালা ভাঙা ঘরেই থাকতে হবে, কারণ যাওয়ার যে কোনো জায়গা নেই! কাঠ দিয়ে কোনো রকমে জানলাটা ঢাকার চেষ্টা চলছে৷ রাতে যে ভীষণ শীত পড়ে!\nখেটে খাওয়া প্রজন্ম\nছবির এই বাচ্চা থেলেটির নাম ডানিলো৷ বয়স ৯, বাড়ি পোপাসনায়৷ ওরও আজ মাথা গোঁজার ঠাঁই নেই৷ বাবা-মা ওকে এমনটাই বলেছে৷\nফেটে যাওয়া গ্যাস পাইপ মেরামতের চেষ্টা করছেন পোপাসনার এক বাসিন্দা৷ মর্টার এবং রকেট হামলায় বিদ্ধস্ত গোটা এলাকাটা৷ সরকারের জরুরি উদ্ধার ও ত্রাণ কর্তৃপক্ষের কাজ শুরু করাটা খুব দুষ্কর ও সময় সাপেক্ষ, তাই স্থানীয়রাই বাড়িয়েছে সাহায্যের হাত৷\nস্বস্তিতে নেই কেউ\nপোপাসনার একটা মানসিক হাসপাতাল৷ সেখানে রোগীদের তালিকা দেখছেন এক ডাক্তার৷ অনেক রোগী সেখানে৷ সবার মনেই আতঙ্ক৷ কিছুক্ষণ পর পরই যে শোনা যাচ্ছে রকেট, মর্টার আর বোমা বিস্ফোরণের শব্দ!\nলেখক: ফিলিপ ভোরিক/ডিজি\nগত জানুয়ারি মাসে জার্মান পররাষ্ট্রমন্ত্রী ফ্রাংক-ভাল্টার স্টাইনমায়ার বলেন যে, ওএসসিই অর্থাৎ ইউরোপীয় ও নিরাপত্তা সংগঠনের সভাপতিত্ব করার সময় জার্মানি ইউক্রেন সংঘাতকে অগ্রাধিকার দেবে৷ ‘‘আমাদের আলাপ-আলোচনা নিয়ে আলাপ-আলোচনা করার কোনো দরকার নেই, বরং (আমাদের চাই) এমন একটা সংলাপ,যা ওএসসিই সংক্রান্ত কেন্দ্রীয় দায়িত্বগুলোকে ধামাচাপা দেবে না – যেমন জবরদখলের মতো অপরাধ'', স্টাইনমায়ার বলেন, রাশিয়া যে ক্রাইমিয়া জবরদখল করেছে, তার প্রতি ইঙ্গিত হিসেবে৷\nইউক্রেন সংঘাতে এ পর্যন্ত প্রায় ন'হাজার মানুষ প্রাণ হারিয়েছেন৷ রাশিয়া পূর্ব ইউক্রেনের বিদ্রোহীদের সাহায্য করছে, বলে অভিযোগ আছে, যদিও মস্কো সে অভিযোগ অস্বীকার করে৷\nএই শিশুদের কি কোনোভাবে বাঁচানো যায় না? কিন্তু কিভাবে? জানান নীচের ঘরে৷\nআর্টুর আর অক্সানা\n‘আমি (এই ছবিঘরের স্রষ্টা) নিজে রুশি৷ আর্টুর হলো ইউক্রেনীয়৷ তিন বছর আগে একটা ফটোগ্রাফি ওয়ার্কশপ করার সময় আমাদের বন্ধুত্ব হয়৷ তারপর বিদেশে৷ সবশেষে আর্টুর মস্কোয় এসে থাকার সিদ্ধান্ত নেয়৷ আজ আমার একসঙ্গে থাকি, বিদেশে যাই, রাশিয়া কিংবা ইউক্রেনে গিয়ে পরিবারের লোকজনদের সঙ্গে দেখা করি৷’\nঅল্গা আর ভ্লাদিমির\nভ্লাদিমির একজন আধুনিক শিল্পী, অল্গা ব্যালেরিনা৷ অল্গার জন্ম ইউক্রেনের কিরোভোগ্রাদস্কায়া অঞ্চলে৷ ওরা ওদের সদ্যোজাত শিশুসন্তান নিয়ে রাশিয়ার খিমকিতে থাকে৷ এক বন্ধু ফেসবুকে অক্সানার ছবি পোস্ট করার পর অল্গা আর ভ্লাদিমিরই প্রথম তাদের ছবি তুলতে দিতে রাজি হয়৷\nইউলিয়া আর এডিক\nইউলিয়ার জন্ম ইউক্রেনে আর এডিক-এর জন্ম রাশিয়ায়৷ দু’জনেই পূর্ব ইউক্রেনের ডনবাস এলাকা থেকে উদ্বাস্তু৷ আজ ওদের চার বছরের ছেলে দিমাকে নিয়ে ওরা থাকে মস্কোয়৷ দিমার কথা ভেবেই ওরা যুদ্ধ থেকে পালিয়েছে৷ লাইফ লিংকস রিপোর্টার এমিলি #প্রাইডঅ্যান্ডপ্রেজুডিস এপিসোডটির জন্য ওদের ছবি তোলেন ঐ মস্কোতেই৷\nদিমা আর সাশা\nদিমা হল রাশিয়ার, সাশার জন্ম ইউক্রেনে৷ সাশা ‘ফেমেন’ গোষ্ঠীর সদস্য৷ দিমা কিয়েভে এসেছিল নিউ ইয়র্ক টাইমস-এর হয়ে, ফেমেন সম্পর্কে একটা রিপোর্ট করার জন্য৷ ওদের দু’জনের তখনই দেখা – আর বন্ধুত্ব৷ কিছুদিন পরে সাশা ইউক্রেন ছেড়ে ফ্রান্সে রাজনৈতিক আশ্রয় নেয়৷ তখন থেকে দিমা আর সাশা প্যারিসে বাস করছে৷\nদিমা আর ভ্লাদা\nদিমার জন্ম রাশিয়ায়, ভ্লাদা হল কিয়েভের, মানে ইউক্রেনের মেয়ে৷ দুজনের সাক্ষাৎ হয় জর্জিয়ায়, তারপর কিছুদিন দূর থেকে প্রেম৷ শেষমেষ ওরা অ্যামেরিকায় চলে যায়৷ওখানে এক বছর আগে ওদের একটি ছেলে হয়েছে, যার নাম লেভ৷\nমাক্সিম আর দারিয়া\nদারিয়া ইউক্রেনের মেয়ে, মাক্সিম রাশিয়ার ছেলে৷ ওদের প্রেম শুরু হয় গ্রীষ্মের একটি দিনে, রাশিয়ার ভরোনেঝ-এ৷ দু’জনে একই ভাড়াগাড়িতে সাত ঘণ্ঠা কাটায় – একসঙ্গে৷ মাক্সিম নাকি প্রথম সন্দর্শনেই প্রেমে পড়ে৷ ক’দিন দেখা না হলেই ওদের প্রেম যে উথলে ওঠে, সেটা ওদের দেখলেই বোঝা যায়৷\nভ্যালেরি আর স্বেতা\nভ্যালেরি হলো ইউক্রেনের ওডেসা থেকে, স্বেতার জন্ম রাশিয়ার সেন্ট পিটার্সবার্গে৷ স্বেতা এসেছিল ওডেসায় এক বন্ধুর কাছে – সেই অবকাশে ভ্যালেরির সঙ্গে দেখা৷ এক বছর পরেই বিয়ে৷ দু’জনেই যোগব্যায়ামের ভক্ত; বিভিন্ন দেশের সংস্কৃতি আর উদ্ভুটে ব্যাপারস্যাপারে আগ্রহী৷\nসাশা আর লেনা\nআলেক্সান্ডার হলো রাশিয়ার ক্রাসনোদার থেকে, লেনার জন্ম ইউক্রেনের কিয়েভে৷ দু’জনের দেখা ২০১৩ সালে, গ্রিসে ছুটি কাটানোর সময়৷ এক বছরের মধ্যেই লেনা মস্কোয় গিয়ে আলেক্সান্ডার-এর সঙ্গে যোগ দেয়৷ দুই দেশের মধ্যে সমস্যা যতো বাড়ে, ততই বাড়ে ওদের প্রেম৷\nলিনা আর ভিটিয়া\n‘‘আমার মা রুশি, বাবা ইউক্রেনের মানুষ৷ ওঁদের দু’জনের সাক্ষাৎ খারকোভ স্টেট ইউনিভার্সিটিতে৷ আজ ৫০ বছর ধরে দু’জনে একসঙ্গে৷ মানুষ আর মানুষের মধ্যে বন্ধুত্বের সূত্রটি আমি পেয়েছি ওঁদের কাছ থেকেই৷’’\nলেখক: অক্সানা ইউক্সো/এসি\nকিভাবে শরণার্থী সংকট সামলাচ্ছে ইইউ\nরেজিস্ট্রেশন সেন্টারে ভিড়, অন্যদিকে স্বাগতিক কেন্দ্র৷ উদ্বাস্তুদের সমাজের অঙ্গ করে তোলা, নাকি বহিষ্কার করা? শরণার্থীরা অনেক আশা নিয়ে ইউরোপে পৌঁছাচ্ছেন, কিন্তু দেশ অনুযায়ী ব্যবহার পাচ্ছেন৷ (13.08.2015)\nইউক্রেনে পারমানবিক অস্ত্র ব্যবহারের কথাও ভেবেছিলাম: পুটিন\nইউক্রেন সংকটের এক পর্যায়ে পারমানবিক অস্ত্র ব্যবহারের বিষয়টিও বিবেচনা করেছিলেন বলে জানিয়েছেন ভ্লাদিমির পুটিন৷ এক তথ্যচিত্রে রুশ প্রেসিডেন্ট দাবি করেন, তিনি অনড় ছিলেন বলেই তখন বিশ্বযুদ্ধের আশঙ্কা দূর হয়েছিল৷ (16.03.2015)\nইউক্রেন সংকটে কূটনীতি তার সীমায় পৌঁছে গেছে\nমিনস্ক চুক্তি হয়ত এখনো ব্যর্থ হয়নি৷ তবে ডয়চে ভেলের ব্যার্ন্ড ইয়োহান মনে করেন, ডেবাল্টসেভে জবরদখলের ঘটনা দেখিয়ে দিচ্ছে যে, শুধু কূটনৈতিক আলোচনার মাধ্যমে ইউক্রেনের পূর্বাঞ্চলে শান্তি প্রতিষ্ঠা সম্ভব নয়৷ (19.02.2015)\nপূর্ব ইউক্রেনে যুদ্ধ থামছে\nমিনস্ক সম্মেলন পূর্ব ইউক্রেনে শান্তি ফেরানোর সম্ভাবনা জাগিয়েছে৷ যুদ্ধ বিরতি চুক্তিতে সাক্ষর করেছে ইউক্রেন সরকার ও বিদ্রোহীরা৷ ১৫ ফেব্রুয়ারি থেকে যুদ্ধবিরতি কার্যকর হওয়ার কথা৷ (12.02.2015)\nলেখক লিউয়িস স্যান্ডার্স/এসি\nকি-ওয়ার্ডস বিশ্ব, ইউরোপ, ইউক্রেন, ইউনিসেফ, ফ্রাংক-ভাল্টার স্টাইনমায়ার, জবরদখল, অপরাধ, স্টাইনমায়ার, শিশু, বাচ্চা\nমন্তব্য আলোচনায় অংশ নিন৷\nকৃষি প্রচলনের আগেও রুটি ছিল 22.07.2018\nআগে বিজ্ঞানী ভাবতেন যে, মানুষ যখন থেকে কৃষি আবিষ্কার করেছে, তারপরই রুটি আবিষ্কার করেছে৷ কিন্তু জর্ডানে আবিষ্কৃত ১৪ হাজার ৫০০ বছর আগেকার এক ঐতিহাসিক স্থান বদলে দিয়েছে এই ধারণা!\nমানুষ কি প্রাকৃতিকভাবেই বহুগামী? 22.07.2018\nএকরাতের জন্য সহবাস কিংবা পরকীয়া সব ধরনের সম্পর্কের ক্ষেত্রেই ঘটে থাকে৷ কিছু মানুষ একে মনোগামী বা একগামিতার ব্যর্থতা মনে করেন৷ আসলেই কি তাই? মানুষের বহুগামিতা কিংবা যৌন জীবনে অসততা নিয়ে বিজ্ঞান কী বলে?\nদীর্ঘদিন বেঁচে থাকার কিছু পন্থা 22.07.2018\nদীর্ঘজীবন লাভ সকলেরই কাম্য৷ তাই তো দীর্ঘজীবী হওয়ার নানা পন্থা বের করতে গবেষকরা নিয়মিত কাজ করে যাচ্ছেন৷ সাম্প্রতিক সময়ে করা সেরকমই কিছু গবেষণার ফলাফল জানিয়েছেন একজন বিশেষজ্ঞ৷\nআপনার মতামত জানান৷


বাড়ি ঢুকতেই সারমেয়র আদর পেলেন পরমব্রত! – CINEMA CHAPTER\nবাড়ি ঢুকতেই সারমেয়র আদর পেলেন পরমব্রত!\nAug 16, 2021 actor, dog, parambrata chatterjee, pet\nঅভিনেতা পরমব্রতর জীবনে এমন একজন আছে যে তাঁকে না দেখতে পেলে যখনই সে বাড়িতে ঢোকে তাঁকে সঙ্গে সঙ্গে আদরে ভরিয়ে দায়, আনন্দে উচ্ছ্বাসিত হয় সে। সে আর কেউ নয়, পরমব্রতর পোষ্য সারমেয়। একটি ভিডিয়ো অভিনেতা শেয়ার করেছেন যেখানে দেখা যাচ্ছে পোষ্য সারমেয়টি পরব্রতকে দেখে আনন্দে আত্মহারা হয়ে পড়ে। তাঁকে একবিন্দু দাঁড়াতেও দেয় না। কখনও উঠে পড়ে ঘাড়ে, কখনও বা কাঁধে আর লেজ নেড়ে, গা চেটে জানাতে থাকে ‘স্বাগতম’।\nঅভিনেতা পরমব্রত সোশ্যাল মিডিয়ায় সেই ভিডিয়ো শেয়ার করে লিখেছেন, ‘বাড়ি ফেরার ভালবাসা, আজ দুপুরের ঘটনা। এই ভালবাসার কোনও ভাষা হয় না। দিনে দিনে এর পবিত্রতা বাড়ে।‘ সত্যিই তাই, যাঁদের বাড়িতে একটি অন্তত পোষ্য আছে, তাঁরা বিলক্ষণ জানেন, এই স্বাগতমের মাহাত্ম।\nপরমব্রত ‘পরী’ ছবিতে কাজ করেছেন অনুষ্কা শর্মার সঙ্গে। এই দুই তারকার মধ্যে পশুপ্রেম খুব সাধারণ বিষয়। অনুষ্কারও ডুড নামের একটি চার পায়ের পোষ্য আছে। তাঁর প্রযোজনায় তৈরি ওয়েব সিরিজ ‘পাতাল লোক’-এও সারমেয়প্রেমের উল্লেখ রয়েছে। অন্যদিকে ‘পরী’ ছবিতে অনুষ্কা ও পরমব্রতর সঙ্গে ছিলেন ঋতাভরী চক্রবর্তীও। তিনিও অসম্ভব পশুপ্রেমী আমরা সকলেই জানি। তাঁর বাড়িতে সবসময়ই দু-তিনটি সারমেয়র উপস্থিতি।\nমীরের এক নিঃশ্বাসে শেষ বিয়ারের বোতল!\nমিমি তাঁর বরকে সারাদিন কেক করে খাওয়াবেন!


স্বাস্থ্য অধিদফতরের বর্তমান মহাপরিচালক (ডিজি) চক্ষু বিশেষজ্ঞ অধ্যাপক ডা. দীন মোহাম্মদ নুরুল হকের চুক্তিভিত্তিক চাকরির মেয়াদ এক বছর বৃদ্ধি করা হচ্ছে। সকল জল্পনা-কল্পনার অবসান ঘটিয়ে তিনিই আগামী এক বছরের জন্য মহাপরিচালক পদে নিয়োগ পেতে যাচ্ছেন। তার নিয়োগ এখন সময়ের ব্যাপার মাত্র। মঙ্গলবার জনপ্রশাসন মন্ত্রণালয় তাকে এক বছরের জন্য পুনঃচুক্তিভিত্তিক নিয়োগ প্রদান করে। আগামী ১ সেপ্টেম্বর থেকে পরবর্তী এক বছরের জন্য চুক্তিভিত্তিক এ নিয়োগ দেয়া হয়েছে।\nস্বাস্থ্য অধিদফতরের জনসংযোগ কর্মকর্তা আক্কাস মিয়ার সঙ্গে সোমবার দিবাগত রাত সাড়ে ১২টায় যোগাযোগ করা হলে তিনি এ খবরের সত্যতা স্বীকার করেন। জানা গেছে, দীন মোহাম্মদ নুরুল হকের বর্তমান চুক্তিভিত্তিক চাকরির মেয়াদ ৩০ আগস্ট শেষ হচ্ছে।\nচুক্তিভিত্তিক পুনঃনিয়োগের খবর ছড়িয়ে পড়লে স্বাস্থ্য অধিদফতরের কর্মকর্তা-কর্মচারীরা মহাপরিচালকের কক্ষে গিয়ে তাকে ফুলেল শুভেচ্ছা জানাতে থাকেন। সামাজিক যোগাযোগ মাধ্যমেও ফুলেল শুভেচ্ছা জানানোর ফটোগ্রাফ প্রকাশিত হয়েছে।\nনিয়মানুসারে রাষ্ট্রপতি ও প্রধানমন্ত্রীর অনুমোদন ও নির্দেশক্রমে জনপ্রশাসন মন্ত্রণালয় তাকে পুনরায় এক বছরের জন্য চুক্তিভিত্তিক নিয়োগ দিয়ে স্বাস্থ্য মন্ত্রণালয়ে ন্যস্ত করেছে। স্বাস্থ্য মন্ত্রণালয় ৩০ আগস্টের শেষ সময়ের আগেই তাকে মহাপরিচালক পদে নিয়োগ প্রদান করবে।\nগত কয়েকমাস যাবত নতুন মহাপরিচালক হিসেবে কাউকে দেয়া হবে না-কি যিনি আছেন তাকেই আবার নিয়োগ দেয়া হবে এ নিয়ে নানা জল্পনা চলছিল। সম্ভাব্য ডিজি হিসেবে স্বাস্থ্য অধিদফতরের বর্তমান মহাপরিচালক অধ্যাপক দীন মোহাম্মদ নুরুলহক,অতিরিক্ত মহাপরিচালক (পরিকল্পনা ও উন্নয়ন) অধ্যাপক ডা. আবুল কালাম আজাদ, অতিরিক্ত মহাপরিচালক (প্রশাসন)ও পরিচালক (চিকিৎসা শিক্ষা ও জনশক্তি উন্নয়ণ) অধ্যাপক ডা. এবি এম আবদুল হান্নান, ঢাকা মেডিকেল কলেজের অধ্যক্ষ অধ্যাপক ডা. মো. ইসমাইল খান ও স্বাস্থ্য অধিদফতরের সাবেক মহাপরিচালক (বর্তমানে ওএসডি) অধ্যাপক ডা. খন্দকার মো. সিফায়েত উল্লাহর নাম শোনা যাচ্ছিল।\nবর্তমান মহাপরিচালকের এক বছরের চুক্তিভিত্তিক নিয়োগাদেশ জারি হওয়ায় সকল জল্পনা-কল্পনার অবসান হলো।\nPosted in sticky, ব্রেকিং নিউজ\nসেদিন আমাদের হাসপাতালের জরুরী বিভাগে এক যুবক বয়সী লোক এসেছিলেন। সমস্যা – কাশি। কাশির ধরন আর ডিউরেশন শুনে উনাকে একটা বুকের এক্সরে আর কফ পরীক্ষা করতে দেই। কফ পরীক্ষা করাতে চাইলেও উনি এক্সরে করাতে রাজি হন নাই। কারন হিসেবে জানালেন, পত্রিকায় উনি দেখেছেন বিশ বারের বেশি এক্সরে করালে নাকি শরীরে […]


শামীম পাটোয়ারী, Author at আইনের গল্প - Page7of 61\nYou are here: Home > Articles by শামীম পাটোয়ারী - Page 7\nBy শামীম পাটোয়ারী / 17/12/2018 / নোটিশ / Comments Off on সুপ্রিম কোর্ট দিবস কাল\nআগামীকাল মঙ্গলবার (১৮ ডিসেম্বর) সুপ্রিম কোর্ট দিবস। সুপ্রিম কোর্ট দিবস উপলক্ষে আয়োজিত আলোচনা সভায় প্রধান অতিথি হিসেবে যোগ দিতে আগামীকাল সুপ্রিম কোর্টে আসবেন রাষ্ট্রপতি মো. আবদুল হামিদ। অনুষ্ঠানের অতিথিদের সার্বিক নিরাপত্তা নিশ্চিতের লক্ষ্যে মঙ্গলবার সুপ্রিম কোর্টের উভয় বিভাগের কার্যক্রম ১২ টার মধ্যে শেষ করতে নির্দেশ দিয়েছেন প্রধান বিচারপতি। সুপ্রিম কোর্টের রেজিস্ট্রার জেনারেল ড. মো. জাকির […]


বিডিটুডে.নেট:ছেলে হত্যার বিচার পাওয়ার আশা দেখছেন না সাগরের মা\nসাংবাদিক দম্পতি সাগর সারোয়ার ও মেহেরুন রুনি হত্যা মামলার আজ সাত বছর পার হলো। কিন্তু, দুঃখজনক হলেও সত্য, এখন পর্যন্ত এই জোড়া খুনের রহস্য উদ্ঘাটন করতে পারেনি মামলাটির দায়িত্বপ্রাপ্ত তদন্ত কর্মকর্তারা। দফায় দফায় আদালত থেকে সময় বেঁধে দেওয়া হলেও দাখিল হয়নি এই জোড়া খুন মামলার তদন্ত প্রতিবেদন। ফলে এ সাংবাদিক দম্পতিকে হত্যার বিচার আদৌ সম্ভব হবে কিনা তা নিয়ে তাদের পরিবারের মধ্যে সংশয় দেখা দিয়েছে। সাগর সারোয়ারের মা মামলাটির বিচার পাওয়ার আর আশাই দেখছেন না। হতাশ হয়ে তিনি বলেছেন, সরকার একটু সহানুভূতি দেখালে মামলাটির রহস্য হয়তো বেরিয়ে আসতো।\nবাবা-মায়ের সঙ্গে মেঘ। (ফাইল ছবি)\nগত সাত বছরে ৬২ বার তদন্ত প্রতিবেদন দাখিলের জন্য তারিখ নির্ধারণ করলেও বার বার সময় চেয়েছে মামলাটির তদন্তকারী সংস্থাগুলো। শুরুতে মহানগর গোয়েন্দা পুলিশের হাতে থাকলেও বর্তমানে মামলাটির তদন্তের দায়িত্ব পেয়েছে র‌্যাপিড অ্যাকশন ব্যাটালিয়ন (র‌্যাব)। সর্বশেষ এ বছরের ৯ জানুয়ারি মামলাটির তদন্ত প্রতিবেদন দাখিলের দিন ধার্য ছিল। এদিনও মামলার তদন্ত সংস্থা প্রতিবেদন জমা না দেওয়ায় ঢাকা মহানগর হাকিম দেবব্রত বিশ্বাস আগামী ১৭ ফেব্রুয়ারি প্রতিবেদন জমা দেওয়ার সময় বেঁধে দেন।\nসাগর সরওয়ারের সঙ্গে তার ছেলে মেঘ। সাত বছরে মেঘ বড় হয়ে এখন কৈশোরে। বাবার স্মৃতি বলতে এই ছবিগুলোই তার সম্বল।\nদীর্ঘ সাত বছরেও মামলাটির বিচারকাজ দূরে থাক তদন্ত প্রতিবেদনও জমা না দেওয়ায় ভীষণ ক্ষুব্ধ নিহত সাগর সারোয়ারের মা সালেহা মনির। তিনি বলেন, ‘আইন শৃঙ্খলা বাহিনী এখনও এই জোড়া খুনের ঘটনার রহস্য উদ্ঘাটনই করতে পারলো না। তারা এত কিছু পারে কিন্তু আমার ছেলে ও ছেলে বউয়ের খুনি কে সেটাই খুঁজে বের করতে পারে না। ছেলেকে হত্যার বিচার আর পাবো বলে আশা করি না। এ বিষয়ে কিছু জানতে চাওয়ার অর্থ হল, শুধু শুধু মনের আগুন আবার জ্বালানো।\nতিনি দীর্ঘশ্বাস ফেলে বলেন, সরকার একটু সহানুভূতি দেখালে আসল রহস্য বেরিয়ে আসতো।\n২০১২ সালের ১১ ফেব্রুয়ারি রাতে ঢাকার পশ্চিম রাজাবাজারে মাছরাঙা টেলিভিশনের বার্তা সম্পাদক সাগর সারওয়ার ও এটিএন বাংলার জ্যেষ্ঠ প্রতিবেদক মেহেরুন রুনি তাদের ভাড়া বাসায় নির্মমভাবে খুন হন। পরে রুনির ভাই নওশের আলম রোমান রাজধানীর শেরেবাংলা নগর থানায় একটি হত্যা মামলা দায়ের করেন।\nছেলের ডায়েরি হাতে সাগর সরওয়ারের মা সালেহা মনির (ফাইল ছবি)\nমামলাটি দায়েরের পর প্রথমে মামলার তদন্তভার গ্রহণ করেন শেরেবাংলা নগর থানার উপপরিদর্শক মো. জহুরুল ইসলাম। এরপর ২০১২ সালের ১৬ ফেব্রুয়ারি ডিবি উত্তরের পুলিশ পরিদর্শক মো. রবিউল আলম নতুন করে তদন্তভার নেন। এরপর উচ্চ আদালতের নির্দেশে ১৮ এপ্রিল তদন্তভার র‌্যাবকে দেওয়া হয়। ১৯ এপ্রিল র‌্যাব সদর দফতরের সিনিয়র পুলিশ সুপার মো. জাফর উল্লাহ মামলাটির তদন্তভার গ্রহণ করেন। এরপর আবার ২০১৪ সালের ১২ মার্চ মামলার তদন্তভার পান র‌্যাব সদর দফতরের সিনিয়র সহকারী পুলিশ সুপার মো. ওয়ারেছ আলী মিয়া। এভাবে কয়েকজন র‌্যাব কর্মকর্তা মামলাটির তদন্তভার নিলেও কেউ তদন্তের কাজ শেষ করতে পারেননি। বর্তমানে মামলাটির তদন্তের ভার রয়েছে র‌্যাবের এএসপি মো. শহিদার রহমানের হাতে।\nতদন্ত শেষে কবে নাগাদ অভিযোগপত্র দেওয়া যাবে, সে বিষয়ে এখনও সুনির্দিষ্ট করে কিছু বলতে পারছেন না বর্তমান তদন্ত কর্মকর্তা র‌্যাবের এএসপি মো. শহিদার রহমান।\nতদন্তের অগ্রগতি সম্পর্কে বর্তমান তদন্ত কর্মকর্তা র‌্যাবের এএসপি মো. শহিদার রহমান বলেন, তদন্ত কার্যক্রম অব্যাহত রয়েছে। ডিএনএ রিপোর্ট অনুসারে দুই অজ্ঞাত পুরুষ আসামির সন্ধান করা হচ্ছে। শিগগির এ মামলায় উল্লেখযোগ্য অগ্রগতি হবে বলে আশা করছে এ তদন্ত কর্মকর্তা।\nবর্তমানে এ মামলায় গ্রেপ্তার আসামিরা হলেন মিন্টু ওরফে বারগিরা মিন্টু ওরফে মামুন, মো. কামরুল হাসান অরুণ, বকুল মিয়া, রফিকুল ইসলাম, আবু সাঈদ, এনাম আহাম্মদ ওরফে হুমায়ুন কবির, পলাশ রুদ্র্র পাল ও তানভীর রহমান। এ আসামিদের মধ্যে পলাশ রুদ্র্র পাল ও তানভীর রহমান জামিনে আছেন। বাকি আসামিরা কারাগারে আছেন।


শ্রেয়াস-আইপিএল-আনন্দ/বেদনা – খেলা ৭১\nদিল্লী ক্যাপিটালসের অধিনায়ক শ্রেয়াস আইয়ারের কথা। তবে, সাবেক অধিনায়ক বললে কি ভুল হবে? কারণ এ আসরে তো তিনি থাকছেন না!\nBy হাসান আল মারুফ\t Last updated Apr 1, 2021\nবয়সভিত্তিক দলে যখন তিনি খেলতেন তার সতীর্থরা তাঁকে সাবেক ভারতীয় ওপেনার বীরেন্দ্র শেবাগের সাথে তুলনা করতেন। ইন্ডিয়ান প্রিমিয়ার লিগে (আইপিএল) দিল্লী ডেয়ারডেভিলসে সবচেয়ে কম বয়সী ক্রিকেটার হিসেবে অধিনায়কের দায়িত্ব পান তিনি (২৩ বছর ১৪২ দিন)। গত আসরে দিল্লী ক্যাপিটালসকে তার দূরদর্শী নেতৃত্ব ও পারফরম্যান্স দিয়ে ফাইনালে টেনে নেন।\nপাঠকরা নিশ্চই বুঝতে পেরেছেন বলছিলাম দিল্লী ক্যাপিটালসের অধিনায়ক শ্রেয়াস আইয়ারের কথা। তবে, সাবেক অধিনায়ক বললে কি ভুল হবে? কারণ এ আসরে তো তিনি থাকছেন না!\nসদ্য সমাপ্ত ইংল্যান্ডের বিরুদ্ধে সিরিজের সময় চোট পান তিনি৷ ২৬ বছরের এই ক্রিকেটারের অস্ত্রোপচার করা হবে ৮ এপ্রিল৷ তাঁর কাঁধের হাড় ডিসলোকেট হয়ে গেছে৷ সার্জারির পর পাঁচ মাস অবধি তাঁকে রিহ্যাবে থাকতে হবে৷ শুরুতে ধারণা করা হয়েছিলো আসন্ন আইপিএলের বেশ কিছু ম্যাচ তিনি মিস করতে পারেন! তবে সব ধারনা ভ্রান্ত হয়ে গেলো, এবারের আসরে দেখা যাবে না শ্রেয়ার আইয়ারকে। তার বদলী দলকে নেতৃত্ব দেবেন আরেক তরুন তুর্কি ঋষাভ পান্ত।\nচলুন দেখে নেই শ্রেয়াস আইয়ারের খেলা ছয় আসরের আইপিএলনামা।\nঘরোয়া ক্রিকেটে দূর্দান্ত পারফরম্যান্সের কারণে ২০১৫ সালের ইন্ডিয়ান প্রিমিয়ার লিগ (আইপিএল) আসরে তাঁকে দলে ভেড়ায় দিল্লী ডেয়ারডেভিলস (বর্তমান দিল্লি ক্যাপিটালস)। ভিত্তি মূল্য মাত্র ১০ লাখ রুপি থাকলেও ২ কোটি ৬ লাখ রুপিতে তাঁকে কিনে নেয় দিল্লি! সেবারের আসরে আন্তর্জাতিক অভিষেক না হওয়া ক্রিকেটারদের মধ্যে সর্বোচ্চ দাম পেয়েছিলেন আইয়ার।\nসে আসরে ১৪ ম্যাচে ১২৮ স্ট্রাইক রেটে প্রায় ৩৪ গড়ে ৪৩৯ রান করেন তিনি। করেছিলেন চার ফিফটি! নিজের প্রথম এবং আইপিএল ইতিহাসের ৮ম আসরে সেবার সেরা উদীয়মান ক্রিকেটারের পুরস্কার জিতেন শ্রেয়াস।\nপরের বছর টা অবশ্য মোটেও সুখকর হয়নি তার জন্য। ৬ ম্যাচে মোটে ৩০ রান করতে পেরেছিলেন সেবার, যার মধ্যে সর্বোচ্চ ১৯ রান! শ্রেয়াসের আইপিএল ইতিহাসের সবচেয়ে বাজে বছরটিই ছিলো ২০১৬!\nতবে বাজে সময়কে পাশ কাটিয়ে ঠিকই ঘুরে দাঁড়িয়ে ছিলেন পরের বছর। ২০১৭ সালে আইপিএলের ১০ম আসরে ১২ ম্যাচে ৩৩৮ রান করেন শ্রেয়াস। ১৩৯ স্ট্রাইক রেটে ২ ফিফটির সাথে সর্বোচ্চ স্কোর ছিলো ৯৬ রানের! যা আজ পর্যন্ত আইপিএলে তার সেরা ইনিংস৷\nএকাদশ আইপিএলে যেনো তিনি আরো ভয়ংকর রুপ নিলেন। সে আসরের করা ৩৭ গড়ে রান এখন পর্যন্ত গড়ের দিক থেকে তার জন্য সেরা আসর! ১৪ ম্যাচে চার ফিফটিতে ৪১১ রান! ১৩২+ স্ট্রাইক রেট! টি-টোয়েন্টি ফরম্যাটে তিনি যে রাজত্ব করতে এসেছেন সেটা যেনো প্রতি আসরে ব্যাট হাতে আরো ভয়ংকর রুপ ধারণের মাধ্যমে প্রমাণ করে চলেছেন।\n২০১৯, দ্বাদশ আইপিএলে গড় কমলেও রান ফোয়ারা থামাননি আইয়ার। প্রথমবারের মতো দায়িত্ব পেলেন অধিনায়কত্বের! ১৬ ম্যাচে করেছেন প্রায় ৩১ গড়ে ৪৬৩ রান, সাথে তিনটি ফিফটি। সে আসরে কিছুটা ধীর গতিতেও খেলেছিলেন তিনি! প্রায় ১২০ এর কাছাকাছি স্ট্রাইক রেটে ব্যাট করেছিলেন তিনি।\nসবশেষ ত্রয়োদশ আইপিএল! করোনা ভাইরাসের প্রকোপে ভেন্যু নির্ধারিত হয় আরব আমিরাতে। আইয়ারের জন্য প্রথমবার দেশের বাইরে আইপিএল খেলা। তবে বিগত আসর গুলোর সবকিছু ছাপিয়ে গত আসরে আইয়ার ব্যাট হাতে ছাড়িয়ে গেলেন নিজেকে।\nপ্রথমবারের মতো আইপিএলে করলেন ৫০০ এর অধিক রান। ১৭ ম্যাচে ৩ ফিফটিতে গত আসরে তিনি করেন ৫১৯ রান! ১২৩-এর ওপর স্ট্রাইক রেট আর ৩৪ গড়ের সাথে সর্বোচ্চ ৮৮ রানের ইনিংস। নিজের দূর্দান্ত পারফরম্যান্স দেখিয়ে মরুর বুকে দলকে টেনে নিয়ে গিয়েছিলেন ফাইনালে!\nআইপিএলে দল পাবার আশায় মাত্র ১০ লাখ রুপি ভিত্তি মূল্যে নিবন্ধন করা ছেলেটি আজ ভারতের জাতীয় দলে প্রতিনিধিত্ব করছে! নিজের প্রতিভা আর সামর্থ্যের সবটুকু উজাড় করে চাইছেন নিজেকে নিয়ে যেতে অনন্য এক উচ্চতায়।\nতিনি কতটুক সফল হবেন সেটা সময়ই বলে দিবে, তবে একজন তরুন হিসেবে আইপিএলে তিনি তার দলকে যেভাবে নিচ থেকে উপরে টেনে তুলেছেন সেটি সত্যি প্রশংসনীয়। গত আসরে দিল্লীর সিংহাসনে বসে থাকা ছেলেটিকে এবারের আসরে খুব মিস করবে তাঁর দল সেটা নিশ্চিত!\nআইপিএলভারতীয় ক্রিকেটশ্রেয়াস আইয়ার


রজব মাসে বিশেষ ইবাদত-বন্দেগি – আপনার জিজ্ঞাসা\nহোম⇢প্রশ্নোত্তর⇢রজব মাসে বিশেষ ইবাদত-বন্দেগি\nপ্রশ্ন: রজব মাসকে কেন্দ্র করে বিশেষ কোনও নামায, রোযা, উমরা, ইতিকাফ ইত্যাদি ইবাদত সুন্নাহ দ্বারা কি সাব্যস্ত হয়েছে?\nরজব মাসে বিশেষভাবে নফল রোযা রাখা, নফল নামায পড়া, উমরা আদায় করা অথবা ইতিকাফ করা সুন্নাহ দ্বারা প্রমাণিত নয়। বরং এ উপলক্ষে বিশেষ কিছু ইবাদত করা দ্বীনের মধ্যে সৃষ্ট বিদআতের অন্তর্ভুক্ত।\nযারা এ সব করে তারা এমন কিছু হাদিস দ্বারা দলীল পেশ করে যেগুলো দুর্বল অথবা বানোয়াট।\n◑◑ শাইখুল ইসলাম ইবনে তাইমিয়া রহ. বলেন: “রজব ও শাবানকে মিলিয়ে একসাথে পুরো দু মাস বিশেষভাবে রোযা রাখা অথবা ইতিকাফ করার সমর্থনে নবি সাল্লাল্লাহু আলাইহি ওয়া সাল্লাম, সাহাবিগণ, কিংবা মুসলিমদের ইমামগণের পক্ষ থেকে কোন প্রমাণ নেই। তবে নবি সাল্লাল্লাহু আলাইহি ওয়া সাল্লাম শাবান মাসে রোযা রাখতেন। তিনি রমাযান মাসের আগমনের প্রস্তুতি হিসেবে শাবান মাসে যে পরিমাণ রোযা রাখতেন রমাযান ছাড়া বছরের অন্য কোন মাসে এত রোযা রাখতেন না।” (বুখারি, কিতাবুস সাওম, মুসলিম, কিতাবুস সিয়াম)\nরজব মাসকে কেন্দ্র করে বিশেষভাবে রোযা রাখার ব্যাপারে কিছু হাদিস দুর্বল আর অধিকাংশই বানোয়াট। আহলে ইলমগণ এগুলোর প্রতি নির্ভর করেন না। এগুলো সে সকল দুর্বল হাদিসের অন্তর্ভুক্ত নয় যেগুলো ফজিলতের ক্ষেত্রে বর্ণনা করা হয়। বরং অধিকাংশই মিথ্যা ও বানোয়াট। রজব মাসের ফযিলতে সব চেয়ে বেশী যে হাদিসটি বর্ণনা করা হয় সেটা হল এই দুয়াটি:\n“হে আল্লাহ, তুমি আমাদেরকে রজব ও শাবানে বরকত দাও এবং রমাযান পর্যন্ত পৌঁছাও।” [মুসনাদ আহমদ, (১/২৫৯)।]\nএ হাদিসটি দুর্বল।\nএ হাদিসের সনদে একজন বর্ণনাকারী রয়েছে যার নাম যায়েদাহ বিন আবুর রিকাদ। তার ব্যাপারে ইমাম বুখারি রহ. বলেন মুনকারুল হাদিস। ইমাম নাসাঈ তার সুনান গ্রন্থে তার নিকট থেকে একটি হাদিস বর্ণনা করার পর বলেন: “চিনি না এই ব্যক্তি কে?” আর তিনি তার যু্আফা কিতাবে তার সম্পর্কে বলেন: মুনকারুল হাদিস। কুনা গ্রন্থে বলেন: তিনি নির্ভরযোগ্য নন। ইবনে হিব্বান বলেন: তার বর্ণিত কোন হাদিসকে দলিল হিসেবে গ্রহণ করা যাবে না।”\n[ দ্রষ্টব্য: তাবয়ীনুল আজাব বিমা ওয়ারাদা ফী ফযলি রাজাব, ১২ পৃষ্ঠা। আয যুয়াফাউল কাবীর (২/৮১) তাহযীবুত তাহযীব (৩/৩০)]\n◑◑ ইবনে তাইমিয়া রহ. আরও বলেন: “রজব মাসকে বিশেষ সম্মান দেখানো বিদআতের অন্তর্ভুক্ত যা বর্জন করা উচিৎ। রজব মাসকে বিশেষভাবে রোযার মওসুম হিসেবে গ্রহণ করাকে ইমাম আহমদ বিন হাম্বল সহ অন্যান্য ইমামদের নিকটে অপছন্দনীয়।” (ইকতিযাউস সিরাতিল মুস্তাকীম, ২য় খণ্ড, ৬২৪ ও ৬২৫ পৃষ্ঠা)\n◑◑ ইবনে রজব বলেন: রজব মাসকে কেন্দ্র করে বিশেষভাবে রোযা রাখার ব্যাপারে নবি সাল্লাল্লাহু আলাইহি ওয়া সাল্লাম থেকে কিংবা সাহাবীদের থেকে কোন কিছুই সহিহ ভাবে প্রমাণিত হয় নি। কিন্তু আবু কিলাবা থেকে একটি বর্ণনা পাওয়া যায় যে, “যারা রজবে বেশী বেশী রোযা রাখবে তাদের জন্য জান্নাতে প্রাসাদ রয়েছে।” এই কথাটির ব্যাপারে ইমাম বায়হাকী বলেন: আবু কিলাবা একজন বড় মাপের তাবেঈ। তার মত ব্যক্তি হাদিসের তথ্য না পেলে এমন কথা বলতে পারেন না।\nকিন্তু এ কথার প্রতি উত্তরে বলা যায় যে, ইসমাইল আল হারাবী, শাইখুল ইসলাম ইবনে তাইমিয়া, ইবনে হাজার আসকালানী প্রমুখ আলেমগণ এ মর্মে একমত যে, রজব মাসকে কেন্দ্র করে রোযা রাখার ব্যাপারে নবি সাল্লাল্লাহু আলাইহি ওয়া সাল্লাম থেকে কোন সহিহ হাদিস প্রমাণিত হয় নি। এ মর্মে যা কিছু বর্ণিত হয়েছে সেগুলোর মধ্যে কিছু হল যঈফ আর অধিকাংশই বানোয়াট।\n◑◑ আবু শামা রহ. বলেন: “কোন ইবাদতকে এমন কোন সময়ের সাথে নির্দিষ্ট করে দেয়া উচিৎ নয় শরীয়ত যেটা নির্দিষ্ট করে নি। বরং ইসলামি শরিয়ত যে সময় যে ইবাদত নির্ধারণ করেছে সেটা ছাড়া যে কোন ইবাদত যে কোন সময় করা যাবে। এক সময়কে অন্য সময়ের উপর প্রাধান্য দেয়া যাবে না।\nইসলামি শরিয়তে বিশেষ কিছু সময়কে নির্ধারণ করা হয়েছে ‘বিশেষ কিছু’ ইবাদতের জন্য। ঐ সময়গুলোতে ঐ ইবাদতগুলোই ফযিলত পূর্ণ; অন্য কোন ইবাদত নয়। যেমন, আরাফার দিনে রোযা রাখা, আশুরার দিনে রোযা রাখা, গভীর রাতে নফল নামায পড়া, রামাযান মাসে উমরা আদায় করা।\nঅনুরূপভাবে এমন বিশেষ কিছু সময়কে নির্ধারণ করা হয়েছে যেগুলোতে ‘যে কোন ধরণের’ নেকির কাজ করার ফযিলত রয়েছে। যেমন: জিলহজ্জ মাসের প্রথম দশ দিন, লাইলাতুল কদর-যার মর্যাদা হাজার মাসের চেয়েও শ্রেষ্ঠ। এ রাতে যে কোন ইবাদতই করা হোক তা অন্য হাজার মাসের চেয়েও মর্যাদাপূর্ণ।\nমোটকথা, বিশেষ কোন সময়কে বিশেষ কোন ইবাদতের জন্য নির্ধারণ করার অধিকার কেবল ইসলামি শরিয়তই সংরক্ষণ করে; অন্য কোন ব্যক্তি নয়। আল্লাহ সব চেয়ে ভাল জানেন। (আল বায়িস, পৃষ্ঠা নং ৪৮)\n[আল বিদা আল হাউলিয়া গ্রন্থ থেকে অনুদিত]\nসুতরাং রজব মাসে বিশেষ ইবাদত করা বা রজব মাসকে আলাদাভাবে সম্মান দেখানো বিদআতের অন্তর্ভুক্ত। তবে কেউ যদি সব অন্যান্য মাসে নফল নামায, নফল রোযা, দান সদকা ইত্যাদি ইবাদত করে থাকে তাহলে এ মাসেও তা অব্যাহত রাখতে পারে।\nমোটকথা, এ মাসকে বিশেষ ফজিলতপূর্ণ মনে করে আলাদা কোন ধরণের বিশেষ ইবাদত-বন্দেগি করা ঠিক হবে না। কেননা তা সুন্নাহ দ্বারা প্রমাণিত নয়।কিন্তু যেহেতু এটি চারটি হারাম মাসের অন্তর্ভূক্ত সেহেতু যথাসাধ্য সাধারণ\nনফল ইবাদত-বন্দেগি ও নেকির কাজ করার পাশাপাশি সব ধরণের অন্যায়-অশ্লীলতা ও গুনাহ থেকে বেঁচে থাকতে হবে। আল্লাহ তাওফিক দান করুন। আমিন।